IPL : લખપતિ બન્યા કરોડપતિ,જયારે ધોની અને વિરાટના ભાવ ગગડયા - Quick News Today\nHome Home IPL : લખપતિ બન્યા કરોડપતિ,જયારે ધોની અને વિરાટના ભાવ ગગડયા\n27 ખેલાડીઓ પાછળ 8 ફ્રેન્ચાઈઝીએ 269.50 કરોડનો કર્યો ખર્ચ\nઈન્ડિયન પ્રિમીયર લીગ (આઈપીએલ)ની આગલી સીઝન માટે આઠ ટીમોએ 27 ખેલાડીઓ નરિટેનપ એટલે કે પોતાની ટીમમાં જાળવી રાખ્યા છે. આ 27માંથી આઠ ખેલાડીઓ વિદેશી છે. ચેન્નાઈ સુપરકિંગ્સ, મુંબઈ ઈન્ડિયન્સ, કોલકત્તા નાઈટ રાઈડર્સ અને દિલ્હી કેપિટલ્સે ચાર-ચાર ખેલાડીઓને રિટેન કર્યા છે\nજ્યારે રોયલ ચેલેન્જર્સ બેંગ્લોરે ત્રણ, પંજાબ કિંગ્સે બે, સનરાઈઝર્સ હૈદરાબાદે ત્રણ અને રાજસ્થાન રોયલ્સે પણ ત્રણ ખેલાડીઓને ટીમમાં યથાવત રાખ્યા છે. આ ખેલાડીઓ ઉપર 269.50 કરોડ રૂપિયા ખર્ચવામાં આવ્યા છે. જો કે રિટેન થયા બાદ પણ 27માંથી ચાર ખેલાડીઓનો પગાર ઘટી જવા પામ્યો છે. આ ખેલાડીઓમાં ચેન્નાઈના કેપ્ટન મહેન્દ્રસિંહ ધોની સહિતના સામેલ છે. જ્યારે ન્યુઝીલેન્ડના કેન વિલિયમસનને સૌથી વધુ 11 કરોડ રૂપિયાનો ફાયદો થયો છે.\nસૌથી પહેલી વાત ડિફેન્ડિંગ ચેમ્પિયન ચેન્નાઈ સુપરકિંગ્સની કરીએ તો રવીન્દ્ર જાડેજાને સૌથી વધુ 16 કરોડ રૂપિયામાં રિટેન કરવામાં આવ્યો છે. તે ટીમનો સૌથી મોંઘો ખેલાડી બન્યો છે. પાછલી સીઝનમાં તેને સાત કરોડ મળ્યા હતા મતલબ કે આ વર્ષે તેને9કરોડનો ફાયદો થયો છે. જ્યારે કેપ્ટન ધોનીને પાછલી સીઝનમાં મળેલા 15 કરોડની જગ્યાએ આ વર્ષે 12 કરોડ જ મળ્યા છે એટલે કે તેને ત્રણ કરોડનું નુકસાન થવા પામ્યું છે.\nઈંગ્લેન્ડનો મોઈન અલી એક કરોડના ફાયદા સાથે આઠ કરોડમાં રિટેન થયો છે. ખાસ કરીને વાત કરાય તો ઋતુરાજ ગાયકવાડે લાંબી છલાંગ લગાવી છે. પાછલી સીઝનમાં ઑરેન્જ કેપ જીતનારા ઋતુરાજ ગાયકવાડને6કરોડ ચૂકવી ચેન્નાઈએ ટીમમાં જાળવી રાખ્યો છે. પાછલી સીઝનમાં તેને 40 લાખ રૂપિયા મળ્યા હતા મતલબ કે તેના પગારમાં 15 ગણો વધારો થયો છે.\nદિલ્હી કેપિટલ્સના કેપ્ટન ઋષભ પંતને 16 કરોડમાં રિટેન કરાયો છે. પાછલી સીઝનમાં તેને 15 કરોડ રૂપિયા મળ્યા હતા. ડાબા હાથના સ્પીનર અક્ષર પટેલને આ વખતે પાંચની જગ્યાએ9કરોડ, પૃથ્વી શોને 1.2 કરોડની જગ્યાએ 7.5 કરોડ અને એનરિક નોર્કિયાને 89 લાખની જગ્યાએ 6.5 કરોડ રૂપિયા સાથે ટીમમાં જગ્યા મળી છે.\nમુંબઈ ઈન્ડિયન્સે કેપ્ટન રોહિત શર્માને 16 કરોડમાં રિટેન કર્યો છે. પાછલી સીઝનમાં તેને 15 કરોડ મળ્યા હતા. જ્યારે જસપ્રિત બુમરાહને 7ની જગ્યાએ 12, સૂર્યકુમાર યાદવને 3.2ની જગ્યાએ 8 કરોડ અને કાયરન પોલાર્ડને 5.4ની જગ્યાએ6કરોડ મળશે મતલબ કે બુમરાહને5કરોડ અને સૂર્યકુમારને 4.8 કરોડનો ફાયદો થયો છે.\nરોયલ ચેલેન્જર્સ બેંગ્લોરે વિરાટ કોહલીને 15 કરોડ રૂપિયામાં રિટેન કર્યો છે. જો કે હવે તે ટીમનો કેપ્ટન રહ્યો નથી આમ છતાં હજુ પણ તે ટીમનો સૌથી મોંઘો ખેલાડી છે. પાછલી સીઝનમાં તેને 17 કરોડ રૂપિયા મળ્યા હતા જેની સામે આ વર્ષે બે કરોડનું નુકસાન થયું છે. ઑસ્ટ્રેલિયાના ગ્લેન મેક્સવેલને પાછલા વર્ષે હરાજીમાં ટીમે 14.25 કરોડ રૂપિયા ચૂકવી ટીમે ખરીદયો હતો પરંતુ આ વખતે તેને 11 કરોડમાં રિટેન કરાયો છે. જ્યારે મોહમ્મદ સીરાજને આ વર્ષે 2.6 કરોડની જગ્યાએ7કરોડ રૂપિયા મળશે.\nરાજસ્થાન રોયલ્સે કેપ્ટન સંજૂ સેમસનને 14 કરોડમાં રિટેન કર્યો છે. પાછલી સીઝનમાં તેને 8 કરોડ મળ્યા હતા મતલબ કે આ વખતે તેને6કરોડનો ફાયદો થયો છે. ઈંગ્લેન્ડના જોશ બટલરને 4.4 કરોડની જગ્યાએ આ વર્ષે 10 કરોડ જ્યારે યશસ્વી જયસ્વાલને 2.4ની જગ્યાએ4કરોડ રૂપિયા મળશે.\nસનરાઈઝર્સ હૈદરાબાદના કેપ્ટન કેન વિલિયમસને 14 કરોડ રૂપિયામાં રિટેન કરાયો છે. પાછલી સીઝનમાં તેને માત્ર ત્રણ કરોડ જ મળ્યા હતા. આ રીતે તેને 11 કરોડનો ફાયદો થયો છે. જમ્મુ-કાશ્મીરના અબ્દુલ સમદને 20 લાખની જગ્યાએ4કરોડ અને ત્યાંના જ ઉમરાન મલિકને 20 લાખની જગ્યાએ4કરોડમાં રિટેન કરાયો છે મતલબ કે બન્ને ખેલાડીઓએ લાંબી છલાંગ લગાવી છે.\nકોલકત્તા નાઈટ રાઈડર્સના કેપ્ટન ઓઈન મોર્ગનને રિટેન કરાયો નથી. ટીમે આંદ્રે રસેલને 12 કરોડમાં રિટેન કર્યો છે. પાછલી સીઝનમાં તેને 8.5 કરોડ રૂપિયા મળ્યા હતા જ્યારે સુનિલ નરૈનને આ વર્ષે 12.5 કરોડની જગ્યાએ6કરોડ જ મળશે એટલે કે તેને 6.5 કરોડનું નુક્સાન થયું છે. વરુણ ચક્રવર્તીને 4ની જગ્યાએ 8 કરોડ જ્યારે વેંકટેશ અય્યરને 20 લાખની જગ્યાએ 8 કરોડ રૂપિયા મળશે. આ રીતે જોવા જઈએ તો અય્યરના પગારમાં 40 ગણો વધારો થયો છે.\nપંજાબ કિંગ્સે મયંક અગ્રવાલને 14 કરોડ રૂપિયામાં રિટેન કર્યો છે. તેને પાછલી સીઝનમાં 10 કરોડ મળ્યા હતા. જ્યારે અર્શદીપસિંહને 20 લાખની જગ્યાએ ચાર કરોડ રૂપિયા મળશે. ટીમે સૌથી ઓછા માત્ર બે જ ખેલાડીઓને ટીમમાં જાળવ્યા છે\nહાર્દિક પંડ્યા, લોકેશ રાહુલ, રાશિદ ખાન, ડેવિડ વોર્નર, ટ્રેન્ટ બોલ્ટ,સુરેશ રૈના, ફાફ ડુપ્લેસિસ,ક્રિસ ગેઈલ, કગીસો રબાડા, શિખર ધવન, શ્રેયસ અય્યર, કાઈલ જેમીસન,હર્ષલ પટેલ,પેટ કમીન્સ,લોકી ફર્ગ્યુસન,બેન સ્ટોક્સ, જોફ્રા આર્ચર, ડેવિડ મીલર,ડવેઈન બ્રાવો, શાર્દૂલ ઠાકુર, દીપક ચાહર, મોહમ્મદ શમી,આર.અશ્ર્વિન, યુઝવેન્દ્ર ચહલ,ઈશાંત શર્મા,શિમરોન હેટમાયર,સ્ટિવ સ્મિથ,ઉમેશ યાદવ\nPrevious articleઉત્તરાખંડ સરકારે ચારધામ દેવસ્થાનમ બોર્ડનો ભંગ કર્યો\nNext articleઅમદાવાદ સહિત રાજયના 96 તાલુકામાં આજે વરસાદ નોંધાયા\nઉપરાષ્ટ્રપતિ વેંકૈયા નાયડુ કોરોના પોઝિટિવ, સંપર્કમાં આવેલા લોકોને ટેસ્ટ કરાવવા કરી અપીલ\nપંજાબ ચૂંટણી પહેલા ED સત્યેન્દ્ર જૈનની ધરપકડ કરી શકે છે: અરવિંદ કેજરીવાલનો દાવો


ICMR Recruitment for Research Engineer & Research Fellow for National Institute - Gkgrips\nCQV વાયરસ વિજ્ઞાનીકોએ અલગ લગ રાજ્યોમાંથી 833 લોકોના સેમ્પલ લીધા છે જેમાં બે સેમ્પલમાં આ વાયરસના સામેના એન્ટીબોડી બોડી મળી આવ્યા છે. તપાસ કરતા જાણવા મળ્યું છે કે આ બંને વ્યક્તિ એક સાથે આ વાયરસથી સંક્રમિત થયા હતા. સંશોધનકારો તરફથી જાણવા મળ્યું છે કે આ વાયરસ ચીન અને વિયેતનામમાં આ વાયરસ જોવા મળ્યો છે.\nએક તરફ હાલ ભારત અને દુનિયાના દેશોમાં કોરોના હાહાકાર મચાવી રહ્યો છે, ત્યાં ચીનનો બીજો વાયરસ દુનિયામાં ફેલાવા લાગ્યો છે. ભારતની આયુર્વેદ સંશોધન સંસ્થા ICMR એ સરકારને આ નવા વાયરસ વિશે ચેતવણી આપી છે. કે ચીનનો કેટ કયુ વાયરસ ભારતમાં હાહાકાર મચાવી શકે છે, તેનો કોરોનાની માફક સંક્રમણ વધી શકે છે, માટે ભારતે સાવચેતી રાખવી જોઈએ. Cat Que Virus મતલબ CQV રીપોર્ટમાં તાવની બીમારી, મેનીજાયટીસ અને બાળકોમાં ઈન્સેફ્લાઈટીસની તકલીફો ઉભી કરે છે.\nICMR ની પુણેમાં આવેલી નેશનલ ઇન્સ્ટીટયુટ ઓફ વાયરોલોજીના7સંધોધન કારોના અહેવાલથી કહેવામાં આવ્યું છે કે ચીન અને વિયેતનામમાં આ વાયરસની હાજરી જોવા મળી છે. જ્યાં આ વાયરસ મચ્છરો અને ભૂંડમાં જોવા મળ્યો છે. ભારતમાં પણ નિષ્ણાતોએ જાણકારી આપી છે કે ભારતમાં પણ મચ્છરોમાં આ વાયરસ જેવા જ લક્ષણો જોવા મળ્યા છે. આ વાઈરસ મચ્છર સિવાય ભૂંડમાં પણ જોવા મળે છે. જેમાં ચીનમાં પાલતું ભૂંડના શરીરમાં આઆઆઆ વાયરસ જોવા મળ્યો છે. જેનો અર્થ એવો કે આ વાયરસ ચીનમાં પોતાનો કહેર વર્તાવાનો શરુ કરી દીધો છે.\nવિજ્ઞાનીકોની ટીમ દ્વારા 883 લોકોના સેમ્પલ લેવામાં આવ્યા હતા જેમાંથી બે લોકોમાં આ વાયરસ જોવા મળ્યો હતો. તે બંને વ્યક્તિ એક સાથે અને એક જગ્યાથી આ વાયરસથી સંક્રમિત થયા હતા. ભારતીય સંશોધન સંસ્થા દ્વારા ઇન્ડિયન જર્નલ ઓફ મેડીકલ રીચર્સમાં પ્રકાશિત થયેલા સંશોધનમાં બતાવવામાં આવ્યું હતું કે માણસના સીરમ સેમ્પલમાં તપાસ દરમિયાન જાણવામાં મળ્યું છે કે રોગ પ્રતિકારક એન્ટી બોડી કેટ કયું વાયરસ આઈજીજી એન્ટીબોડી મળવા અને મચ્છરમાં તેનો ફેલાવો થવાની શક્યતાઓ ધરાવે છે. જો આ વાયરસ ભારતમાં આ વાયરસ આવી ગયો તો ખુબ જ મોટા પ્રમાણમાં લોકોને સંક્રમણ લાગવાનો ભય છે, કારણ કે મચ્છર દરેક જગ્યાએ હોય છે જે માણસને કરડે છે અને માણસને લાગે છે ત્યાંથી બીજા માણસમાં આમ મચ્છરો દ્વારા વધારે પ્રમાણમાં ફેલાઈ શકે છે.


વાયુ વાવાઝોડાનો ગુજરાતમાં ત્રાટકવાનો સમય અને રૂટ બદલાયો, હવે આવી નવી એલર્ટ - GSTV\nHome » News » વાયુ વાવાઝોડાનો ગુજરાતમાં ત્રાટકવાનો સમય અને રૂટ બદલાયો, હવે આવી નવી એલર્ટ\nવાયુ વાવાઝોડાને લઇને હાલ મહત્ગુવના સમાચજાર મળી રહ્યાં છે. ગુજરાતમાં ત્રાટકવા જઇ રહેલા વાયુ ચક્રાવાતનો રૂટ અને સમય બદલાયો છે. પોરબંદરમાં મધરાત કે વહેલી સવારે વાયુ ચક્રાવાત ત્રાટકવાનું હતું પરંતુ હવે મળતી માહિતી અનુસાર વાવાઝોડાની સ્થિતી બદલાઇ છે. હવે આવતીકાલે બપોરે પોરબંદરમાં વાવાઝોડુ ત્રાટકશે.\nસૌરાષ્ટ્રના કાંઠા વિસ્તારમાં ત્રાટકનારા વાવાઝોડાને જોતા કોસ્ટગાર્ડ પણ એલર્ટ પર છે. કોસ્ટગાર્ડે આગામી 48થી 60 કલાક ગુજરાત પર ભારે હોવાનું કહ્યુ છે. ગુજરાતના દરિયામાં સાત જેટલા સ્ટેશન સ્ટેશન છે.\nઅને ત્યાંથી ચક્રવાત પર નજર રાખવામાં આવી રહી છે. વાયુ વાવાઝોડાના ખતરાને જોતા પોરબંદરમાં સૌથી વધુ ટીમોને તૈનાત કરાઈ છે. કોસ્ટગાર્ડની પેટ્રોલિંગમાં રહેલી શીપે માછીમારી કરતી બોટને કિનારે પાછી બોલાવવાની કામગીરી શરૂ કરી છે.\nઉલ્લેખનીય છેકે, વાવાઝોડાના એલર્ટને લઈને રાજ્ય સરકાર ફિશરીઝ ડીપાર્ટમેન્ટ અને કોસ્ટગાર્ડ સાથે સંપર્ક છે. ગુજરાતના માછીમારોની તમામ બોટ અને માછીમારોને દરિયા કિનારે પરત બોલાવી લેવાયાનો દાવો સીએમ રૂપાણીએ કર્યો હતો. તો વળી, મોટા જહાજોને મધ દરિયે પણ મોકલી દેવાયા છે.\nWINDY.COM મુજબ વાયુ વાવાઝોડું 13 જૂને સવારે5વાગ્યાની આસપાસ પોરબંદરનાં દરિયાકિનારે ટકરાશે. પીજીવીસીએલ તંત્રને સ્ટેન્ડ ટુ રહેવાનો આદેશ આપ્યો છે. લોકોને સલામત સ્થળે રહેવાની અપીલ કરી છે.\nગીર સોમનાથના અરબી સમુદ્રમાં વિશાળકાય મોજા\nગીર સોમનાથ પ્રથમ જ્યોતિર્લિંગ સોમનાથ મંદિરની પાછળના ભાગે અરબી સમુદ્રમાં વિશાળકાય મોજા ઉછળી રહ્યા છે. મંદિરની આસપાસ મોજાને જોઇ રહેલા લોકોનું કહેવું છે મોજા શિવજીના પગ પખાળવા આતુર છે. વાયુ ચક્રવાતની અસરથી ઉપજેલા મોજાના કારણે દરિયાનું વિકરાળ સ્વરૂપ જોવા મળી રહ્યું છે.\nVIDEO : વાયુ ચક્રવાતના કારણે સોમનાથ મંદિર ધૂળની ડમરીઓથી ઢંકાયું


અહીં B52 પોતે હોવા છતાં પ્રખ્યાત છે, પરંતુ કમનસીબે છે! ઘણા શક્ય આવૃત્તિઓ. લેખક અજ્ઞાત. ફ્લાઇટ મોડેલ ખૂબ જ સારી રીતે થાય છે. અવાજ રોજર દ્વારા સુધારાઈ હતી.\nબોઇંગ બી 52 સ્ટ્રેટોફોરટ્રીઝ સ્ટ્રેટેજિક બોમ્બર એક સબસોનિક લાંબા અંતરની, જેટ એન્જિન, બોઇંગ બોઇંગ દ્વારા વિકસાવવામાં દ્વારા સંચાલિત છે. તે યુનાઇટેડ સ્ટેટ્સ એર ફોર્સ (USAF) 1955 થી સાથે સેવા છે. પ્રોજેક્ટ બી 52, એક જમણેરી વિમાનો છ turboprop દ્વારા સંચાલિત, કરાર 15 જૂન 1946 પર હસ્તાક્ષર કર્યા છે અને બની શકાય પ્રોટોટાઇપ વાયબી-52, અધીરા-વિંગ વિમાનોનો આઠ ટર્બોજેટ એન્જિન સાથે સજ્જ જીતી જાય છે. વિમાન ટેસ્ટ પાઇલોટ તરીકે ટેક્સ જોહન્સ્ટન સાથે, 15 એપ્રિલ 1952 પર તેની પ્રથમ ઉડાન ભરી હતી.\nબી 52 સ્ટ્રેટોફોરટ્રીઝ ધીમે ધીમે 36 અને 1955 વચ્ચે કોનવેર બી 1959 સ્થાને છે. તેમ છતાં શીત યુદ્ધ તફાવતનો મિશન પરમાણુ શસ્ત્રો વહન કરવા માટે બાંધવામાં, તે બધા યુદ્ધો જેમાં તેમણે ભાગ લીધો દરમિયાન પરંપરાગત દારૂગોળો ના પ્રકાશન માટે ઉપયોગ કરવામાં આવ્યો હતો. તેના વિશાળ શ્રેણી માટે શસ્ત્રો અને આભાર 32 ટન સુધી વહન કરવા માટે સક્ષમ છે, તે હજુ પણ USAF ઓપરેશનલ જરૂરિયાતોને પહોંચી વળે છે.\nબી 52 પ્રથમ સ્ટ્રેટેજિક એર કમાન્ડ માં સેવા છે, અને 1992 તેના વિસર્જન બાદ, તેમણે એર કોમ્બેટ આદેશ સેવા દાખલ થયો હતો. 2010 માં, તેમણે નોર્થરોપ બી2આત્મા, નવા બનાવેલ વૈશ્વિક સ્ટ્રાઈક આદેશ તરીકે જ સમયે જોડાયા હતા. ઉચ્ચ સબસોનિક ઝડપે અને તેની ઓપરેટિંગ ખર્ચ પ્રમાણમાં ઓછા તેના ઉત્તમ કામગીરી માટે આભાર, બી 52, હજુ પણ વપરાશમાં વધુ આધુનિક એરક્રાફ્ટ પરિચય જેમ નોર્થ અમેરિકન એકસબી-70 વાલ્કીરીયે પ્રાયોગિક, રોકવેલ બી તરીકે, ઈરાદે હોવા છતાં 1 લેન્સરનો સુપરસોનિક નોર્થરોપ બી2આત્મા સ્ટીલ્થ.\nજાન્યુઆરી 2005 માં, બી 52 બીજા વિમાન તેના મૂળ ઓપરેટર સાથે સતત સેવા 50 વર્ષ પછી બની હતી, ઇંગલિશ ઇલેક્ટ્રીક કૅનબેરા બોમ્બર બ્રિટિશ પછી. 2009, ત્યાં આ કિસ્સામાં અન્ય ચાર વિમાનો છે: સોવિયેટ ટુપોલેવ ટુ 95 અને યુએસ લોકહીડ સી 130 હર્ક્યુલસ, બોઇંગ કેસી 135 સ્ટ્રેટોટેન્કર ચલાવતી અને લોકહીડ યુ2(સ્રોત વિકિપીડિયા)\nમાપ 21.4 એમબી\nડાઉનલોડ 19 932


ઓફ લાઈન શોપિંગ નો મહિમા … | कहत बधिरा…\n← પતિ નામના પતંગિયાને રમતું રાખો આંગણમાં\nદીપાવલીમાંથી દીપ બાદ કરો તો ફક્ત પાવલી જ વધે →\nTo read this and other articles online on Navgujarat Samay, click on the imge above.\nબે-ત્રણ વર્ષ પહેલાં ‘શાદી સે પહલે આપ કી સિર્ફ ફોટુ હી દેખીથી’ પંચલાઈનવાળી એડ મશહુર થઇ હતી. પણ એવી રીતે ફોટો જોઈને ફિલ્ડીંગ ભરવામાં અમારા ભરતકાકા ભરાઈ ગયા હતા. એમણે ‘ડફલ બેગ’ની ફ્રી ગીફ્ટ મેળવવા માટે આખો મહિનો કુપનોકાતરી કાતરીને ફોર્મમાં ચોંટાડીને બદલામાં મેળવેલી ‘ડફલ બેગ’ એટલી વિશાળ હતી કે એમાં દાઢીનો સામાન ભર્યા પછી બ્લેડની કાર્ટરિજખોસવાની પણ જગ્યા નહોતી!‘બેગ’ની સાઈઝ જોઈને અમારા ભરતકાકા એટલું જ બોલ્યા હતા કે ‘ફોટા મોં તો મારી હારી બિસ્તરા જેવડી દેખાતી’તી!’ એટલે ઓનલાઈન શોપિંગમાં તમે ખરીદેલો કડછો બાબાને ગ્રાઈપ વોટર પાવાની ચમચી જેવડો નીકળે કે જેને ડોલ તરીકે પસંદ કરી હોય એ ટમ્બલર નીકળે તો ‘હિંમત ના હાર ફકીરા ચલ ચલા ચલ’ ગાઈને આગળ વધી જવું!આમાં તો સો રૂપિયાની સેલ્ફી સ્ટીક પર દોઢસો ડિલીવરી ચાર્જ આપતાં હૈયામાંથી હાય ન નીકળે એટલું મજબુત દિલ હોવું જરૂરી છે.\nદિલના મામલે પણ ડાયરેક્ટ એપ્રોચ જ રાખજો. ઓનલાઈન છોકરી પસંદ કરવી બહુ જોખમી છે. ફેસબુક પર જે છોકરી તમને પહેલી નજરે ગમી જાય એ છોકરો નીકળે, અને કદાચ તમારો જ કોઈ દોસ્તાર નીકળે તેવા ચાન્સ ભરપુર છે. અને ધારો કે છોકરો નથી, તો આંટી નીકળે તેવી પણ શક્યતા ભારે રહી છે. અને ધારો કે આંટી પણ નથી તો જે ફોટો જોઈ તમે મોહી પડ્યા હોવ એ ફોટોશોપ કરેલ કે ઈસવીસન પૂર્વે અમુક તમુક વર્ષ પહેલાનો નીકળે તેવું પણ બની શકે. અમારી સોસાયટીના સતિષ ઉર્ફે સત્તુ સેટિંગે જેની સાથે દોઢ વર્ષ ચેટિંગ કર્યું અને ફોટા-વિડીયો શેર કર્યા એ ‘રાધા કાનાની’ એનો ખુદનો જ ભાણિયો નીકળ્યો! એની બેને તો રાખડી બાંધવાનું પણ બંધ કરી દીધું છે! આ સંજોગોમાં છોકરીતો ઓફલાઈનજોઈ પારખીને જ પસંદ કરાય. આ વાત નિર્વિવાદ છે, જેની સાથે ફેસબુક પર ફિશિંગ કરીને પરણેલા સહિતના મોટાભાગનાં પીડિતો સહમત થશે. એમાંય પાછું છણકા, નખરાં, રિસામણા આ બધામાં ઓનલાઈન ક્યાં મઝા છે?ફેસબુક ઉપર તમે એકબીજાની ગમે તેટલા ક્લોઝ હોવ પણ સાથે બેસીને શિંગ ખાવાની જે મજા રૂબરૂમાં આવે એ ઓનલાઈન ન જ આવે. સારી વાત એ છે કે ભલે બાજુબાજુમાં બેસીને એકબીજાને મેસેજ કરતાં હોય, તેમ છતાં ઓફલાઈન આઉટ ડેટેડ થયું નથી, અને થશે પણ નહીં.\nસીધી ઓફલાઈન ખરીદીનો અનુભવ અનેરો છે.જેમ કે, તમે દુકાનમાં જાવ તો દુકાનદાર તમારી સાથે વાતો કરશે, તમે ‘વ્યાજબી’ કરવાની વાત કરશો તો સામે એ ચા-ઠંડાનો આગ્રહ કરશે. ચંપલ વાઈફના લેતાં હશો તો પણ વખાણ તમારા ઉંચા શોખના કરશે. જોકે અમને તો આ ખરીદીમાં અમુક ક્રિયાઓ સંપન્ન ન થાય તો ડીલ અધૂરું હોય એવું લાગે છે. જેમ કે તમે સ્લીપર ખરીદતાં હોવ તો સેલ્સમેન તમનેસ્લીપર બતાવતા પહેલાં ઝંડીથી એની ઉપરની ધૂળ ઝાપટશે, પછી એને મચડીનેએની લવચીકતા બતાવશે, પછી બન્ને સ્લીપર સામસામે ભટકાવીને ફટાકો બોલાવીને પછીહવામાં ૩૬૦ ડીગ્રીની પલટી ખવડાવીને પછી ‘સાહેબ, ‘તંબૂરા’ બ્રાન્ડની આવશે. એકદમ ટોપ કોલેટી. વરસ સુધી જોવું નહિ પડે’ કહીને તમને જોવા આપશે.ઓનલાઈન ખરીદીમાં ચંપલનો ૩૬૦ ડીગ્રી વ્યુ બતાવે તો પણ આવી આવી ધામધૂમ એમાં ન આવે.\nહવે મીઠાઈ પણ ઓનલાઈન મળે છે. પણ જે સંતોષ દુકાન પર જઈને ચાર મોંઘી મીઠાઈ ચાખ્યા પછીઅઢીસો ગ્રામ મોહનથાળ ખરીદવામાં મળે એ ઓનલાઈનમાં ક્યાં મળવાનો? વસ્તુ ચાખવાનો આપણો જન્મસિદ્ધ અધિકાર છે. અમદાવાદમાં તો મીઠાઈની દુકાનોમાં ફરી ફરીને એક ટંકનું જમી આવનારા પણ મળી આવે. દિવાળીની ખરીદીમાં અમે તો મુખવાસ પણ ત્રણ જગ્યાએ ચાખી, રિજેક્ટ કરી, ચોથી જગ્યાએથી જ લેવામાં માનીએ છીએ,અને એ લેવા માટે ખાસ જમ્યા પછી જ નીકળીએ છીએ. આનાથી ઉલટું સુરતમાંતોતમે મીઠાઈ ન લેવાના હોવ તો પણ તમને હાથમાં ડીશ આપીને આગ્રહ કરીને મીઠાઈ ચખાડનારા દિલદારો પણ હાજરાહજૂર છે. ઓનલાઈનમાં શું આપણે સ્ક્રીન ચાટવાનો?\nઅમને સૌથી વધુ આળસ હેર-કટિંગ સલુનમાં જવાની અને ત્યાં બેસીને વારાની રાહ જોવાની આવે છે. એ હિસાબે ઓન લાઈન વાળ કાપી આપે કે દાઢી કરી આપે એવી કોઈ વેબસાઈટ ખુલે તો અમને મળજો યા લખજો.જોકે એમાં ‘કામ’ ચાલતું હોય ત્યારે દુનિયાભરની વાતો સાંભળવાની મજા ગુમાવવી પડે. પણ એનોય રસ્તો છે. એ લોકો ધારે તો કોઈ સલુનમાં જઈને ત્યાની વાતચીતનું રેકોર્ડીંગ કરીને બેકગ્રાઉન્ડમાં વગાડી શકે.આ સ્ટાર્ટ અપ આઈડિયા છે, જે અમે અમારા વાચકોને ફ્રીમાં આપીએ છીએ !\nThis entry was posted in નવગુજરાત સમય and tagged ઓનલાઈન, ઓફલાઈન, ડેન્ગ્યું, મચ્છર, શોપિંગ, Mosqueto, Offline, Online, Shopping. Bookmark the permalink.\n2 Responses to ઓફ લાઈન શોપિંગ નો મહિમા …\n18/12/2015 પર 20:53\nબધીરભાઈ સરસ વર્ણન અને સુંદર લેખ\nઓફ લાઈન શોપિંગ અને એક કિસ્સો, મારા એક મિત્ર એક રીઅલ એસ્ટેટ ડેવેલપર ના સેમીનાર માં ગયા હતા, એમની પ્રોપર્ટી અને એમના કામકાજ અંગે બે કલાક સાંભળીને કંટાળ્યા, છેલ્લે એક ડ્રો કરવામાં આવ્યો અને અમારા મિત્રને એક બોટ ઇનામમાં લાગી,મિત્ર તો આઘા પાછા થઇ ગયા કે આ બોટને ઘેર કઈરીતે લઇ જવાશે? દિવસના અંતે એમને એક બોક્સ આપવામાં આવ્યું એમાં હવા ભરીને ફુલાવવાની રબર ની એક માણસ હલેસા મારી ને નાના તળાવમાં બોટિંગ કરી શકે એટલી હતી, — આ ડફલ બેગ જેવું જ થયું, એક સત્યકથા છે,\n05/01/2016 પર 21:59\nહા હા હા …. આ ડફલ બેગ વાળી પણ બનેલી ઘટના જ છે!


Posted on 2:26 pm November 22, 2021 2:33 pm November 22, 2021 Author Niraj PatelComments Off on સાપુતારામાં શાળાઓ શરુ થવાના પહેલા જ દિવસે વિધાર્થીના આપઘાતથી મચી ગયો હડકંપ, જાણો સમગ્ર મામલો\nરાજ્યભરમાં આજથી શાળાઓ શરૂ થવાની જાહેરાત થઇ ગઈ છે. ધોરણ 1થી 5ની શાળાઓ શરૂ થતાં શિક્ષણ વિભાગ રાજ્યના દરેક જિલ્લામાં એક્ટિવ થયો છે અને વિદ્યાર્થીઓએ શાળા પ્રવેશ કરવા માટે તૈયારીઓ શરૂ કરી છે. ત્યારે હાલ એક ચોંકાવનારી ખબર ડાંગમાંથી સામે આવી રહી છે, જ્યાં એક વિધાર્થીએ આપઘાત કરી લીધો છે.\nપ્રાપ્ત માહિતી અનુસાર ડાંગના આહવા તાલુકાના સાપુતારા તળેટી વિસ્તારમાં આવેલા સંતોકબા ધોળકિયા વિદ્યામંદિરમાં સાયન્સ ધો 11માં અભ્યાસ કરતા વિધાર્થીએ ગળેફાંસો ખાઈને પોતાનું જીવન ટૂંકાવી લીધું હોવાની ખબરે ખળભળાટ મચાવી દીધો છે. ખબર મળતા જ સાપુતારા પોલીસે ઘટના સ્થળે પહોંચીને તપાસ હાથ ધરી છે. વિધાર્થીએ ક્યાં કારણો સર આપઘાત કરવા જેવું મોટું પગલું ભર્યું તે હજુ સુધી સામે નથી આવ્યું.\nઆ મામલામાં સાપુતારા પોલીસ દ્વારા સંતોકબા ધોળકિયા વિદ્યામંદિરના સંચાલકોના નિવેદન લઇને વધુ તપાસ કરવામાં આવી રહી છે. શાળાના જણાવ્યા પ્રમાણે, આપઘાતની ઘટના સવારે આઠ વાગ્યે બની હતી. આ મૃતક વિદ્યાર્થી ગુંદવહળ ગામનો રહેવાસી છે. તે સવારે પોતાના ઘરેથી શાળામાં આવ્યો હતો. પોલીસે વિદ્યાર્થીના મૃતદેહને પોસ્ટમોર્ટમ માટે મોકલી દીધો છે.\nઉલ્લેખનીય છે કે આજથી શાળાઓ શરૂ થઇ ચુકી છે, ત્યારે શાળાઓ શરૂ થયાના પહેલા જ દિવસે શાળા સંકુલમાં જ વિધાર્થીના આપઘાતના કારણે સમગ્ર પંથકમાં પણ ચકચારી મચી જવા પામી છે. પોલીસ હવે આ મામલામાં વિધાર્થીના પરિવાર અને મિત્રોની પણ પુછપરછ હાથ ધરી શકે છે.\nPosted on 3:44 pm November 23, 2021 4:48 pm November 23, 2021 Author Shah Jina\nઆ ઘટના વર્ષ 2019ની છે. પૂર્વ દિલ્હીમાં રાત્રિના રોજ એક લગ્નમાં કોઈએ ગોળીબાર કર્યો હતો. ગોળી સ્ટેજ પર દુલ્હનને વાગી હતી. આ દરમિયાન, કન્યાને તાત્કાલિક નજીકની હોસ્પિટલમાં લઈ જવામાં આવી હતી. બાદમાં હોસ્પિટલમાંથી પરત આવ્યા બાદ દુલ્હનએ ઇજાગ્રસ્ત હાલતમાં લગ્નની બાકીની વિધિઓ પૂર્ણ કરી હતી. શકરપુરના શિવ મંદિર ધામના મંડાવલી નિવાસી અને ગીતા કોલોનીના ફૂલના More..\n6:19 pm June 11, 2021 Shah Jina Comments Off on રંભા ત્રીજ વ્રત 2021 તારીખ : આ દિવસે મનાવવામાં આવશે રંભા ત્રીજ, પરણિત મહિલાઓ આ શુભ મુહૂર્ત પર કરો પૂજા\n5:36 pm September 8, 2021 Shah Jina Comments Off on Bigg Boss OTT: ગંદા અંડરગાર્મેન્ટ્સને લઇને ઝઘડી દિવ્યા અને નેહા ભસીન, ગૌહર ખાને કર્યુ આવી રીતે રિએક્ટ


રાજકોટમાં જૈન સમાજની શોભાયાત્રામાં હરતો-ફરતો મંડપ આકર્ષણનું કેન્દ્ર બન્યો | The pavilion became the center of attraction in the procession of Jain community in Rajkot - Divya Bhaskar\nThe Pavilion Became The Center Of Attraction In The Procession Of Jain Community In Rajkot\nતડકાથી બચવાનો જુગાડ:રાજકોટમાં જૈન સમાજની શોભાયાત્રામાં હરતો-ફરતો મંડપ આકર્ષણનું કેન્દ્ર બન્યો\nહરતો ફરતો મંડપ જોવા મળ્યો હતો\nજૈનમુનિઓએ મંડપની વચ્ચે છાંયામાં પગપાળા યાત્રા કરી\nરાજકોટમાં કાળઝાળ ગરમી પડી રહી છે. આકરા તાપથી બચવા લોકો અવનવા આઇડિયા અપનાવે છે. આજે જૈન સમાજ દ્વારા શોભાયાત્રાનું આયોજન કરવામાં આવ્યું હતું. આ શોભાયાત્રા યાજ્ઞિક રોડ ઉપર નીકળી તો આકર્ષણનું કેન્દ્ર બની હતી. કારણ કે હરતો ફરતો મંડપ જોવા મળ્યો હતો. જેમાં જૈનમુનિઓ અને ભાવિકો જોડાયા હતા. આકરા તાપથી બચવા ભાવિકો મંડપને ધક્કો મારતા હતા અને જૈનમુનીઓ અને અન્ય લોકો મંડપની વચ્ચે છાંયામાં પગપાળા યાત્રા કરી રહ્યા હતાં.\nઅગાઉ સુરતમાં લગ્નમાં આવો મંડપ જોવા મળ્યો હતો\nઅગનગોળા વરસાવતી ગરમીમાં 11 દિવસ પહેલા જ સુરતના રસ્તા પર નીકળેલા વરઘોડાએ ભારે આકર્ષણનું કેન્દ્ર ઉભું કર્યું હતું. વરઘોડાની સાથે-સાથે મંડપ પણ ચાલી રહ્યો હતો. જેને કારણે જાનૈયાઓને નાચવામાં તકલીફ ન થાય અને ગરમીનો અનુભવ ખૂબ ઓછો થાય. જાનના વરઘોડાનો આ અનોખા કિમીયાનો વીડિયો સોશિયલ મીડિયામાં વાઇરલ થયો હતો.\nશોભાયાત્રાની સાથે મંડપ ચાલતો જોવા મળ્યો\nઆજે સુરત જેવા જ દૃશ્યો રાજકોટમાં જોવા મળતા આકર્ષણનું કેન્દ્ર બન્યું હતું. દરેક મુશ્કેલીને અવસરમાં બદલી નાખવા માટે રાજકોટવાસીઓ જાણીતા છે. પછી તે લગ્ન પ્રસંગ હોય કે ધાર્મિક કાર્યક્રમ. આજે શોભાયાત્રાની સાથે મંડપ પણ ચાલતો જોઈને આસપાસના રાહદારીઓ પણ જોતા રહી ગયા હતા.\nસુવિચાર: ફૂલ તડકા વિના ખીલી શકે નહીં અને કોઈપણ વ્યક્તિ પ્રેમ વિના રહી શકે નહીં\nશક્યતા: વર્ષ 2021 : તડકા-છાંયડાની વચ્ચે અલંગમાં જહાજની સંખ્યામાં ઓટ\nરોજગારી ની શોધ: ‘ઝાડ કાપવાની મજુરી કરવા જઈએ છીએ, તડકા તો પડે, જીવન થોડું અટકે!’\nઅષાઢી મેઘ: માળનાથની હરિયાળી વચ્ચે તડકા છાયાની પકડાપકડી


Aadhaar Social Media Linkage: Opponents Concerns Aadhaar's Security and Privacy|એકાઉન્ટને આધાર સાથે લિંક કરવાની માંગ,વિરોધીઓની દલીલ- આનાથી અંગત માહિતીને જોખમ\nAadhaar Social Media Linkage: Opponents Concerns Aadhaar's Security and Privacy\nસોશિયલ મીડિયા / એકાઉન્ટને આધાર સાથે લિંક કરવાની માંગ,વિરોધીઓની દલીલ- આનાથી અંગત માહિતીને જોખમ\nસોશિયલ મીડિયા એકાઉન્ટ અને ફેસબુકના વેરિફીકેશન માટે4અરજીઓ અલગ અલગ હાઈકોર્ટમાં થઈ છે\nઆ સમગ્ર મુદ્દાઓને સમજવા માટે ભાસ્કરે અરજદાર રૂબીન અને એક્સપર્ટ વિરાગ ગુપ્તા અને નમન અગ્રવાલ સાથે ચર્ચા કરી\nસોશિયલ મીડિયા એકાઉન્ટને આધાર સાથે લિંક કરવાની માગના સમર્થકોએ કહ્યું કે, અફવા, ફેક ન્યૂઝ પર પ્રતિબંધ લાગી જશે\nSep 12, 2019, 06:31 PM IST\nનવી દિલ્હીઃ સોશિયલ મીડિયા એકાઉન્ટને આધાર સાથે લિંક કરવાની માગ કરાઈ રહી છે. જેનો ક્યાંક વિરોધ તો ક્યાંક સમર્થન થઈ રહ્યું છે. આ સંદર્ભે તેના સમર્થનમાં બે અરજી મદ્રાસ હાઈકોર્ટમાં દાખલ કરવામાં આવી છે. આ પ્રકારની અરજી બોમ્બે હાઈકોર્ટ અને મધ્યપ્રદેશ હાઈકોર્ટમાં પણ કરાઈ છે. આ સંબંધમાં દેશની વિવિધ હાઈકોર્ટમાં ચાલી રહેલા કેસોને સુપ્રીમ કોર્ટમાં ટ્રાન્સફર કરવાની ફેસબુકની અરજી પર સુપ્રીમ કોર્ટ સુનાવણી માટે તૈયાર થઈ ગયું છે. આ સમગ્ર મામલા અંગે અને તેની સાથે જોડાયેલી વાતો સમજવા માટે ભાસ્કરે મદ્રાસ હાઈકોર્ટમાં અરજી કરનારા એન્ટની ક્લિમેન્ટ રૂબીન , ફેસબુક અને ગૂગલ વિરોધ દાખલ થયેલી એક અરજીની વકાલત કરી ચુકેલા સુપ્રીમ કોર્ટના વકીલ વિરાગ ગુપ્તા અને ડિઝીટલ રાઈટ્સ પર કામ કરનારી સંસ્થા એક્સેસ નાઉમાં એશિયા પેસેફિક કાઉન્સીલ નમન અગ્રવાલ સાથે ખાસ વાતચીત કરી છે.\nમામલો સુપ્રીમ કોર્ટમાં નથી પહોંચ્યો, હાલ માત્ર કેસ ટ્રાન્સફર પર જ સુનાવણી થઈ છે\nઘણા મીડિયા રિપોર્ટ્સમાં કહેવામાં આવ્યું છે કે, સોશિયલ મીડિયાને આધાર સાથે લિંક કરવાનો મામલો સુપ્રીમ કોર્ટ સુધી પહોંચી ગયો છે. પરંતુ તે સાચું નથી. સુપ્રીમ કોર્ટના વકીલ અને ‘Taxing Internet Giant’ ના લેખક વિરાગ ગુપ્તાએ જણાવ્યું કે, મદ્રાસ હાઈકોર્ટમાં બે અરજી દાખલ કરવામાં આવી છે. જેમાં માગ કરવામાં આવી છે કે સોશિયલ મીડિયા એકાઉન્ટનું વેરિફીકેશન થવું જોઈએ. તમિલનાડુ સરકારે પણ કહ્યું હતું કે, સોશયલ મીડિયા એકાઉન્ટનું આધારકાર્ડ દ્વારા વેરિફીકેશન થવું જોઈએ. મદ્રાસ હાઈકોર્ટ આ અંગે સુનાવણી કરી રહી હતી અને ટૂંક સમયમાં નિર્ણય આવવાની આશા પણ હતી. પરંતુ હાઈકોર્ટના નિર્ણયથી બચવા માટે ફેસબુક અને વોટ્સએપ સુપ્રીમ કોર્ટ ખાતે પહોંચી ગયા અને દેશની વિવિધ કોર્ટમાં ચાલી રહેલા4કેસોને સુપ્રીમ કોર્ટમાં ટ્રાન્સફર કરવાની માગ કરી છે. સુપ્રીમ કોર્ટે આ અંગે સરકાર સહિત સોશયલ મીડિયા કંપનીઓને નોટીસ ફટકારી છે. જેની પર 13 સપ્ટેમ્બરે આગામી સુનાવણી કરાશે. સુપ્રીમ કોર્ટ હાલ ફક્ત એ વાત પણ નિર્ણય કરશે કે આ મામલાને સુપ્રીમ કોર્ટમાં ટ્રાન્સફર કરવામાં આવે કે નહીં.\nસમર્થન અને વિરોધઃ શું સોશયલ મીડિયા એકાઉન્ટ આધાર સાથે લિંક કરી શકાય?\nડિઝીટલ રાઈટ્સ એક્સપર્ટ નમન અગ્રવાલના જણાવ્યા પ્રમાણે, સપ્ટેમ્બર 2018માં સુપ્રીમ કોર્ટે નિર્ણય આપ્યો હતો. જેમાં કહ્યું હતું કે ખાનગી કંપનીઓ અથવા સંસ્થાઓ આધાર ડેટાનો ઉપયોગ ન કરી શકે. પરંતુ હવે એવું લાગી રહ્યું છે કે સરકાર માને છે કે તે કાયદો લાવીને આવું કરી શકે છે. જો સરકાર કાયદો લાવીને સોશયલ મીડિયા માટે પણ આધાર ફરજીયાત કરી છે, તો તે સુપ્રીમ કોર્ટના નિર્ણય વિરુદ્ધ હશે.\nમદ્રાસ હાઈકોર્ટમાં એન્ટની ક્લીમેન્ટ રૂીન અને જનની કૃષ્ણમૂર્તિએ અરજી કરી છે. એન્ટનીના કહ્યાં પ્રમાણે, જો સોશયલ મીડિયા એકાઉન્ટને આધાર કાર્ડ સાથે અથવા બીજા સરકારી આઈડી સાથે લિંક કરી દેવાય તો તેનાથી પોલીસ અને કાયદાકીય એજન્સીઓને સોશયલ મીડિયા દ્વારા થતા ગુનાને રોકવા અને અપરાધીને પકડવા માટે મદદ મળશે.\nસોશિયલ મીડિયાને આધાર સાથે લિંક કરવાથી પરિણામ ખોટું આવશે\nનમનના જણાવ્યા પ્રમાણે, આનાથી લોકોની પ્રાઈવેસીનું ઉલ્લંઘન થશે. સરકાર કદાચ સોશિયલ મીડિયા કંપની પર કોઈ વ્યક્તિની ખાનગી માહિતી અથવા આધાર નંબર આપવાનું પણ દબાણ કરી શકે છે. આધાર ડેટા ઘણી બધી જગ્યાએ લિંક થાય છે. જો આ સોશિયલ મીડિયા સાથે પણ લિંક થશે ,તો ઘણી બધી માહિતી શેર થઈ શકે છે. લોકોને ખબર પડી જશે કે તે સરકારની વોચ હેઠળ છે, તે સોશિયલ મીડિયા પર પોતાની વાતો ખુલીને મુકવાનું ઓછું કરી દેશે, મુખ્યત્વે એવી વાતો કે જે સરકારની નિંદા કરતી હોય. સોશિયલ મીડિયા પર ઘણા બધા લોકો હોય છે, જે પોતાની વાત મુકવા માગતા હોય પરંતુ તેવા લોકો તેમની ઓળખાણ બહાર પાડવા ન માગતા હોય તેમને પણ મુશ્કેલી થઈ શકે છે. જો સોશયલ મીડિયા પર આવવા માટે પોતાની અંગત માહિતી આપવી પડે અને તે લોકો સરકારની દેખરેખ હેઠળ હોય તો તેઓ સોશયલ મીડિયા પર પોતાની વાત મુકવાથી પણ ખચકાશે. જેને ચિલિંગ ઈફેક્ટ ઓન ફ્રીડમ ઓફ એક્સપ્રેશન કહેવાય છે.\nલિંક કરવામાં આવે છે તો શું રાજકીય ફાયદા માટે પણ તેનો ઉપયોગ કરાશે?\nનમનના જણાવ્યા પ્રમાણે જેટલી માહિતી લિંક થશે તેટલી જ સરળતાથી રાજકીય પાર્ટીને આ માહિતી મળી શકશે. જેના માટે વોટર આઈડી અને આધારને લિંક કરવાની વાત પણ થઈ રહી છે. પરંતુ લોકો આ નિર્ણયના વિરોધમાં છે. કારણ કે આનાથી મતદાતાઓની ગણતરી અને આધાર દ્વારા તેની માહિતી મેળવવી સરળ થઈ જશે. આનાથી ડેટાનો દૂરઉપયોગ થઈ શકે છે. કારણ કે ખાનગી માહિતીની સુરક્ષા માટે હાલ દેશમાં કોઈ કાયદો નથી. આવો કાયદો ન હોવાથી યુઝરને આ અંગેની ફરિયાદ કરવાનો પણ કોઈ અધિકાર નથી કે તેની માહિતીનો ક્યાં ક્યાં ઉપયોગ થયો છે? આજની તારીખમાં અધિકાર સરકાર અને કંપનીઓ પાસે છે અને તેઓ એક કોન્ટ્રાક્ટ સાઈન કરાવીને આપણી માહિતીનો જેમ ઈચ્છે તેમ ઉપયોગ કરી શકે છે.\nશું છે સમાધાન?\nવિરાગના જણાવ્યા પ્રમાણે, 2012માં કેએન ગોવિંદાચાર્યએ દિલ્હી હાઈકોર્ટમાં ફેસબુક અને ગૂગલ વિરુદ્ધ અરજી કરી હતી. જેમાં માગ કરાઈ હતી કે સોશિયલ મીડિયા એકાઉન્ટનું KYC વેરિફિકેશન દ્વારા કરવામાં આવે અને બાળકોને પણ સુરક્ષા મળી શકે. વિરાગ ગુપ્તાના જણાવ્યા પ્રમાણે, સોશિયલ મીડિયા એકાઉન્ટનું વેરિફીકેશ મોબાઈલ નંબર દ્વારા કરી શકાય છે અને તેના માટે અન્ય કોઈ દસ્તાવેજની જરૂર નહીં પડે. જો મોબાઈલ પર સોશિયલ મીડિયા એકાઉન્ટનો ઓટીપી આવશે તો સોશિયલ મીડિયા એકાઉન્ટનું પણ અપ્રત્યક્ષ કેવાઈસી વેરિફીકેશન થઈ જશે. એટલે કે દરેક એકાઉન્ટ માટે એક મોબાઈલ નંબર હોવો જરૂરી રહેશે. તેમના કહ્યાં પ્રમાણે સોશિયલ મીડિયાને આધાર સાથે લિંક કરવું મુશ્કેલ છે અને જો લિંક કરી પણ દેવાય છે તો તેનાથી ફાયદો સોશિયલ મીડિયા કંપનીઓને જ થશે. આધાર સાથે લિંક કરવાની જગ્યાએ સોશિયલ મીડિયા કંપનીઓએ પોતાના યુઝર્સને બ્લૂ ટિક વેરિફિકેશન કરાવવું જોઈએ.\nમદ્રાસ હાઈકોર્ટમાં એન્ટની ક્લિમેન્ટ રૂબીન અને જનની કૃષ્ણમૂર્તિએ અરજી દાખલ કરી છે. એન્ટનીએ ભાસ્કર સાથેની વાતચીતમાં જણાવ્યું કે, તે એક એનિમલ એક્ટિવિસ્ટ છે. જાન્યુઆરી 2018માં તેમને એનિમલ વેલફેર બોર્ડ તરફથી રચાયેલી જલ્લીકટ્ટુ મોનિટરિંગ કમિટિના સભ્ય બનાવવામાં આવ્યા હતા. ત્યારબાદ એક ફેસબુક પેજ પર તેમના વિરુદ્ધ ઘણી વાતો લખાઈ હતી સાથે તેમને ધમકીઓ પણ અપાઈ હતી. ત્યારબાદ એન્ટનીએ જુલાઈ 2018માં મદ્રાસ હાઈકોર્ટમાં અરજી કરવાની માગ કરી હતી કે સોશયલ મીડિયાને આધાર કાર્ડ અથવા કોઈ બીજા સરકારી આઈડી સાથે લિંક કરવું જોઈએ, સાથે જ આવા કેસોના સમાધાન માટે ઈ-સ્ટાફ ફોર્સનું ગઠન કરવામાં આવે. એન્ટની અને જનની અરજીઓ સિવાય આ સંદર્ભે વધુ બે અરજીઓ દાખલ કરવામાં આવી છે. ત્રીજી અરજી બોમ્બે હાઈકોર્ટમાં સાગર રાજાભાઉ સૂર્યવંશીએ કરી છે, જ્યારે એક અરજી મધ્યપ્રદેશ હાઈકોર્ટમાં અમિતાભ ગુપ્તાએ કરી છે.\nભારતમાં સોશયલ મીડિયા કંપનીઓની જવાબદારી નક્કી નથી\nમદ્રાસ હાઈકોર્ટમાંથી અરજી દાખલ કરનારા એન્ટની રૂબીનના કહ્યાં પ્રમાણે, અમેરિકામાં જો કાયદા પ્રવર્તન એજન્સીઓ કોઈ મામલાની તપાસ માટે સોશયલ મીડિયા કંપની પાસે માહિતી માંગે છે, તો કંપનીઓ ટૂંક સમયમાં જ તેમને માહિતી આપી દે છે. પરંતુ, જ્યારે ભારતમાં કપંનીઓ પાસેથી જાણકારી લેવામાં કાંતો વધુ સમય લાગી જાય છે કાંતો માહિતી મળતી જ નથી, સોશયલ મીડિયા કંપની ભારતમાંથી અબજો ડોલરની કમાણી કરી રહી છે, પરંતુ તેમ છતા તેઓ કાયદાકીય એજન્સીઓને મદદ કરતા નથી. આ માટે સોશયલ મીડિયા કંપનીઓએ ભારતમાં ડેટા સેન્ટર અને નોડલ ઓફિસની સ્થાપવી જોઈએ, જેથી ઝડપથી જવાબ મળી શકે. જેથી એક ફાયદો એ થશે કે ભારતીયોનો ડેટા ભારતમાં જ સુરક્ષિત રહેશે, એન્ટની ઈચ્છી રહ્યાં છે કે ભારતમાં પણ સોશયલ મીડિયા કંપનીઓની જવાબદારી નક્કી થઈ શકે.\nવિરગા એવું પણ કહે છે કે અમેરિકા જેવા દેશોમાં કડક કાયદાઓ છે અને જો ત્યાં નિયમોનું ઉલ્લંઘન થાય તો ભારે દંડની ભરપાઈ કરવી પડે છે. પરંતુ ભારતમાં ડેટા પ્રોટેક્શનનો કોઈ કાયદો જ નથી અને જ્યારે કોઈ કાયદો નથી તો ઉલ્લંઘન પણ ન થયું હોય. આનાથી કંપનીઓ ભારતનો ડેટા બહાર વેચે છે અને કરોડો કમાય છે પરંતુ તેમ છતા આપણે કોઈ કાર્યવાહી કરી શકતા નથી. જેથી સોશયલ મીડિયા કંપનીઓએ ભારતમા ડેટા સેન્ટર અને નોડલ ઓફિસ સ્થાપવી જોઈએ, જેથી ઝડપથી જવાબ મળી શકે. આનાથી એ ફાયદો થશે કે ભારતીયનો ડેટા ભારતમાં જ સુરક્ષિત રહેશે.\nવિરાગ પણ એવું જ કહે છે કે અમેરિકા જેવા દેશોમાં ઘણા કડક કાયદાઓ છે અને જો ત્યાં નિયમનું ઉલ્લંઘન થાય તો ભારે દંડની પણ જોગવાઈ છે. વિરાગના જણાવ્યા પ્રમાણે, ભારતમાં પણ આવા કડક કાયદાની જરૂર છે. જે અંગે સુપ્રીમ કોર્ટના9જજોની બેચે બે વર્ષ પહેલા નિર્ણય પણ આપ્યો હતો. જ્યારે સરકાર પાસે આવડી મોટી બહુમતી છે અને ડેટા પ્રોટેક્શન અંગે આવડી મોટી મોટી વાત પણ કરે છે. તો પછી ડેટા પ્રોટેક્શન કાયદો શા માટે નથી લવાતો?\nસોશિયલ મીડિયામાંથી આધાર લિંક થવાથી સરકાર, યુઝર્સ અને કંપની પર કેવી અસર થશે?\nસરકારઃ દુનિયાભરમાં આજ કાલ ઘણા લોકો તેમના દેશની સરકારની સોશિયલ મીડિયા પર ટીકા કરવા માટે કાગડોળે રાહ જ જોઈ રહ્યા હોય છે અને કરે પણ છે. આવા લોકો પર નિયંત્રણ મેળવવા અને જરૂરી કાર્યવાહી કરવા માટે જો આધાર લિંક કરાશે તો સરકારને ઘણો ફાયદો થશે. જોકે ભારતમાં હાલ આ પ્રોટેક્શન માટે કોઈ કાયદો નથી.\nયુઝર્સઃ જો આધાર લિંક કરાશે તો યુઝર્સને સૌથી મોટું નુકસાન થશે હાલ પણ દેશમાં માહિતી લિક થવાનો ડર રહે છે. યુઝર્સ પર વોચ રખાઈ શકે છે. તેમને ટ્રેસ કરી શકાય છે.\nકંપનીઃ સોશિયલ મીડિયા કપંનીઓ પાસે આપણી અને વધારે માહિતી પહોંચશે. આધારકાર્ડ ઘણી બધી વસ્તુઓ સાથે લિંક છે જેથી કંપનીઓને આપણા અંગત ડેટા સુધી પહોંચવામાં પણ વાર નહીં લાગે. સોશયલ મીડિયાને આધાર સાથે લિંક કરાય કે ન કરાય બન્નેથી ફાયદો તો કંપનીઓને થશે જ.. કારણ કે , જો આધાર કાર્ડ લિંક થયું તો કંપનીઓને યુઝર્સની અંગત માહિતી મળી શકશે અને નહીં થાય તો સોશિયલ મીડિયા કંપનીઓને નિયમ-કાયદાથી બચવાની તક મળી જશે.


મંદિરમાં શિવલિંગ પર માથું નમાવતી વખતે મહિલા જોડે થયું એવું કે જોઈને ગામના લોકોની આંખો થઈ પહોળી ..\nPosted on August 5, 2021 June 8, 2022 by Niyati Shah\nમહાશિવરાત્રી નિમિત્તે ગોરખપુરથી એક અનોખી ઘટના બહાર આવી છે, જ્યાં એક મહિલાનું મોત ચર્ચાનો વિષય બન્યું છે, કારણ કે શિવલિંગને વંદન કરતી વખતે તેમનું અવસાન થયું હતું.\nહકીકતમાં, નૌસાદ ચોકી હેઠળ હરૈયા ગામના શિવ મંદિરમાં પરણિત મહિલા સવારે 4:00 વાગ્યે પૂજા કરવા ગયા હતા, શિવલિંગ પર માથું ટેકવતાં જ તેણે પોતાનો જીવ ગુમાવ્યો હતો.\nમૃતકના પૌત્ર રમેશ કુમારે માહિતી આપતા કહ્યું કે 58 વર્ષીય જમુના પ્રસાદ કસોધનની પત્ની વિભક્તિ દેવી સવારે શિવરાત્રિ નિમિત્તે સવારે 4:00 વાગ્યે પોતાના ઘરની પાસે આવેલા શિવ મંદિરમાં પૂજા કરવા ગયા હતા.\nસાથે તેમના પતિ પણ હાજર હતા. તેમણે પૂજા કરી, જમુના પ્રસાદે જોયું કે જલદી જ વિભક્તિ દેવી શિવલિંગ પર નમન કરે છે, તે પછી વિભક્તિ દેવીએ લાંબા સમય સુધી કોઈ હિલચાલ કરી ન હતી. જે બાદ જમુના પ્રસાદે તેની પત્ની વિભક્તિ દેવીને ઘણી વખત અવાજ કર્યો.\nઅવાજ સાંભળ્યા પછી પણ, જ્યારે કોઈ જવાબ ના મળ્યો, તેથી જમુના પ્રસાદે તેને સ્પર્શ કર્યો, ત્યારે તેણે જોયું કે દેવી ભક્તિ દેવી હવે આ દુનિયામાં નથી. તેમને અડતા જ તે નીચે પડી ગયા.\nતમને જણાવી દઈએ કે જમુના પ્રસાદને બે પુત્રો અને ત્રણ પુત્રીઓ છે. પરિવારના સભ્યોએ જણાવ્યું કે નાનપણથી જ પૂજામાં વ્યસ્ત વિભક્તિ દેવીનું શિવરાત્રી નિમિત્તે નિધન થયું હતું, જ્યારે આજે તેઓ દર્શન માટે ગયા હતા.\nઆ અંગે નરેન્દ્ર કુમાર નંદુ પડોશી કહે છે કે આજે સવારે ચીસો પાડવાનો અવાજ આવ્યો, જ્યારે અમે દોડતા દોડતા મંદિર પહોંચ્યા, ત્યારે જોયું કે તે શિવલિંગ પર જ પડેલ હતા. અમે તેમને ઉપાડીને બહાર કાઢ્યા. અમે ચેક કરવા માટે નજીકની હોસ્પિટલમાં પણ લઈ ગયા હતા, જ્યાં ડોક્ટરોએ તેને મૃત જાહેર કર્યો હતા.\nઆ બધું જ ભગવાનની આંખો આગળ થયું તેવું કહેવું છે તેમના ઘર વારાનું, તેમને કહ્યું કે તો પણ ભગવાને બચાવ્યા નહિ. અમુક કહે છે આ સારું મૃત્યુ કહેવાય કે જે ખુદ ભગવાનની ભક્તિમાં થયું, તેથી તેમને સ્વર્ગ મળશે.\nPosted in ખબરે LeaveaComment on મંદિરમાં શિવલિંગ પર માથું નમાવતી વખતે મહિલા જોડે થયું એવું કે જોઈને ગામના લોકોની આંખો થઈ પહોળી ..\n← પાકિસ્તાનમાં અજીબ લગ્ન, યુવકે બકરી સાથે લીધા સાત ફેરા, વીડિયો વાયરલ\nસમાગમ વખતે બેડરૂમમાં કઈ પોઝિશન ભારતીયોની સૌથી ફેવરિટ છે, આ રહ્યો જવાબ →


Gujarati News » National » । India and Philippines close to finalising Brahmos missile deal export order likely to be placed soon\nસંરક્ષણ નિકાસમાં ભારતને મળશે મજબૂતી, ટૂંક સમયમાં મળી શકે છે ફિલિપાઈન્સ દ્વારા બ્રહ્મોસ મિસાઈલનો ઓર્ડર\nબ્રહ્મોસ મિસાઈલની ક્ષમતા તેની રેન્જ વધારવા અને અન્ય આધુનિક ટેક્નોલોજી ઉમેર્યા બાદ વધારે વધી છે. આ મિસાઈલને હવા, જમીન, સમુદ્ર અને પાણીની અંદરના પ્લેટફોર્મ પરથી લોન્ચ કરી શકાય છે.\nDec 30, 2021 | 12:08 AM\nભારતને ટૂંક સમયમાં ફિલિપાઈન્સ પાસેથી બ્રહ્મોસ સુપરસોનિક ક્રૂઝ મિસાઈલોની (BrahMos Missile) નિકાસ કરવાનો ઓર્ડર મળી શકે છે. દેશ માટે સંરક્ષણ નિકાસની દિશામાં આ એક મોટું પગલું હોઈ શકે છે. એક અહેવાલ મુજબ ભારત અને ફિલિપાઈન્સ (India and Philippines) બ્રહ્મોસ સુપરસોનિક ક્રુઝ મિસાઈલના (BrahMos supersonic cruise missile) વેચાણ માટેના કરારના અદ્યતન તબક્કામાં છે અને ટૂંક સમયમાં નિકાસ ઓર્ડર આપવામાં આવી શકે છે.\nસૂત્રોએ જણાવ્યું હતું કે છેલ્લા કેટલાક મહિનાઓથી DRDO અને બ્રહ્મોસ એરોસ્પેસે મળીને આ મિસાઈલને પડોશી મિત્ર દેશોમાં નિકાસ કરવા માટે સખત મહેનત કરી છે. આ પગલાથી ભારત સરકારની સંરક્ષણ નિકાસ મજબૂત થશે કારણ કે આર્મેનિયન સરકાર તરફથી પણ નિકાસનો ઓર્ડર મળ્યો છે. ભારતને આ મિસાઈલ સિસ્ટમ માટે કેટલાક વધુ મિત્ર દેશો પાસેથી ઓર્ડર મળવાની શક્યતા છે કારણ કે અન્ય દેશો સાથે કરાર પણ એડવાન્સ સ્ટેજ પર છે.\nઆધુનિક ટેકનોલોજીની મદદથી વધારવામાં આવી બ્રહ્મોસની ક્ષમતા\nમિસાઈલની રેન્જ વધારવા અને અન્ય આધુનિક ટેક્નોલોજી ઉમેર્યા બાદ તેની ક્ષમતામાં વધુ વધારો થયો છે. બ્રહ્મોસ મિસાઈલને હવા, જમીન, સમુદ્ર અને પાણીની અંદરના પ્લેટફોર્મ પરથી લોન્ચ કરી શકાય છે. ડીઆરડીઓ અનુસાર પોતાના શક્તિશાળી વોરહેડની સાથે ઉડાન દરમિયાન આ હથિયારની સુપરસોનિક સ્પીડ દુશ્મનના તમામ લક્ષ્યોને સંપૂર્ણપણે ખતમ કરવામાં સક્ષમ બનાવે છે.\nહથિયારોની નિકાસને લઈને સંરક્ષણ પ્રધાને કહી આ વાત\nસંરક્ષણ પ્રધાન રાજનાથ સિંહે આ મહિને કહ્યું હતું કે ભારતે છેલ્લા સાત વર્ષમાં 38,000 કરોડ રૂપિયાથી વધુના સંરક્ષણ ઉત્પાદનોની નિકાસ કરી છે. તેમણે કહ્યું હતું કે દેશ ટૂંક સમયમાં નેટ નિકાસકાર બનવાની આશા રાખે છે. તેમણે કહ્યું કે દેશમાં અંદાજિત 85,000 કરોડ રૂપિયાનો એરોસ્પેસ અને સંરક્ષણ ઉદ્યોગ છે. તેમણે કહ્યું હતું કે સ્ટોકહોમ ઈન્ટરનેશનલ પીસ રિસર્ચ ઇન્સ્ટિટ્યૂટ (SIPRI) 2020ના રિપોર્ટ અનુસાર, સંરક્ષણ નિકાસમાં ભારત ટોચના 25 દેશોની યાદીમાં સામેલ છે.\nસિંહે કહ્યું હતું કે સરકારની પહેલને કારણે સંરક્ષણ ઉદ્યોગમાં અનુસંધાન સંશોધન અને વિકાસ અને મોટી સંખ્યામાં સ્ટાર્ટઅપ્સમાં વધારો થયો છે. નિકાસને પ્રોત્સાહન આપવા પર સરકારનું ધ્યાન કેન્દ્રિત હોવાનો પુનરોચ્ચાર કરતાં મંત્રીએ આશા વ્યક્ત કરી હતી કે ભારત ટૂંક સમયમાં શુદ્ધ આયાતકારમાંથી શુદ્ધ નિકાસકાર બનશે.\nઆ પણ વાંચો : PM મોદીની કાનપુર રેલીમાં હિંસાનું ષડયંત્ર રચવા બદલ સપા સાથે જોડાયેલા 5ની ધરપકડ, અખિલેશ યાદવે તમામને પાર્ટીમાંથી કાઢ્યા\nBrahmosBrahmos MissileDefense Dealphilippines


લેબલવાળી પોસ્ટ્સ બતાવી રહ્યું છે ફોટોગ્રાફી\nબોઈલર જાયન્ટ પર્વતોનો ફોટો\nકોટેલ (જર્મનમાં કેસલકોપ) એ એક વિશિષ્ટ શિખર છે જે જાયન્ટ પર્વતોના ઉચ્ચતમ ચેક પર્વતોમાં સ્થિત છે. તે લિબ્રેક ક્ષેત્રમાં સેમિલી જિલ્લામાં તેમના પશ્ચિમ ભાગમાં સ્થિત છે, જેનો સૌથી વધુ શિખર. તે ચેક રિપબ્લિકનો 1435 મો સૌથી ઉંચો પર્વત છે. ભૂતકાળમાં તેને ક્રિક્નોઇ અને કોક્રે પણ કહેવામાં આવતું હતું.\nતે એક પર્વત છે, જે પ્રખ્યાત સ્કી રિસોર્ટ રોકીટનીસ નાદ જીઝરૌથી5કિમી પૂર્વમાં સ્થિત છે. આસપાસના અન્ય નોંધપાત્ર શિખરો છે, જેમ કે લાઇસ હોરા (1344 મી), હેર્રાચ સ્ટોન્સ (1421 મી) અથવા વીલી રિજ (1140 મી). તે દક્ષિણ-પૂર્વ બાજુથી નાના અને મોટા બોઇલર પિટથી ઘેરાયેલું છે, જે શિયાળામાં ઘણીવાર હિમપ્રપાતથી જોખમમાં મુકાય છે. સમગ્ર ક્રિકોનોસીની જેમ, બોઈલરને હર્સીનિયન કરચલીઓ દ્વારા મોડેલ કરવામાં આવ્યું હતું અને તે મોટાભાગે મીકાથી બનેલું છે.\nબોઇલર રોકીટનીસ નાદ જીઝરouથી સરળતાથી accessક્સેસિબલ છે, જ્યાંથી કેબલ કાર લગભગ લાઇસ હોરાની ટોચ પર જાય છે, અને ત્યાંથી તમે રેડ હાઇકિંગ ટ્રilલ સાથે બોઈલરની opeાળ સાથે આગળ વધી શકો છો. જો કે, શિખર પોતે અનુપલબ્ધ છે, કારણ કે તે ક્ર્કોનોસીના પ્રથમ ક્ષેત્રમાં આવેલું છે…\nપ્રાચવ રોક્સ ફોટો\nપ્રચોવ્સ્કી સ્કáલી એ રેતીનો પત્થરનો વિસ્તાર, પ્રકૃતિ અનામત અને બોહેમિયન પેરેડાઇઝ પ્રોટેક્ટેડ લેન્ડસ્કેપ વિસ્તારનો ભાગ છે, જે પ્રાચીવ, પેડેસ્કી લોહોટા, ડોલ્ની લોચોવ અને હ્રાડેક ક્રિલોવી ક્ષેત્રના બ્લાટી વચ્ચે જીનથી લગભગ5થી7કિ.મી. પશ્ચિમમાં સ્થિત છે. મેસોઝોઇક સમયગાળામાં છીછરા ક્રેટીશિયસ કાંપ તરીકે ખડકલો માસિફ ઉદ્ભવ્યો. સંરક્ષિત ક્ષેત્ર એઓપકે - આર - લિબરેકમાં પ્રાદેશિક કાર્યાલયની દેખરેખમાં છે. ભૌગોલિક વિજ્icallyાનની દ્રષ્ટિએ, પ્રચોવ ખડકો જિંસ્કી હિલ્લી હિલ્સ, ટર્નવ્સ્કી હિલ્લી હિલ્સ, વિસ્કેસ્કી હાઇલેન્ડ્સ ડિસ્ટ્રિક્ટ અને પ્રાચોવ્સ્કી હિલ્લી હિલ્સનો ભાગ છે, જે એક અલગ ભૂસ્તરશાસ્ત્રીય ભાગ છે.\nએલ્બે માઇન (જર્મનમાં એલ્બગ્રુંડ) એ ક્રિબેનોઇ પર્વતમાળાના સ્રોત પર એલ્બે નદીની ઉપરના ભાગમાં એક હિમવાહિત ખીણ છે. એલ્બે માઇનનો વિસ્તાર ક્ર્કોનોસી રાષ્ટ્રીય ઉદ્યાનમાં સ્થિત છે અને લેબસ્કા બૌડાથી indpindlerův Mlýn સુધી ચાલે છે. કાઉન્ટ હેર્રાચે 19 મી સદીના અંતે એલબે માઇન દ્વારા પ્રથમ રસ્તો બનાવ્યો. ખાણની લંબાઈ આશરે 8 કિલોમીટર છે અને તે વાદળી ટૂરિસ્ટ માર્ક દ્વારા દોરી છે. કાસ્કેડીંગ પાનાવાસ્કી અને લેબસ્કી ધોધ, જે લેબસ્કા બૌડાની નજીકમાં સ્થિત છે, એલ્બે માઇનમાં આવે છે. ખાણ નજીક ત્યાં એક સ્ક્રી ગુફા ક્રાકોનોસોવા તિજોરી છે.\nજાયન્ટ પર્વતોના .તિહાસિક ફોટા\nપુરાતત્વીય તારણો છે જે સાબિત કરે છે કે લોકો અહીં પથ્થર યુગથી પ્રાગૈતિહાસિક સમયમાં જીવે છે. ખડકોનો આખો વિસ્તાર સ્લેવિક જાતિઓનો કુદરતી ગress હતો, જે ફક્ત થોડા સ્થળોએ ટેકરા દ્વારા પૂરક હતો. અંદર, પ્રથમ હાઉસિંગ એસ્ટેટ બનાવવામાં આવી હતી. સંભવત: 13 મી સદીના અંતમાં વેલી કેસલ નજીકના વેલી એસ્ટેટ સાથેના એક બેસાલ્ટ શિખરો પર બાંધવામાં આવ્યો હતો. થોડા દાયકા પછી…


ઇન્ડોનેશિયામાં પૂરમાં લાલ પાણી આવ્યું હોવાની તસ્વીરો વાયરલ – Khabarpatri\nઇન્ડોનેશિયાના પેકલોંગાન શહેરના દક્ષિણી ગામની તસવીરો સોશિયલ મીડિયામાં ખૂબ વાયરલ થઇ રહી છે. અહીં ગામમાં પૂર આવ્યો છે. પરંતુ પૂરને કારણે ત્યાં લાલ રંગનો પાણી જાેવા મળી રહ્યો છે. આ તસવીરોએ લોકોને અચંબિત કરી દીધા છે.\nતસવીરો અને વીડિયો સામે આવ્યા બાદ સ્પષ્ટતા થઇ કે, અહીં આવેલા પૂરમાં એક ડાઇંગ ફેક્ટરીનો લાલ રંગ નીકળીને પાણીમાં ભળી ગયો હતો. જેના કારણે પૂરનો પાણી લાલ થઇ ગયો હતો. ઉપરાંત અધિકારીઓનું કહેવું છે કે, વરસાદ સાથે ભળીને રંગ હળવો થઇ જશે.\nઆ ગામમાં વિચિત્ર પૂરની તસવીરો સોશિયલ મીડિયામાં ખૂબ વાયરલ થઇ હતી. પહેલાં લોકોએ સેન્ટ્રલ જાવાના પેકલોંગન શહેરના આ ગામની તસવીરો અને વીડિયો શેર કર્યા હતા અને કહ્યું હતું કે, આને જાેઇને તેમને લોહી જેવું લાગ્યું હતું.\nઉલ્લેખનીય છે કે, ઇન્ડોનેશિયાના પેકલોંગન શહેરમાં ઇન્ડોનેશિયાઇ ડાઇંગ ટેક્નિકમાં ઉપયોગમાં આવતી બાટીકના ઉત્પાદન માટે ખાસ ઓળખાય છે. આમાં કાપડ પર પેટર્ન કરાય છે. જ્યારે ગયા મહિને પણ પૂર આવતાં ઉત્તરી ગામમાં પાણી લીલા રંગનો થઇ ગયો હતો.\nTags: FloodFloodsIndonesiaPhotoPhoto ViralPictureViralઇન્ડોનેશિયાતસ્વીરો વાયરલપૂરમાં લાલ પાણી\nવિજેતા, નવીન પરિવહન સોલ્યુશન્સનો સ્વીડિશ ઇન્સ્ટિટ્યૂટ દ્વારા ‘સ્વીડન-ઇન્ડિયા મોબિલીટી હેકાથોન’ના લાઇવ-સ્ટ્રીમ એવોર્ડ સમારોહમાં3માર્ચ, 2021ના રોજ પ્રતિષ્ઠિત કરવામાં આવ્યાં...\nવુહાન પહોંચેલી WHO ની ટીમે વુહાનથી બહારની દુનિયામાં વાયરસ ફેલાવાના પૂરાવા લીધાવૈશ્વિક કોરોના મહામારીના જડ સુધી પહોંચવા માટે તપાસ અર્થે...\nનેપાળ અને ભારતે ૧૦૮ કિલોમીટર લાંબા નવા બંધાયેલા રસ્તાનું સંયુકતપણે ઉદ્ઘાટન કર્યું. આ રસ્તો ભારતીય સરહદને નેપાળના કેટલાંય વિસ્તારો સાથે...\nતૂર્કીની ફ્લાઇટમાં થયેલી ઘટના, માનવ તસ્કરીની શક્યતાની તપાસ વિમાનની નીચે લેન્ડિંગ ગિયરમાં ચોંટીને એક કિશોરે ૫૧૦ કિમીની મુસાફરી કરી લીધી....\nટ્રમ્પ માટે આ પ્રકારની ગુપ્ત જાણકારીઓ હોવાનો કોઇ અર્થ નથીઃ બાઇડન અમેરિકાના ઈતિહાસમાં પહેલીવાર કોઈ હારેલા રાષ્ટ્રપતિને ક્લાસીફાઈડ ઈંટેલિજેંસ બ્રીફિંગ...


sabras: February 2008\nવૈશાખમાં જેમ તાપે બળી એ\nએમ આજે હૈયું બળ્યું છે\nતમે ન મળ્યાં ભલે પણ\nતમારી યાદો ને માંરુ સરનામું મળ્યું છે\nયાદોને તમારી બે રોક-ટોક આવવાં\nબસ મારા જ હૈયાં નું ઘર મળ્યું છે\nસવાર-સાંજ બપોર ને રાત\nઆવવાં નું રોજ એણે નક્કી કર્યું છે\nદિલની ધડકન ને એક-એક શ્વાસ માં\nનામ બસ તમારું જ ભળ્યું છે\nપ્રેમની એ વાતો જે પ્રેમમાં વીતી ગઈ\nયાદો ને રાખવાનું એ જ કારણ મળ્યું છે\nચાહવાનું તમને ના કારણ હતું કોઇ\nઝુંરવાનું ચાહતમાં તમારી સારણ મળ્યું છે\nબે-ચાર દિવસોમાં જ ભૂલી ગયા તમે\nને વિતેલા દિવસો નું તારણ મળ્યું છે\nપ્રેમ આ તમારો પાનખર ની જેમ\nજીવતા જ જીવ અમારો લઇ ગ્યો છે\nહાથમાં આવતા જ નામ તમારું લખે\nકલમને ય મારી તમારું ઘેલું લાગ્યું છે\nએટલું જ જણાવું છે મારે 'રાધેક્રિશ્ના'ને\nપ્રેમની સજામાં શું 'દિલ્ ' ઘાયલ મળ્યું છે......\nPosted by Ashok at 11:06 AM2comments\nPosted by Ashok at 10:08 AM0comments\nભિખારી : ‘એ માઈ થોડા ખાના દે દે, કુછ ખાયા નહીં હૈ…’\nPosted by Ashok at 10:33 AM2comments\nઅહીં 'હું જીવી રહ્યો છું' ના જાહેર ચોકમાં\nક્યારેક 'તું નથી' ની હવા સંભળાય છે\nPosted by Ashok at 10:52 AM 1 comments\nPosted by Ashok at 6:31 PM5comments\nPosted by Ashok at 6:30 PM 1 comments\nPosted by Ashok at 6:25 PM0comments\nમારી હથેળીયુંની મેંદી ચીંધીને કોઇ કહેતું’તું - જાળવશું આમ\nPosted by Ashok at 9:50 AM2comments\nએક જ શબ્દમાં હું તને, મારા મનનો ભાવ કહું,\nપછી તારા મનનો ભાવ, મને થોડો સમજાવ કહું.\nતમને જે લખેલું નથી વંચાતું મારી આંખમાં,\nએને કોઈને પણ, કોઈ પણ ભાષામાં વંચાવ કહું.\nક્યાંક લખેલું છે મારું નામ તારી હથેળીમાં,\nઆ અટપટી રેખાઓ કોઈ જોષી પાસે ઉકલાવ કહું.\nજાગતા ને ઊંઘતાં મને તારા જ સ્વપ્ના આવે,\nતું હોય કે તારું સ્વપ્ન, મનને થોડું બહેલાવ કહું.\nતારી હા કે ના માં ઝુલે જીવન અને મરણની પળ,\nએક જ શબ્દમાં આજે, લાગ્યો જીવનનો દાવ કહું.\nPosted by Ashok at 8:20 AM2comments\nમાનવીએ પંખીની માફક ઉડતા શીખી લીધું છે, અને માછલી માફક તરતાં પણ.! હવે તેને જે શીખવાનું છે તે માનવી માફક જીવતાં.!\nઆળસુ માણસને જો સૌથી ઝડપથી કંઇ સાંપડતું હોય તો તે છે થાક…\nજીવન તો દર્પણ જેવું છે. આપણે ઘૂરકીએ તો તે સામું ઘૂરકે છે, આપણે સ્મિત કરીએ તો અભિવાદનનો સામો પડઘો પાડે છે.\nPosted by Ashok at 7:44 AM 1 comments\nપિકાસોના નામે એક કિસ્સો ચડેલો છે. ચિત્રોની દલાલી કરતા એક વેપારીએ પિકાસોની સહીવાળું પેઇન્ટિંગ તેને બતાવી પૂછ્યું; "આ ચિત્ર તમે બનાવેલું છે?"\n"ના, આ બનાવટી છે." પિકાસોએ જણાવ્યું. આવું ત્રણેક વખત બન્યું. વળી, એક ચિત્ર બતાવતાં દલાલે પિકાસોને પ્રશ્ન કર્યો; " આ ચિત્ર તો તમારું દોરેલું જ છે ને?"\n" ના જી, બનાવટી છે..." પિકાસોએ કહ્યું."પણ એક વાર મેંપોતે તમને આ ચિત્ર પર કામ કરતા જોયા હતા..." દલાલ બોલ્યો.\n"જોયો હશે....ક્યારેક ક્યારેક હું બનાવટી ચિત્રો પણ દોરું છું" પિકાસોએ ખુલાસો કર્યો. ક્યારેક મારા જે ચિત્રો મારી અસલ કળા સુધી નથી પહોંચી શક્તા તે ચિત્રોને હું બનાવટી કહું છું.\nPosted by Ashok at 7:39 AM 1 comments\nએક આખું મંદિર શ્વેત આરસ પહાણથી બનાવવામાં આવેલ, તેની પ્રતિમા પણ શ્વેત સંગેમરમર ની. પગથીયા પરથી કોઇ ઉપર જાય એટલે પગથીયાનો પત્થર રડે. એક વાર મુનિજી મંદિરે આવ્યા ત્યારે પગથીયા નો રડવાનો અવાજ સાંભળ્યો અને તેનુ કારણ પુછ્યું.\nપગથીયા નો પત્થર કહ છે કે હું અને પ્રતિમા એક જ શિલા માંથી બનેલા છીએ છતા આટલો ભેદભાવ કેમ? મારા પર લોકો પગ રાખે અને બીજા ને મસ્તક નમાવે.... માટે હું રડુ છું.\nમુનિજી જવાબ આપે છે કે જ્યારે પ્રતિમાનું નિર્માણ સમયે તુ બટકી ગયો જ્યારે પ્રતિમાનો પત્થરે ટાંકણાના અસંખ્ય ઘા સહન કર્યા.\nજે ટીપાય છે તે જ તેજસ્વી બને છે જીવન માં પણ આવુ જ બને છે, કસોટી જીવનમાં આવ્યા જ કરે પણ કસોટી માંથી ઉતરે તે પૂજન યોગ્ય બને.\nPosted by Ashok at 7:36 AM2comments\nPosted by Ashok at 7:32 AM 1 comments\nPosted by Ashok at 7:11 AM0comments\nખારાશ ગમે તેટલી રેલાય છતાં,\nસાક્ષાત હું માધુર્ય સમો લાગું છું!\nતું જ્યારે જુએ છે મને પ્રેમાળ બની,\nરજકણ છૂં છતા સુર્ય સમો લાગું છુ.....\nવાંસલડી વેદનાઓની વાગી ગઇ ફરી,\nસૂતેલ શાંત ઝંખના જાગી ગઇ ફરી.\nનજરે પડી ગઇ લો ફરી એમની છબી,\nજવાળાઓ રોમરોમમાં લાગી ગઇ ફરી...\nPosted by Ashok at 2:31 PM0comments\nપીયુજી તને પાય લાગું,રુષણડે નવ રહી એ રે'\nકહેવાની જે વાત હોય તે મોકળા મનથી કહીએ રે.\nગોરધન જેવા અબોલડાનો,\nયમુના જેવો રંગ\nવાતવાતમાં વાંકું પડતું, કેવો આ સંબંધ.\nપારિજાતના ફુલને જળના ડામ કદી નહી દઈએ રે,\nમનમાં આ મૂઝારો શાને, શાની આંટીઘૂંટી;મારી આ લીલી લાગણીઓ,\nફૂલ થઇને ફૂટી.\nતાનાને પડખે રાખી આઘે નહી હડસેલીએ રે,\nપ્રતિક્ષા કરતી રહી એ હરેક ક્ષણે, ઘડીક ઝરૂખે, ઘડીક ઊંબરે,\nઆમથી તેમ વિહવળ બની દોડતી રહી,\nમન માં સતત એક જ રટણ આવે છે મારો પ્રિયતમ.\nક્યારેક હ્રદયનાં ધબકાર વધ્યાં,ક્યારેક હ્રદય દ્રવી ઉઠ્યું,\nક્યારેક હર્ષોલ્લાસમાં યાદ કરી, એ પ્રથમ મિલનના સ્પંદનોને,\nસરી જતી પગલી વારે વારે, એજ મિલનના સ્મરણને વાગોળતી,\nહમણા આવશે મારો પ્રિયતમ, મારા મનની વાત જાણી.\nલઇ લેશે મને એના આશ્લેષ માં, ભુલાવી દેશે મારી વિરહ ની પળોને,\nસમાવી લેશે મને એના હ્રદય કુંજમાં........\nફરી ભણકારા વાગ્યા એન્ના પગરવ નાં, લાગ્યુ કે એજ છે પગલિ દોડી દ્વારે,\nનિરાશ વદને પાછી ફરી, સ્મૃતિમાં એની ખોવાઇ ગઇ....\nઅજાણતા નૈન વરસી પડ્યાં, હર્ષાવેશમાં પૂર ઉમટી પડ્યાં,\nઅર્ધખુલ્લા અધર, અર્ધખુલ્લા નૈન પ્રતિક્ષા એની કરતા રહ્યા....\nખરેખર! એ આવી પહોંચ્યો, કહે પ્રિયે! જો તારા માટે જ આવ્યો,\nહવે કોઇ જુદાકરી ન શકે આપણને, એમ કહી અધર પામવા ઝુક્યો.....\nઅચાનક મિલનથી પ્રિયા હર્ષાવેશમાં, જરા એક ધબકાર ચુકી,અર્ધખુલ્લા નયન સ્થિર થયા!\nજાણે પ્રિયતમ ને નિરખું છેલ્લી વાર,અને પ્રિયા નિસરી હરિ ને દ્વાર.......................\nPosted by Ashok at 2:22 PM 1 comments\nપિતાઃ બેટા તારા શિક્ષિકા બેને મારા પર કાગળ લખ્યો છે, એમાં તારી સામે ફરિયાદ છે.\nપુત્રઃ પપ્પા, મારી સામે ફરિયાદ કેવી રીતે હોય? બે મહિનાથી હું નિશાળે જ નથી ગયો!\nશિક્ષકઃ બોલ મનુ, દુધને સમતોલ આહાર શા માટે કહેવાય છે?\nમનુઃ સર, અડધું પાણી ને અડધું દુધ હોય છે માટે!!!!!!\nસંગીત શિક્ષકઃ બાળકો મને સંગીતમાં ખુબ જ રસ છે અને મારી નસનસમાં સંગીત ભરેલું છે.\nમનુઃ હા સર, તમે રાત્રે સુઇ જાઓ છો ત્યારે બધુ સંગીત નસકોરા દ્વારા પ્રગટ થાય છે.\nPosted by Ashok at 11:10 PM2comments\nએક ચોર રાત્રે એક ઘરમાં ચોરી કરવાના ઇરાદાથી દાખલ થયો એટલામાં અવાજ થતાં પતિ-પત્ની જાગી ગયાં. પત્ની ખાસ્સી નેવું કિલો વજનની હતી. ચોરને પકડીને તે એના ઉપર બેસી ગઇ અને પતિને કહેવા લાગી, ‘હું આનું ઘ્યાન રાખું છું, તમે જલદી જઇને પોલીસને બોલાવી આવો.’\nપતિ ઘરમાં આમ તેમ કંઇક ફંફોળવા લાગ્યો. ખાસ્સી વાર થઇ છતાં તે ન જતાં પત્ની અકળાઇને બોલી, ‘હજુ સુધી તમે ગયા નથી? શું કરો છો?’ પતિએ કહ્યું, ‘મારા બૂટ નથી મળતા, તે શોધી રહ્યો છું.’\nઆ સાંભળીને માંડ માંડ અવાજ કાઢતાં ચોર બોલ્યો, ‘અરે, બૂટ મારા લઇ જાઓ, પણ જલદીથી પોલીસને બોલાવી લાવો. ભઇસાબ!’\nશિયાળ: ”શું ચાલે છે?\nશિયાળ: ”શું વિષય છે?”\nસસલો: ”સસલાઓ શિયાળને કેવી રીતે ખાઈ જાય છે તે વિશે પી.એચ.ડી. કરું છું.”\nશિયાળ: ”શું ધડ માથા વગરનો વિષય છે, સસલાઓ શિયાળને ખાઈ જ ન શકે.”\nબંને સસલાના દરમાં જાય છે. થોડા સમય પછી સસલો શિયાળના હાડકાને ચાટતો ચાટતો બહાર આવે છે અને પોતાના ટાઈપરાઈટર પર મંડી પડે છે.થોડી વારમાં એક વરુ ત્યાં આવે છે અને સસલાને એક ધ્યાન થઈને ટાઈપ કરતો જુએ છે.\nPosted by Ashok at 2:26 PM 1 comments\nપે'લ્લા વરસાદનો છાંટો મુને વાગિયો\nહું પાટો બંધાવવાને હાલી રે!\nવેંત વેંત લોહી કાંઇ ઊંચુ થિયુંને જીવ\nને તો ચડી ગઇ ખાલી રે!\nસાસુ ને સસરાજી અબઘડીએ આવશે\nકાશીની પૂરી કરી જાતરા રે!\nરોજિંદા ઘર કામે ખલ્લેલ પહોંચાડે મુંને\nઆંબલીની હેઠ પડ્યા કાતરા રે!\nપિયુજી છાપરાને બદલે જો આભ હોત\nતો બંધાતી હોત હું ય વાદળી રે!\nમાણસ કરતા જો હોત મીઠાની ગાંગડી\nતો છાંટો વાગે ને જાત ઓગળી રે!!!!!!!\nજ્યાર થી ભટકી ગયો છું;\nમંઝિલે પહોંચી ગયો છું.\nઆ નથી મસ્તી કશાની,\nહું જ ખુદને પી ગયો છું.\nસાથ શોધું છું સ્વયંનો,\nદૂર બહુ નીકળી ગયો છું.\nજોઉં છું તસવીર મારી,\nકેટલો બદલી ગયો છું.\nસૌ હવે સમજાઇ જાશે,\nહું મને સમજી ગયો છું.\nભવ તરી બેઠો મુસાફિર!\nશબ્દમાં ડૂબી ગયો છું......\nPosted by Ashok at 2:10 PM0comments


Airtelએ બદલ્યો આ પ્લાન, હવે મળશે 75GB ડેટા | Airtel Rs 499 postpaid plan now offers 75GB of data - Sambhaav News\n87.5 ટકા સબસ્ક્રાઇબર્સને વધુ ડેટા આપવા એરટેલે તેના 499 પોસ્ટપેઇડ પ્લાનમાં ફેરફાર કર્યો છે. રિમાઇન્ડર તરીકે, કંપનીએ તાજેતરમાં તેની રૂ. 649 યોજના બદલીને 90 GB ડેટા આપવાનું શરૂ કર્યું હતું. કંપનીનો 499 રૂપિયાનો પ્લાન ‘બેસ્ટ સેલિંગ પોસ્ટપેડ પ્લાન્સ’ હેઠળ આવે છે. 399 રૂપિયા, 649 રૂપિયા, 799 રૂપિયા અને 1,199 રૂપિયાની અન્ય યોજનાઓ પણ સામેલ છે.\nબાકીની યોજનામાં કંપનીએ કોઈ ફેરફાર કર્યો નથી, પરંતુ હવે 499 રૂપિયાના પ્લાનને ગ્રાહકોને 75 GB ડેટા આપવામાં આવશે. અગાઉ, આ યોજનામાં ગ્રાહકોને 40 GB 3G/4G ડેટા આપવામાં આવ્યો હતો. તુલનાત્મક રીતે, Jio પાસે માત્ર 199 રૂપિયાનો પોસ્ટ પેઇડ પ્લાન છે, જેમાં ગ્રાહકોને 25 GB ડેટા આપવામાં આવે છે.\nબદલાયેલી 499 રૂપિયાની યોજના વિશે વાત કરીએ, હવે તે એક મહિના માટે કુલ 75 GB ડેટા આપશે સાથે 100 SMS, અમર્યાદિત વૉઇસ કોલ્સ અને ફ્રી રોમિંગ કોલ્સ આપવામાં આવશે. આ ઉપરાંત, આ યોજનામાં 500GB સુધીની રોલઓવર સુવિધા પણ ઉપલબ્ધ રહેશે. તેનો અર્થ એ છે કે એક મહિનાનો બાકીનો ડેટા આગામી મહિને વાપરી શકાય છે.\nઆ ઉપરાંત, એમેઝોનના એક વર્ષનું સબસ્ક્રિપ્શન રૂ. 499 ની યોજના સાથે ઉપલબ્ધ રહેશે. વધુમાં, લાઇવ ટીવી અને મૂવી લાઈબ્રેરીઓ અને ગ્રાહકોની મળશે હેન્ડસેટ ડેમેજ પ્રોટેક્શન. આ ઉપરાંત, તમને જણાવી દઈએ કે વર્તમાનમાં બદલાયેલી યોજનાનો લાભ ચોક્કસ વિસ્તારોના પસંદગીના ગ્રાહકોને આપવામાં આવશે. તે અપેક્ષિત છે કે આગામી દિવસોમાં, તે બધા ગ્રાહકો માટે ઉપલબ્ધ કરવામાં આવશે.\nFlipkartએ માત્ર 24 કલાકમાં જ 30 લાખ મોબાઈલ ફોન વેચ્યાં\n‘PM મોદી આગામી 15 વર્ષો સુધી વડાપ્રધાન રહેશે’\nસાઉદી અરબમાં યમનના મિસાઇલ હુમલામાં બે ભારતીયોનાં મોત\nલાંબી કુરતી સાથે મેળવો લવલી લુક


તા. 19 માર્ચ 2022 થી 25 માર્ચ 2022...\nતા. 19 માર્ચ 2022 થી 25 માર્ચ 2022\nજ્યોતિષી ગાયત્રી ભરત વ્યાસ Friday 18th March 2022 07:07 EDT\nમેષ (અ,લ,ઈ)ઃ સપ્તાહ દરમિયાન માનસિક રીતે દ્રઢતા રાખશો તો કોઈ મુશ્કેલી રહેશે નહીં. આર્થિક રીતે સામાન્ય સુધારો જોવા મળશે. ઉતાવળાં પગલાં ભરવા હિતાવહ રહેશે નહીં. આરોગ્ય અંગે કાળજી રાખવી હિતાવહ રહેશે. યાત્રા-પ્રવાસની તકો વધશે. કોઈ મહત્ત્વની મુલાકાત સફળ નીવડશે. ધંધાના વિઘ્નો દૂર કરી શકશો. નોકરિયાત વર્ગને સારું રહેશે. વિદ્યાર્થીવર્ગને વધુ મહેનત કરવી પડે. સંતાનોની સારું રહેશે.\nવૃષભ (બ,વ,ઉ)ઃ આ સમય દરમિયાન આપે રાખેલા લક્ષ્ય મુજબ સફળતા ઓછી મળશે, જેથી માનસિક ચિંતા રહેશે. આપના સહકર્મચારીઓ અને ઉપલા અધિકારીની પ્રશંસા સાંપડશે. આર્થિક સુખાકારી સારાં રહેશે. નાણાંકીય લેવડદેવડ માટે કાળજી રાખવી સારી રહેશે. વિદ્યાર્થી વર્ગને અભ્યાસ યોગો સારા છે. વિદેશ પ્રવાસના યોગો રહેશે. વડીલો સાથે સામાન્ય મતભેદ રહેશે. જીવનસાથીનો સહયોગ મળી રહેશે. વેપાર-ધંધામાં સારું રહેશે.\nમિથુન (ક,છ,ઘ)ઃ આ સમય શુભ સમાચાર લાવશે. વાણી-વર્તન સારું રાખશો તો મુશ્કેલી ટાળ શકશો. કાંઈક નવું સાહસ કરવાનો વિચાર આવશે. વ્યાપારીઓ માટે પણ સપ્તાહ સારું રહેશે. આર્થિક રોકાણ જોઈ-વિચારને કરશો તો સારો લાભ પામશો. નોકરિયાત વર્ગને પણ સારું રહેશે.\nકર્ક (ડ,હ)ઃ આ સમય દરમિયાન કૌટુંબિક સંબંધો સારા રહેશે. આર્થિક દ્રષ્ટિએ સમય સારો રહેતાં આનંદની લાગણી અનુભવશો. નોકરી-ધંધામાં પણ સારો વિકાસ થશે. આપનું સ્વાસ્થ્ય સારું રહેશે. ભાતૃવર્ગથી સારી મદદ મળી રહેશે. મહેનતનું પરિણામ સારું રહેશે. સંતાનોની ચિંતા રહેશે. વડીલોના આરોગ્ય અંગે કાળજી રાખવી જરૂરી. પ્રવાસના યોગો રહેશે.\nસિંહ (મ,ટ)ઃ આપનું આ સપ્તાહ ઉત્તમ રહેશે. સામાન્ય માનસિક ચિંતા રહેશે, જેની અસર આપની તંદુરસ્તી પર પડે. આર્થિક સુખાકારી સારી રહેશે. નાણાંકીય રોકાણ વિચારીને કરવું. ઉચ્ચ અધિકારીઓથી માન-સન્માન મળશે. કૌટુંબિક સહકાર સારો રહેશે. વ્યાપાર ક્ષેત્રે સાવધાન રહેવું જરૂરી. વિદ્યાર્થીઓની ઈચ્છા પૂરી થશે. શુભ પ્રસંગો માટે ખર્ચ થાય.\nકન્યા (પ,ઠ,ણ)ઃ આ સમયમાં સાહસ કરવાથી સારી સફળતા પ્રાપ્ત થશે. મકાન-મિલકતના યોગો સારા રહેશે. સામાન્ય માનસિક ટેન્શન રહેશે. સંતાનોનો પ્રેમ વધશે. કોર્ટ-કચેરીના મામલામાં સફળતા મળી રહેશે. વિદેશી કંપનીઓ સાથે નોકરી અંગે વાતચીત થાય. આર્થિક સદ્ધરતા સારી રહેશે. આકસ્મિક ધન-લાભના યોગો રહેશે. વેપાર-ધંધામાં ચડાવ-ઉતાર આવે. વિદ્યાર્થીઓ માટે આ સપ્તાહ લાભદાયી રહેશે.\nતુલા (ર,ત)ઃ મનોસ્થિતિ તણાવગ્રસ્ત રહેશે. આર્થિક દ્રષ્ટિએ આ સમય શુભ સાબિત થાય. મકાન-મિલકતને લગતી બાબતોમાં ધાર્યું પરિણામ ન મળે. સગાં-સ્નેહીઓ સાથે સારું રહેશે. નોકરી-ધંધામાં સારી સફળતા પ્રાપ્ત કરી શકશો. આરોગ્ય અંગે સંભાળ લેવી. સંતાનોની બાબતમાં પ્રગતિ રહેશે. પુરુષાર્થ દ્વારા સારી સફળતા મળશે. મુસાફરી થાય. ધાર્મિક કાર્યો માટે ખર્ચ થાય. વિદ્યાર્થીઓને લાભ થાય.\nવૃશ્ચિક (ન,ય)ઃ આ સમય દરમિયાન સફળતા મેળવવા વધારે મહેનત કરવી પડશે. સપ્તાહ દરમ્યાન આર્થિક સુખાકારી સારી મેળવી શકશો. ધંધાકીય ક્ષેત્રે સામાન્ય ચડાવ-ઉતાર આવે. આવક કરતાં ખર્ચનું પ્રમાણ વધે. વિદ્યાર્થીઓ માટે આ સમય સારો રહેશે. નોકરીમાં બદલી કે બઢતીના યોગો બળવાન બનશે. શત્રુ વર્ગ સામાન્ય રહેશે. આરોગ્ય બાબતે કાળજી રાખવી. વડીલોની ચિંતા રહેશે.\nધન (ભ,ફ,ધ,ઢ)ઃ આ સપ્તાહે નાણાંકીય સુખ મધ્યમ રહેશે. વ્યવસાયિક ક્ષેત્રે વધુ મહેનત કરવી પડશે. બિનજરૂરી ગેરસમજ ઊભી ન થાય તેની કાળજી રાખવી. પરિવારનું સ્વાસ્થ્ય સારું રહેશે. નોકરીમાં પ્રમોશન મળવાની શક્યતા છે. પરિવારના સભ્યોનો સહયોગ સારો મળી શકશે. યાત્રા-પ્રવાસના યોગો રહેશે. રોકાણ કરવા માટે અને સંપત્તિ વધારવાના યોગ બળવાન બનશે.\nમકર (ખ,જ)ઃ કોઈ સારા સમાચાર મળશે. નાણાંકીય સ્થિતિમાં સુધારો થશે. પ્રોપર્ટીમાં કરેલા રોકાણથી લાભ થશે. સગાં-સંબંધીઓ સાથે સારો મનમેળ રહેશે. તમને મહેનતનું સારું ફળ મળશે. વ્યવસાયિક જીવનમાં ફેરફાર જોવા મળશે. વિદ્યાર્થીઓ માટે આ સમય મહત્ત્વપૂર્ણ રહેશે. ભાગીદારીથી સામાન્ય લેણું રહેશે.\nકુંભ (ગ,સ,શ,ષ)ઃ આ સમયમાં કેટલાક ફેરફારો જોવા મળશે. ધંધા-નોકરી અંગે સાવધ રહેવું જરૂરી. તમારા વિરોધીઓ મુશ્કેલી ઊભી કરી શકે તેવી શક્યતા છે. નાણાંકીય મુશ્કેલી રહેશે. નાણાંની લેવડ-દેવડમાં ખાસ ધ્યાન આપવું જરૂરી છે. સ્નેહીવર્ગનો સહકાર મળશે. જમીન-મિલક્તના પ્રશ્નોનો ઉકેલ આવશે. આરોગ્ય સારું રહેશે. અટવાયેલાં કામોમાં સફળતા મળશે. પ્રવાસના યોગો બળવાન છે.\nમીન (દ,ચ,ઝ,થ)ઃ આપને મહત્ત્વની તક મળશે. આર્થિક સ્થિતિ સારી રહેશે. ધંધાકીય ક્ષેત્રે સામાન્ય તકલીફ રહેશે. પ્રોપર્ટી અંગેના કામકાજમાં સફળતા પ્રાપ્ત થશે. આરોગ્ય બાબતે સામાન્ય ચિંતા રહેશે. નાણાકીય લેવડ-દેવડમાં ખાસ ધ્યાન આપવું. ભાતૃવર્ગથી સારું રહેશે. વિદ્યાર્થી વર્ગને લાભ થાય. સંતાનોની ચિંતા રહેશે.


29 થી 31 ઓક્ટોબર સુધી ઇટાલી પ્રવાસ, G-20 સમિટમાં ભાગ લેશે પીએમ મોદી. – Gujarat 24 News\nHome/ટ્રેડિંગ/29 થી 31 ઓક્ટોબર સુધી ઇટાલી પ્રવાસ, G-20 સમિટમાં ભાગ લેશે પીએમ મોદી.\nGujarat24News Send an email October 28, 2021\nGujarat24news:વડાપ્રધાન નરેન્દ્ર મોદી 29 ઓક્ટોબરથી 31 ઓક્ટોબર સુધી રોમની મુલાકાત લેશે. તેઓ ઈટાલીમાં યોજાનારી જી-20 સમિટમાં ભાગ લેશે. તેઓ ઈટાલીના વડાપ્રધાનના આમંત્રણ પર રોમ જઈ રહ્યા છે.\nવિદેશ સચિવ હર્ષવર્ધન શ્રિંગલાએ ગુરુવારે જણાવ્યું કે આ આઠમી જી-20 બેઠક છે, જેમાં પીએમ હાજરી આપશે. ગયા વર્ષે, સંસ્થાની સમિટ બેઠક કોરોના રોગચાળાને કારણે વર્ચ્યુઅલ થઈ ગઈ હતી. તેનું આયોજન સાઉદી અરેબિયા દ્વારા કરવામાં આવ્યું હતું.\nવિદેશ સચિવે કહ્યું કે અગાઉ જૂન 2019માં પીએમ મોદીએ જાપાનના ઓસાકામાં આયોજિત જી-20 બેઠકમાં અંગત રીતે ભાગ લીધો હતો. ઇટાલી દ્વારા આયોજિત થનારી આ વર્ષની મીટિંગની થીમ છે ‘લોકો, પૃથ્વી અને સમૃદ્ધિ (લોકો, ગ્રહ, સમૃદ્ધિ). આ થીમ યુએનના સસ્ટેનેબલ ડેવલપમેન્ટ એજન્ડા 2030 પર આધારિત છે.\nઇટાલીની બેઠકનું ધ્યાન કોરોનાવાયરસ રોગચાળામાંથી પુનઃપ્રાપ્તિ, વૈશ્વિક આરોગ્ય, સુશાસન, આબોહવા પરિવર્તન, ટકાઉ વિકાસ અને ખાદ્ય સુરક્ષા છે. શ્રિંગલાએ કહ્યું કે ભારત ઇટાલી દ્વારા પસંદ કરાયેલા પ્રાથમિકતા ક્ષેત્રોને સંપૂર્ણ સમર્થન આપે છે. અમે આ દરેક મુદ્દા પર ઇટાલીની સાથે છીએ અને તેના આધારે બેઠકમાં ચર્ચા થશે.\nવિદેશ સચિવે કહ્યું કે G20 સમિટ ચર્ચા માટે એક મહત્વપૂર્ણ મંચ છે. આમાં, નાગરિકોના જીવન પર અસર કરતી નવી નીતિ મુદ્દાઓને ધ્યાનમાં લેવામાં આવે છે. આ મુદ્દાઓ વૈશ્વિક નાણાકીય સ્થિરતા, ટકાઉ નાણા, આરોગ્ય, ખાદ્ય સુરક્ષા વગેરે છે. વડાપ્રધાન મોદી રોમ બેઠકમાં વૈશ્વિક પડકારો પર ભારતનું વલણ રજૂ કરી શકે છે. અફઘાનિસ્તાનની પરિસ્થિતિ પર સર્વગ્રાહી વૈશ્વિક દૃષ્ટિકોણની હિમાયત કરતી વખતે તેઓ આબોહવા પરિવર્તન અને કોરોના રોગચાળા સામે એકતા વિશે પણ વાત કરી શકે છે.\nઅફઘાનિસ્તાનને માનવતાવાદી સહાય\nશ્રીંગલાએ કહ્યું કે અમે અફઘાનિસ્તાનને માનવતાવાદી સહાય પૂરી પાડવાના પક્ષમાં છીએ. જો વર્તમાન સંજોગો ચાલુ રહેશે તો અમે તેના માટે તૈયાર છીએ. તેમને પૂછવામાં આવ્યું કે શું ભારત અફઘાનિસ્તાનમાં અનાજ મોકલશે? વિદેશ સચિવે કહ્યું કે જી-20 દેશો વચ્ચે રોગચાળામાંથી બહાર આવવા અને ફરીથી ઊભા થવા અંગે સર્વસંમતિ છે. આમાં મુખ્ય ધ્યાન રોજગાર નિર્માણ અને કૌશલ્ય વિકાસ છે. આ એકંદર ચર્ચાનો એક મહત્વપૂર્ણ ભાગ હશે.\nઆંતરરાષ્ટ્રીય પ્રવાસ શરૂ કરવા પર ભાર મુકશે\nવિદેશ સચિવે કહ્યું કે એકબીજાની રસી અને રસીના દસ્તાવેજોને ઓળખીને આંતરરાષ્ટ્રીય પ્રવાસ ફરી શરૂ કરવાનો અમારો પ્રસ્તાવ છે. G20માં સામેલ ઉભરતી અર્થવ્યવસ્થાઓ માટે તેને મજબૂત સમર્થન છે.\nક્રુઝ ડ્રગ્સ કેસઃ સમીર વાનખેડેને મળી રાહત...


મજૂરને કામ કરવું નથી, બાકી ભગવાન કોઈને ભૂખ્યા ના સુવડાવે... - Vaktavy\nમજૂરને કામ કરવું નથી, બાકી ભગવાન કોઈને ભૂખ્યા ના સુવડાવે…\ngreat portrait big group of women at work\nબોલવામાં મજા આવે છે નહીં? અને જ્યારે મજૂરો પાંસેથી કામ કરાવવું હોય ત્યારે શોષણ કરવાની પણ મજા આવે છે નહીં!\n– એક સારા ચિત્રકાર ને પૂછીએ કે તમે પોર્ટ્રેટ પેઇન્ટિંગ કેટલામાં બનાવશો? તો ધારો કે ચીત્રકાર કહેશે ૧૫૦૦૦ રૂપિયામાં, તો આપડે એને એમ નહીં કહીયે કે ૧૫૦૦ માં બનાવવું હોય તો કે જે. (તુકારો તો નહીં જ કરીયે પણ ખૂબ જ ઓછા ભાવ સાથે પ્રપોજલ પણ નહીં જ આપી શકીએ)\n– કોઈ સૉફ્ટવેર કંપની પોતાનો સૉફ્ટવેર ૧૫૦૦૦ નો ૧૫૦૦ માં નહીં આપે કેમકે એને કાલે શું ખાશુ એની ચિંતા નથી. એનું વલણ એવું રહેશે કે તમારે લેવો હોય તો લ્યો નહીં તો કઈ નહીં. (એટલેકે ખૂબ સસ્તું આપવા તૈયાર નહીં થાય)\n– શું કામ આવું? કેમ કે જ્યાં સુધી માણસ ભૂખથી તરસતો નથી, અને તે માણસ ને કાલે શું ખાશું? એનિ તેમને ચિંતા જ નથી, એટલા માટે એ પોતાની મહેનત ને સસ્તાં માં નહીં જ આંકે. તમે એમને ઓર્ડર નહીં આપો તો એમને કોઈ બીજો ઓર્ડર મળી જશે.\nજો તમે આ પોસ્ટ વાંચી શકતા હોવ તો, આપણે આવું કઈક જીવીએ છીએ…\nદીકરો: પપ્પા આ દિવાળીએ મારે આઈ ફોન જોશે જ.\nપપ્પા: પણ તારી પાસે 30 હજાર વાળો ફોન તો છે ને.\nદીકરો: એમાં બાર મેગાપિક્સલ કેમેરો છે પણ ફોટા સારા નથી પડતા એટલે હવે અપડેટેડ ફોન લેવો છે.\nદીકરો: પપ્પા આ ઉનાળાના વેકેશનમાં બે-ત્રણ રિસોર્ટ માં તો જાશું જ\nપપ્પા: પણ ગયા ઉનાળા વેકેશનમાં જ આપણે ગયા હતા ને.\nદીકરો: તો શું થયું, હવે ત્યાં કેટલું નવું નવું બન્યું છે તો જવું જ પડે ને\nપપ્પા: આ શું છે ત્રણ જોડી બુટ હતા તો પણ ચોથી જોડી લઈ આવ્યો.\nદીકરો: પપ્પા એક જીમ જવા માટે છે, બીજા રમત રમવા માટે છે, ત્રીજા પાર્ટીમાં પહેરવા માટે છે, ચોથા છે એ રનીંગ શૂઝ છે.\nપપ્પા: સાંભળ ટીનું, તારી મમ્મી કહેતી હતી કે તારે નવું લેપટોપ લેવું છે, અત્યારે લેપટોપ છે એમાં શું પ્રોબ્લેમ છે?\nટીનું: પપ્પા એ લેપટોપ i5 છે. મારે હવે અધતન જનરેશન એટલેકે i7 પ્રોસેસર નું ૮મી જનરેશન વાળું લેપટોપ લેવું છે એ ક્યારેય હેંગ નથી થતું.\nપપ્પા: તું પંદરસો વાળા સન ગ્લાસિસ લઈ આવ્યો. આટલો ખર્ચો કરવાની શી જરૂર હતી.\nદીકરો: પપ્પા તમને ન ખબર પડે, આ ઉનાળામાં આટલા બધા તાપથી બચવા આટલા મોંઘા ચશ્મા લેવા જ પડે.\nઆવી તો હજારો ફેમિલી છે કે જ્યાં\nઆપણે i3 લેપટોપ હોય તો i5, i5 હોય તો i7 નું લેપટોપ લેવું હોય. (મજૂર માટે – મજૂર કામ કરે તો ૩ ટાઈમ નું જમવાનું ઓહોનું મળી જ રેય.)\nઆપણે 200 રૂપિયા ના ટી-શર્ટ પહેરતા હોય તો 300 ના, 400 ના, 500 ના, ૧000, 2000, 3000 4000, 5000 ના પહેરવા છે. (મજૂર કામ કરે…….)\nદરેક વખતે સો રૂપિયાની ટિકીટ માં મૂવી જોતા હોય તો બસ્સો વાળી ટિકિટ લેવી છે 300 વાળી લેવી છે, ને ક્યારેક તો છેલ્લે સોફાની લાઇન હોય ત્યાં ધુબાકા મારવા છે. (મજૂર કામ કરે…….)\nમોબાઈલ દસ હજારનો લીધો હોય તો ૧૫૦૦૦, ૨૦૦૦૦, …, …, …, લાખ રૂપિયા નો ફોન લેવો છે. (મજૂર કામ કરે…….)\nનેટફ્લિક્સ હોય તો હોટસ્ટાર, અમેજોન પ્રાઇમ, એમ એક્સ પ્લેયર, જી૫, જીઓ સિનેમા ના સબ્સ્ક્રીપ્શન લેવા છે. (મજૂર કામ કરે…….)-\n૨૫ લાખ વાળો ફ્લેટ હોય તો ૫૦ લાખનો (મજૂર કામ)\nસો વાળો પીઝા ખાવા હોય તો 200 વાળા 300 વાળા 500 વાળા પીઝા માં ચીજ બ્લાસ્ટ પણ કરવું છે. (મજૂર કામ)\n– ગયા રવિવારે ચાઈનીઝ ખાધું હોય તો આ રવિવારે પંજાબી ખાવું હોય, તો આવતા રવિવારે મેક્સીકન ખાવું હોય. (હરખ પદૂડો: હું છે ને હોટેલ માં ખાવા જાવ એટલે બિલ સામે ન જોવ.)\n– ઉત્તરાયણ: આ વખતે છે ને 15000 વાર દોરી ઘસાવવાની છે. કાંઈ ઘટવું જ ન પડે ફાડી નાખવાનું છે બધું. (અંહીયા પતંગ ફાડશે, ને સ્પીકર ના અવાજથી કેટલાય ના બાટલા) આવે આવે એની પી….\n– ગણેશ ચતુર્થી: આ વખતે છે ને મોટા ગણપતિ નથી લાવવાના પણ સોસાયટીના વટમાં તો કાંઈ ઘટવું જ ન પડે. ફાડી નાખવાનું છે હો બધુ. (અંહિયાં ઢોલ ફાડશે)\nઆમ દરેક ઉત્સવો માં પણ મજા કરવી છે બધાને…. ને મજા તો કરવી જ જોઈએ. કંઈ ખોટું નથી પણ…આ બધું ખોટું ત્યારે થાય છે જ્યારે, કોઈ પણ પરિસ્થિતિમાં ગરીબ વર્ગને બસ કઈ પણ હોય એટલું બોલી દેવામાં આવે છે કે આ લોકોને તો કામ નથી કરવું બાકી3ટાઈમનું જમવાનું તો મળી જ રહે ને. ભગવાન કોઇને ભૂખ્યા ના સુવા દેય. તો શું લાઇફમાં એને રોજ ખાલી ત્રણ ટાઇમ જમવાનું જ બીજું કશું નહીં!!!\n– આપણે સસ્તા ફોન, લેપટૉપ, જમવાનું, કે રમવાનું, કે કંઈપણ જેવું તેવુ ચાલતું નથી તો એ શું કામ ચલાવી લેય? શું એની પાંસે કોઈ વાહન ના હોય તો એને સાયકલ લેવાની ઈચ્છા ના હોય? ૨ જોડી કપડાં હોય તો ૪ જોડી લેવાની ઈચ્છા ના હોય. શું એને એની ઘરવાળીને ખુશ ના કરવી હોય? એને એના બાળકોના ચહેરા પર સ્મિત ના જોવું હોય? શું એની પાંસે ડબલું ફોન હોય (હા, ડબલું જ આપણને પણ સાદો ફોન ડબલું જ લાગે છે ને) તો એને પણ ડબલા માથી સારો ફોન ન લેવો હોય? ભારત દેશના લાખો મજૂરો તાડપત્રી ફાટેલા બેનર થી ઘર બાંધીને રહેતા હોય. તો સરકારને તો ઘણો બધો ટાઈમ મળ્યો જ છે ને. બધી જ સરકાર ને એક બીજા પર વાંક કાઢવો છે. વિકાસ કર્યો હોય તો તો કેમ હજુ સુધી પરિસ્થિતિ સુધરી નથી?\n– એટલા માટે, કેમ કે એ લોકો ક્યારેય ફેસબુકમાં પોસ્ટ મૂકશે નહિ, ઇન્સ્ટાગ્રામમાં લાઇવ આવશે નહીં પોતાની પરિસ્થિતિની વોટ્સેપ માં સ્ટોરીઓ મૂકશે તો કોઇ જોશે નહીં, કોઈ જોશે તો એને કંઈ પૂછશે નહીં. આપણે બધા મજબૂરીનો લાભ ઉઠાવવા વાળા છીએ. કંઈ પણ નાના-મોટા કામ માટે મજુર ને જ્યારે ગોતવા નીકળીએ ત્યારે જોઈએ કે આપણે તો બે મજૂર ની જરૂર છે અને અહીંયાં તો 500 ઊભા છે બધા સામે ચાલીને પૂછે છે શું કામ કરાવું છે? શું જરૂર છે? કોની જરૂર છે? એટલે આપણે તો મનમાં મલકાઈ જઇયે, અને વિચારીએ કે આપણી જરૂર તો ૨ મજૂરોની જ છે અને અહીંયા તો બધા પૂછે છે. આપણને પણ ખબર હોય કે આખો દિવસ કામ ચાલે એટલું કામ કરાવવાનું છે તેમ છતાં પણ આપણે કહીએ કે ત્રણસો રૂપિયા મળશે તો એ બિચારા કહે કે સાહેબ સાવ 300 રૂપિયા ના હોય 400 આપજો. તો પાછો કોમ્પિટિશન ને કારણે બીજો કોઈ કહેશે કે હું અઢીસો મા આવીશ. એટલે આપણને ખબર પડશે કે બસ્સો રૂપિયા કહેશું તો પણ આવશે એટલે આપણે ત્યાં વટ કરીએ કે બસ્સો મા આવવું હોય તો બોલ નકર હું બીજાને લેતો જાવ. આખરે આ ભારત દેશમાં જેનાથી કંઈ થતું નથી એનું શોષણ થયા જ કરે છે. અને એ બિચારા આખો દિવસ ટાઢ, તાપ, કે વરસાદ માં પોતાના બાળકોની પરવાહ કર્યા વગર આખો દિવસ મહેનત કરતા હોઈ ને આપણે એને સાંજ પડે ને ૨૦૦ રૂપિયા આપીએ. તમે કહેશો કે હવે કોઈ આવતું નથી ૨૦૦-૩૦૦ માં તો તો બવ સારું થયું. ૫૦૦ રૂપિયા નીચે આપણને મજુર મળે જ નહિ તો તો બવ મજા આવશે મને. કેમ કે એને ખાલી ૩ ટાઈમ ખાવાનું નથી. એને પણ આપણી જેમ જિંદગી જીવવી હોય. અને આમાં જો કોઈ ખોટિવેશનલ સ્પીકર ને કીધું હોય કે આપડે મજૂરો માટે પ્રોગ્રામ ગોઠવવો છે તો કહેશે કે હા ખૂબ સારી વાત છે, આજના સમયમાં મજૂરોને ખુબ જ મોટીવેટ થવાની જરૂર છે. હવે જે મજુર વર્ગ રાત-દિવસ મહેનત કરીને પોતાના બધા સપનાઓ ભૂલીને, પોતાની ઈચ્છાઓ ભૂલીને પોતાના પરિવારને બે-પાંચ કોળિયા વધુ કેમ જમે એની જ ચિંતા કરતો હોય ને એવા લોકોને ખોટિવેશનલ સ્પીકર ની કોઈ મોટીવેશન ની જરૂર નથી. એને જરૂર છે માત્ર ને માત્ર યોગ્ય વળતર ની.\n– આપણને ઓછા રૂપિયા માં વધારે કામ કઢાવી લેવાની આવડત સમજતા હોઈએ તો ચાલો જઈએ અમેરિકા માં જોઈએ કોણ સસ્તું કામ કરી આપે છે!!! ટુંકમાં લોકો જ્યારે તમારું કામ કરતા હોય છે પછી તે ભલે ને ગમે તેવું હોય પણ એમ સમજો કે એણે પોતાની જિંદગીનો ટાઈમ આપણને આપ્યો છે. આપણું માને છે. આપણું કહ્યું કરે છે. તો આપણી ફરજ છે કે તેમને યોગ્ય વેતન આપવું. એ કમાશે તો એજ કુટુંબ એના બાળક માટે સાયકલ લેવા તમારા સ્ટોર પર આવશે. એજ કુટુંબ એક દિવસ બાળકના જન્મ દિવસની ઉજવણી કરવા કેક લેવા આવશે. એજ કુટુંબ એક દિવસ ફટાકડા ખરીદશે. એજ કુટુંબ એના મહેનતથી કરેલી કમાણી રસ્તા પરની દુકાનો માં વાપરશે. પણ ક્યારે? જ્યારે ૩ ટાઈમ ખાવા સિવાય પણ એની પાંસે પૈસા વધશે તો. અને કોઈને થશે કે એને ખાવું છે ક્યાં? દારૂ જ પીવો છે. તો જો સરકાર ને આ લોકડાઉન મા અગાસી પર ચાલતા ભજીયા ના પ્રોગ્રામ ડ્રોન કેમેરા થી જોઈ શકતા હોય તો એને ગ્રાઉન્ડ ફ્લોર પર ચાલતા દારૂ ના અડ્ડાઓ પણ દેખાવા જોઈએ.\nઅને જેમ પ્રોફેશનલ વ્યક્તિ પણ ડિપ્રેશનમાં આવીને, તે મોટી મોટી લાઈફસ્ટાઈલ જીવવા માટે તેમને દારૂની લત લાગતી હોય, તો ક્યાંક મજૂરોને પણ દારૂની લત લાગી એમાં આપણે જ જવાબદાર હોઈ શકીએ. અને આવા જ બેરોજગાર મજૂરો જ્યારે એક દિવસ કામ ન મળે બે દિવસ સુધી કામ ન મળે ત્યાર પછી ચોરી, લૂંટફાટ કરે છે. આપણી પાસે દરેક સુખ સગવડો હોવા છતાં પણ જો આપણે માનસિક સંતુલન ગુમાવી દેતા હોઈએ છીએ એની પાસે તો કંઈ જ નથી એને પણ બીજાની જિંદગી જોઈને મનમાં કંઈક થતું જ હશે ને! તો એ પણ ગમે ત્યારે માનસિક સંતુલન ગુમાવી શકે એની શક્યતાઓ ખુબજ છે. મજૂરો ને સારું વેતન આપીને એને ખુશ કરવા જોઈએ. ૩૦૦ ની વાત થઈ હોય તો ૩૫૦ – ૪૦૦ રૂપિયા પણ આપી શકીએ. ને જો એનાથી કોઈ કામની અંદર ભૂલ થાય તો એના પર ગુસ્સે થવાને બદલે એને સમજણ આપવી જોઈએ કે હંમેશા કામમાં કોઈ કચાશ ન રાખવી. જેમ હોટેલમા ટીપ આપીએ છીએ તેમ મજૂરોને પણ આપી શકીએ. અને આમ જોઇયે તો ભિખારી સિવાય દરેક વ્યક્તિ પોતાનું પેટ જાતે કમાઈને જ ભરે છે. એટલે ભારત દેશના બધા લોકો આત્મ નિર્ભર જ છે. આતો આપણે કોઈ મજૂરોને ક્યારેય આગળ આવવા નથી દીધા. ને હવે કહીએ છીએ કે એણે તો કંઈ ભેગુ જ નથી કર્યું તો પહેલા આપણે એ વિચારવું જોઈએ કે આપણે ભેગુ થાય એટલું આપેલું છે કે પછી રોજ ૩ ટાઈમ નું જમવાનું મળે એટલે બીજું શું જોઈએ એ વાત ને જ સપોર્ટ કર્યો છે? વિચારો…\nઆત્મ નિર્ભર ભારત પર અલગથી એક પોસ્ટ રજુ થશે એટલે ખ્યાલ આવશે. કે લોકો તો સાચા જ છે. બસ હરામખોર હોય તો એ માત્ર _______.\n(રોહન જે. લાઠિયા)


IPL 2022 MS dhoni Statement on playing Next IPL will think jm – News18 Gujarati\nMS Dhoni IPL 2022 : ધોનીએ વર્ષ 2022માં આઈપીએલ રમશે કે નહીં તે અંગે કોઈ મક્કમ નિર્ણય કર્યો નથી.\nIPL 2022 MS dhoni: આઈપીએલમાં રમવા અંગે મહેન્દ્રસિંહ ધોનીએ શું કહ્યું, ચાહકો માટે જાણવા જેવું છે આ નિવેદન\nLast Updated : November 20, 2021, 20:44 IST\nIPL 2022 MS dhoni:આઈપીએલની આાગમી સિઝનમાં મહેન્દ્રસિંઘ ધોની (MS Dhoni Statement on IPL 2022) રમશે કે નહીં તે અંગે અસમંજસની સ્થિતિ છે ત્યારે એમ.એસ.ધોનીએ આ અંગે મહ્ત્ત્વપૂર્ણ નિવેદન આપ્યું છે. ચાહકોને જાણીને આંચકો લાગી શકે છે કે એમ.એસ.ધોનીએ આઈપીએલ પહેલાં કોઈ સ્પષ્ટ રીતે વાત કરી નથી. ધોનીને ચેન્નાઈ છોડવા માંગતું નથી પરંતુ ધોનીને રમવું છે કે નહીં તે અંગે કેપ્ટન કૂલે આજે એક નિવેદન આપ્યું છે.\nએ.એન.આઈના અહેવાલ મુજબ મહેન્દ્રસિંઘ ધોનીએ જમાવ્યું છે કે આઈપીએલ 2022 એપ્રિલમાં થવાની છે. આ હજુ નવેમ્બર છે.તે ઉતાવળે કોઈ નિર્ણય લેવા માંગતો નથી. ધોનીએ ચેન્નાઈ ખાતેના એક કાર્યક્રમમાં આ અંગે નિવેદન આપ્યું છે.\nઆઈપીએલ અંગે નિર્ણય નહીં\nધોનીએ કહ્યું કે હજુ આ અંગે વિચારવાનો ઘણો સમય છે. અત્યાર નવેમ્બર છે. આઈપીએલ 2022ની એપ્રિવલમાં રમાશે. આ અંગે નિર્ણય સમય આવે કરીશ' અગાઉ ચેન્નાઈ સુપરકિંગ્સ ધોનીને રિટેઇન કરવાની તૈયારી દર્શાવી ચુક્યું છે પરંતુ માહીએ આ અંગે અગાઉ પણ કોઈ દબાણ ઉભું કર્યુ નહોતું.\nહું CSK માટે રમીશ કે નહીં તે મહત્વનું નથી'\nCricket News in GujaratiIPL 2022ms dhoniઆઇપીએલ


મેષઃ આ સપ્તાાહ દરમ્યાન ૫ણ આપની પ્રગતિની રફતાર જાળવી શકશો. અંતરમનમાં ઝાંખવાનો આપનો સ્વભાવ અને તે મુજબના આનુષંાગિક ૫ગલાં આપને વધારે સત્તા અને હોદ્દો અપાવવાની શક્યતાઓ ઊભી કરશે. આપના શત્રુઓ વધારે બળવાન દેખાતા હશે તો ૫ણ આપ તેમના ૫ર વિજય મેળવશો. ભાવિ ૫ગલાં વિશે આપના મનમાં સ્૫ષ્ટ વિચારો હશે. જેના કારણે આપ અન્ય લોકો ૫ર વિજય મેળવવામાં મદદ મળશે.\nવૃષભઃ સાચા અર્થમાં આધ્યાત્મવાદી બનશો. અન્ય લોકોમાં ઇશ્વરને જોવાનું શરૂ કરશો. સાથે સાથે ઘર અને ઓફિસની જવાબદારીઓ આપની આધ્યાત્મિક પ્રવૃત્તિઓમાં વિક્ષેપ પાડશે. આ સમય દરમ્યાન આપને કોઇ૫ણ પ્રકારે આકસ્મિક ખર્ચો આવી જાય અને વધારે પૈસાની જરૂર ૫ડે. મૈત્રીભરી નવી ભાગીદારી આપને અંતરમનમાં ઝાંખવાની તક આપશે. વિકાસ અને ઇશ્વર તથા આત્માની સાચી અનુભૂતિ થઇ શકશે.\nમિથુનઃઆપ ઉત્સાહ, જોમ જુસ્સાથી સભર અને દૂરંદેશી ધરાવતા બનશો. આપના મિત્રો, ૫રિવારજનો તથા જીવનસાથી કે ભાગીદારો તરફથી આપને બળ, સહકાર અને પ્રેરણા મળશે. આપે વિચારોની સંકુચિતતા છોડવાની અને લોકાભિમુખ થવાની જરૂર છે. ઉત્તેજનાભરી શક્યતાઓ સાથે આપના મનમાં માત્ર આર્થિક લાભ માટેના નહીં, પરંતુ પ્રેમ અને લાગણીનાં બંધનો વિશેના વિચારો ૫ણ ચમકશે.\nકર્કઃ દરેક વસ્તુની કાળજી લેવાનો નવો અભિગમ આપનામાં વિકસશે, ૫છી તે ઘર હોય, મિત્રો હોય, શહેર, ગામ કે ૫ર્યાવરણ કેમ ન હોય ! સંબંધો અને લાગણીનાં બંધનો બહુ મહત્વનાં છે. તેથી આપ સંબંધો જાળવવાની વૃત્તિ ધરાવો છો. આપને માત્ર આપના ૫રિવારની જ નહીં ૫રંતુ સમગ્ર વિશ્વની એક મોટા ૫રિવાર તરીકે ચિંતા હોય છે કારણ કે ‘વસુધૈવ કુટુંબકમ્’માં આપ માનો છો.\nકન્યાઃઆપ ગતિ યથાવત જાળવી રાખશો અને ઉ૫લબ્ધિઓ માટેની યોજના ૫ણ તૈયાર કરી શકશો. આપની વિચારશક્તિ, પ્રવૃત્તિઓ, સ્નેહીજનો સાથેની વાતચીત વ્યવહાર આ બધી બાબતોમાં વર્તમાન સમય ખૂબ સારો રહેશે. આપના આત્મવિશ્વાસમાં નોંધપાત્ર વધારો થશે. આપ લોકો સાથેના વ્યવહારમાં નમ્રતા અને ઉત્સાહ દેખાશે. હકીકતમાં આપનો મૈત્રીભર્યો વ્યવહાર અને વાતચીત આપના અવ્યક્ત ભયને હળવો કરી દેશે.\nતુલાઃ સં૫ર્કો, સંદેશવ્યવહાર, ૫ત્રવ્યવહાર, મૈત્રી આ બધી બાબતોથી આપ ઘેરાયેલા હશો. આમાં રસપ્રદ વાત એ છે કે આપને આખા વિશ્વ સાથે વાત કરવામાં રસ હશે ૫રંતુ આપનાં અંતરંત વર્તુળના લોકો સાથે વાતચીત કરવી આપને નહીં ગમે અને નારાજ હશો. આપ લોકો અને સ્થળોની મુલાકાત લેવા તૈયાર થઇ ગયા છો. સામૂહિક પ્રવૃત્તિઓ વધારે આનંદપ્રદ સાબિત થશે. વ્યવસાય વધારી શકશો અને પ્રગતિ કરી શકશો.\nવૃશ્ચિકઃ સમાજ અને બિરાદરીને લગતી કલ્યાણકારી યોજનાઓમાં આપ કાર્યરત રહશો. આપને તમામ પ્રકારની પ્રવૃત્તિઓમાં પુષ્કળ સંઘર્ષ કરવો ૫ડશે એમ ગણેશજી કહે છે. તેથી તેમાંથી મુક્તિ મેળવવાનો શ્રેષ્ઠ માર્ગ દરેક કામની પ્રાથમિકતા નક્કી કરવાનો છે. આપનું મુખ્ય ધ્યાન આર્થિક બાબતો ૫ર હશે. આ સમયગાળા દરમ્યાન ખર્ચ ૫ણ પુષ્કળ થશે તેમ લાગી રહ્યું છે.\nધનઃ આ આખું સપ્તાહ પુષ્કળ મહેનત અને સિદ્ધિઓ પ્રાપ્ત કરવાનું, આર્થિક બાબતો આપનો સમય અને આપનું ધ્યાન માગી લેશે. લોન, સિક્યોરિટીઝ, બોન્ડ, પેન્શન અને નિવૃત્તિ સમયના લાભનું મહત્વ આપ સમજશો. નાણાંની આવક ૫ણ સારા પ્રમાણમાં થશે. વધુમાં અન્ય વળતર ૫ણ પુષ્કળ માત્રામાં મળશે. ૫રિવારમાં સુખ શાંતિ રહેશે. પ્રણય સંબંધો તથા વ્યાવસાયિક જીવનમાં ૫ણ આપ સુખ સંતોષની લાગણી અનુભવશો.\nમકરઃ આપ આપનો વ્યવહાર સહાનુભૂતિભર્યો અને કરુણાસભર બનાવવા માગો છો. ૫રિણામે આપ ઉચ્ચત્વને પામવાના અને સામાજિક વર્તુળમાં રહેવાના પ્રયાસો કરશો અને તેમાં પ્રવૃત્ત રહી શકશો. અત્યંત વ્યસ્ત હોવા છતાં આ સપ્તાહ મનોરંજનથી ભરપૂર અને સંતોષકારક રહેશે. કામ અને સફળતા મહત્વનાં છે એવું તમને લાગવા છતાં એ સફળતા લાંબા સમય સુધી ટકાવી શકશો. વ્યવસાય વધારી શકશો.\nકુંભઃ આ સમયગાળા દરમ્યાન આપ લોકોનાં આકર્ષણનું કેન્દ્ર બની શકશો. સમગ્ર સપ્તાહ દરમ્યાન મહેમાનોની અવરજવર રહેવાથી આપ તેમની મહેમાનગતિ કરવામાં વ્યસ્ત. રહેશો. આપ આપનાં જીવનના સૌથી અગત્યના ક્ષેત્ર એટલે કે ધર્મ, મંત્ર તંત્ર, પૂજા, પ્રાર્થના જેવા શ્રદ્ધાનાં ક્ષેત્રમાં આપનું ધ્યાન કેન્દ્રિત કરશો. આ નવી વિચારસરણીની પ્રશંસા કરે છે. આવક વધારવાના પણ પ્રયાસ કરી શકશો.\nમીનઃ આ સપ્તાહ દરમ્યાન આપની સામાજિક પ્રવૃત્તિઓ અને બધાને હળવા-મળવાનું વિશેષ રહેશે. આપ જેને ખરેખર ચાહો છો તેવી કોઇ વ્યક્તિ સાથે આપનો સં૫ર્ક થશે. મિત્રો સાથે ૫ણ ખૂબ સારી રીતે સમય ૫સાર કરશો. મિત્રો માટે ભેટ સોગાદ ખરીદવા પાછળ આપને ખર્ચ ૫ણ થવાની શક્યતા ગણેશજી જુએ છે. આપની સ્વાભાવિક ઉદારતા અત્યારે ચરમસીમાએ હશે. આપનાં કાર્યક્ષેત્ર ૫ર ૫ણ તેની અસર ૫ડશે.\nદિલ્હીમાં જૈશના બે આતંકીઓ ઘૂસ્યા: એજન્સીઓને મોટા હુમલાની આશંકા\nકાનૂની દાવપેંચમાં ફસાઇ એકતા કપૂરની આ અભિનેત્રી, લાગ્યા ગંભીર આરોપ…\nસનીએ રોતા-રોતા જણાવી હકીકત.. પોર્ન સ્ટાર બનવા પાછળ આ શખ્સ છે જવાબદાર\nજેટ એરવેઝ બોર્ડની ર૭ ઓગષ્ટે યોજાશે બેઠક, જૂન ક્વાર્ટરનાં પરિણામોને મળશે મંજૂરી\nએર ઇન્ડિયામાં નોકરીની તક, 14 એપ્રિલ પહેલા કરો અરજી


article by nagindas shanghavi|ચૂંટણીનાં પરિણામો અને આપણે\nતડ ને ફડ / ચૂંટણીનાં પરિણામો અને આપણે\nDec 26, 2018, 04:08 PM IST\nપાંચ રાજ્યોની વિધાનસભા ચૂંટણીમાં ચાર રાજ્યો જીતી લેવાનો ભાજપી અપેક્ષાભંગ થયો અને માત્ર મિઝોરમમાં ભાજપી મોરચાનો પ્રાદેશિક પક્ષ જીત્યા. આ પરાજય પછી નરેન્દ્ર મોદી પર ટીકાઓ, ઉપહાસ અને શિખામણોને વરસાદ વરસી રહ્યો છે અને ગઈ કાલ સુધી મોદીની ખુશામતખોરી કરનાર લોકો આજે તેમનાથી દૂર જઈ રહેલા દેખાય છે.\nલોકમાન્ય ટીળકે સો વર્ષ અગાઉ કહેલી વાત વધારે ચોટડૂક છે. પૂણે શહેરની ગંદકીની ચર્ચા કરતાં તેમણે લખેલું કે બધા લોકો રસ્તામાં અને ખૂણેખાંચરે સતત ગંદકી કરે, કચરો ફેંકે તો ખુદ ભગવાન પણ શહેરને સ્વચ્છ રાખી શકે નહીં\nઆવા બધા મોસમી મિત્રોની અાવનજાવનથી ખાસ કશો ફરક પડતો નથી, પણ પરાજયને સમજવા અને મૂલવવા માટે તેની કારણ મીમાંસા તો થવી જ જોઈએ. લોકશાહીના નાગરિક તરીકે આપણો અભિગમ રોગીઓ જોડે કામ પાડનાર ડોક્ટર જેવો હોવો જોઈએ. દર્દી કોણ છે તે મહત્ત્વનું નથી, રોગ કયો છે અને કેવો છે તે જાણવું વધારે જરૂરી છે, કારણ કે આપણું સામૂહિક ભાવિ તેની સાથે સંકળાયેલું છે. પક્ષોની ચડઉતર કે સત્તાંતરોથી નાગરિકોને કશો લાભ કે કશી હાનિ થવાની નથી.\nમિઝોરમમાં મર્યાદિત વિજય મળ્યો અને તેલંગણામાં તદ્દન છેદ ઊડી ગયો તેનું ખાસ કશું મહત્ત્વ નથી. ત્રણ હિન્દીભાષી રાજ્યોનાં પરિણામ જ વધારે મહત્ત્વનાં છે અને વધારે ચર્ચાઈ રહ્યાં છે.\nહિન્દુત્વવાદી પરિબળોના પૂંછડા જેવા ભાજપના રાજકીય આગેવાનો ધર્મઝનૂનની ઉપયોગિતા સ્વીકારે છે, પણ તેની મર્યાદા પણ સ્વીકારે છે અને તેથી રામમંદિર માટે આદરવામાં આવેલી ઝનૂની ઝુંબેશમાં ભાજપનો એક પણ વરિષ્ઠ આગેવાન જોડાયો નથી. આ વખતની ચૂંટણી ઝુંબેશમાં પોતાનું હિન્દુપણું સાબિત કરવાની બાબતમાં કોંગ્રેસી આગેવાનો પાછ‌ળ રહ્યા નથી. દુનિયાના તમામ સમાજોમાં આમજનતાના ધર્મ-વિશ્વાસનો ગેરલાભ ઉઠાવવામાં રાજકારણીઓ કશી કસર રાખતા નથી, પણ કેવળ ધર્મના આધારે ચૂંટણી જીતી શકાતી નથી. ચૂંટણીના જય પરાજયમાં અનેક પરિબળોની અસરપરસ ગૂંથણી મુખ્ય ભાગ ભજવે છે.\nચૂંટણીમાં પછડાટ મળે ત્યારે અમે લોકોનો ચુકાદો સ્વીકારી લઈએ છીએ તેવું કહેવાની આપણે ત્યાં ફેશન થઈ પડી છે, પણ આ વાક્યનો કશો અર્થ નથી, કારણ કે હારેલા આગેવાનો બીજું કશું કરી શકે તેમ નથી. ચૂંટણીનાં પરિણામ બંધનકર્તા છે. ખેડૂતોની ઉપેક્ષા કરવાથી ભાજપને ફટકો પડ્યો અને કરજ માફીનું વચન આપવાના કારણે કોંગ્રેસ પક્ષ ફિનિક્સ પક્ષીની માફક પોતાની રાખમાંથી ફરી પાછો બેઠો થયો. સત્તા ગ્રહણ કર્યા પછી ત્રણે રાજ્યોના મુખ્યમંત્રીઓએ ઓછા વધતા અંશે ખેડૂતોનાં કરજ માફ કર્યાં છે.\nઆ નક્કર વાસ્તવિકતા ભાજપના ભાવિ માટે ખતરનાક છે. ખેડૂતો બેહાલ છે તેથી તેમણે લીધેલાં કરજ માફ થવાં જોઈએ તેવી દલીલ કરવામાં આવે તો પેટિયું રળવા માટે કરજ કરીને રિક્ષા લેનાર અને ચલાવનાર કરજ માફી મેળવવા માટે વધારે લાયક છે. આવી કરજ માફી અન્ય ગરીબ કરદાતાઓના ભોગે કરવામાં આવે છે અને સરકારી ખજાનો ભરવા માટે વધારે કરવેરા ઉઘરાવવા પડે છે, પણ આપણે ત્યાં ગરીબ ખેડૂતો કરતાં શ્રીમંત ઉદ્યોગપતિઓ સીધી કે આડકતરી રીતે સરકારી ખજાનામાંથી નાણાંની ઉચાપત કરતા હોય છે અને તે ધંધા વિકાસને અપાયેલા પ્રોત્સાહન તરીકે ઓળખાય છે. રાજસ્થાન, મધ્યપ્રદેશ અને છત્તીસગઢમાં અગાઉની ભાજપ સરકારોએ પણ ખેડૂતોની કરજ માફીનો રસ્તો અપનાવ્યો છે.\nકરજ માફીમાં નાણાકીય નુકસાન કરતાં સમાજની નીતિમત્તાને વધારે નુકસાન થાય છે અને લીધેલું કરજ પાછું ન ચૂકવવું અને તાગડધિન્ના કરવા દેવું કરીને પણ ઘી પીવું, તેવી મનોવૃત્તિ સમાજ માટે વિઘાતક બની જાય છે.\nછેલ્લા કેટલાય વખતથી આપણો સમાજ ભિખારી મનોવૃત્તિ ધરાવતો માગણ સમાજ બનતો જાય છે અને લોકો સરકાર પાસેથી, રાજ્ય પાસેથી, રાષ્ટ્ર પાસેથી કંઈ ને કંઈ સતત માગતા જ રહે છે. કરજ માફી આપો, અનામત આપો, વીજળી આપો, પાણી આપો અને સ્વચ્છતા આપો. આપણે જાતે કશું કરવું નથી, રસ્તામાં પડેલો કાગળનો ટુકડો પણ ઊંચકીને કચરાપેટીમાં નાખવો નથી અને બધી સફાઈ સરકારે, મ્યુનિસિપાલિટીએ કરવાની છે. આ સંદર્ભમાં લોકમાન્ય ટીળકે સો વર્ષ અગાઉ કહેલી વાત વધારે ચોટડૂક છે.\nપૂણે શહેરની ગંદકીની ચર્ચા કરતાં તેમણે લખેલું કે બધા લોકો રસ્તામાં અને ખૂણેખાંચરે સતત ગંદકી કરે, કચરો ફેંકે તો ખુદ ભગવાન પણ શહેરને સ્વચ્છ રાખી શકે નહીં. સ્વચ્છતા તો એક નમૂનો છે, પણ બીજા પાસેથી બધી અપેક્ષા રાખવાની મનોવૃત્તિ પર પ્રહાર કરનાર અમેરિકન પ્રમુખ જ્હોન કેનેડીએ પોતાની શપથવિધિ પ્રસંગે કહેલું તેમ દેશ તમારા માટે શું કરે છે તેના કરતાં તમે દેશ માટે શું કરો છો તેનો વિચાર કરજો. પણ આપણી ભિખારી મનોવૃત્તિ આપણા રાજકારણમાં અને આપણી ચૂંટણી ઝુંબેશમાં સૌથી વધારે પ્રબળ પરિબળ બની ગયું છે અને આ પાંચ રાજ્યોની ચૂંટણીમાં પણ તેનો અતિરેક થયો છે.\nહજુ આ પ્રવાહ પૂરો થયો નથી. આમાં દેશના તમામ ખેડૂતોને કરજમુક્તિનો લાભ ન મળે ત્યાં સુધી અમે વડાપ્રધાનને જંપવા-ઊંઘવા દેવાના નથી, તેવું કોંગ્રેસ પ્રમુખ રાહુલ ગાંધી ગર્જી-ગર્જીને કહે છે અને લોકો તેને તાળીઓથી વધાવે છે. આવા નેતાઓ અને આવો સમાજ દુર્ગતિના પંથે ચાલે છે.\nઅહીં માત્ર નીતિમત્તાની વાત નથી. ઘણાં વર્ષો અગાઉ અમેરિકન પ્રમુખ રુઝવેલ્ટે કહેલું તેમ આપણે અનુભવે સમજ્યા છીએ કે પ્રામાણિકતા જ શ્રેષ્ઠ રાજનીતિ છે. ચૂંટણીમાં થયેલા સર્વાંગી પરાજય અંગે ભાજપી આગેવાનો ચિંતા કરે છે અને તેમણે ચિંતા કરવી જરૂરી છે, કારણ કે વધારે મહત્ત્વની રાષ્ટ્રીય ચૂંટણીનાં ઢોલનગારાં વાગવાની શરૂઆત થઈ ગઈ છે.\nપાંચ રાજ્યોની ચૂંટણીમાં વડાપ્રધાન નરેન્દ્ર મોદીએ પોતાનું વૈચારિક દેવાળિયાપણું દર્શાવી આપ્યું છે. કોંગ્રેસ પક્ષ અને ઇન્દિરા ગાંધીના કુટુંબકબીલાને ગાળો ભાંડવા સિવાય તેમણે બીજી કશી મહત્ત્વની વાત કરી નથી. આવી ગાળાગાળીથી તાળીઓ મળે છે, મત મળતા નથી તેવો પોતાનો અનુભવ નરેન્દ્ર મોદી ભૂલી ગયા છે. વર્ષ 2014ની ચૂંટણીમાં તેમણે કેટકેટલાં વચનો આપેલાં તે હકીકત યાદ કરવા જેવી છે. એ વચનોનું પાલન થયું નથી અને વચનપાલનમાં મળેલી નિષ્ફળતા તે મોદી સરકારના ગળે બંધાઈ ગયેલો ઘંટ છે, પણ લોકો આગેવાનોએ આપેલી આશાથી દોરવાય છે અને દારુણ આફત કે બીમારીમાં પણ આશા માણસને અને સમાજને ટકાવી રાખે છે.\nરાજ્યોમાં મળેલા પરાજયના કારણે ભાજપી મોરચામાં ગણગણાટ શરૂ થયો છે અને કેટલાક સાથીઓએ ટીકાઓ કરવા માંડી છે. આ ટીકાઓ વીતી ગયેલી ચૂંટણીમાં મળેલા પરાજયના કારણે છે કે આવતી ચૂંટણી વખતે વધારે ટિકિટો મેળવી લેવા માટેનો પ્રયાસ છે તે કહેવું શક્ય નથી, પણ અકાલીદળ અને નીતીશકુમારના જનતાદળ (યુનાઈટેડ) જેવા ભાજપના મુખ્ય સાથીદાર પક્ષો તેલ અને તેલની ધારને તપાસી રહ્યા છે.\nપાંચ રાજ્યોમાં મળેલો પરાજય અમિત શાહની ચૂંટણી વ્યવસ્થાની ખામીના કારણે છે તેવી મીમાંસા સાચી નથી. ચૂંટણી વ્યવસ્થાથી જીતી શકાતી નથી, પણ લોકમાનસના પ્રવાહના કારણે જીતી શકાય છે. 1977માં જનતાપક્ષ પાસે કે 1989માં જનતાદળ પાસે વ્યવસ્થાના નામે મોટું મીંડું જ હતું અને છતાં ઇન્દિરા ગાંધી અને રાજીવ ગાંધીએ સત્તા ગુમાવી હતી.\nવિરોધ પક્ષોના ગઠબંધનની ચર્ચા જોરશોરથી ચાલે છે, પણ આવું ગઠબંધન થવાનો કોઈ અણસાર આજે દેખાતો નથી. ભારતના વિરોધ પક્ષો પોતાનું નાક જાતે કાપવામાં ઘણા હોશિયાર છે.


ઍક્ટર્સ સ્ટુડિયો – Gujarati Vishwakosh – ગુજરાતી વિશ્વકોશ\nઍક્ટર્સ સ્ટુડિયો : ગ્રૂપ થિયેટર દ્વારા સ્થાપિત અભિનય-તાલીમશાળા. અમેરિકામાં ન્યૂયૉર્ક ખાતે 1947માં ઇલિયા કઝાન અને ચેરિલ ક્રૉફર્ડ દ્વારા ઍક્ટર્સ સ્ટુડિયોની સ્થાપના કરવામાં આવી હતી, જેમાં પાછળથી લી સ્ટ્રાસબર્ગ પણ જોડાયા હતા.\nસ્તાનિસ્લાવસ્કીની પ્રેરણાથી સામાજિક સભાનતા દર્શાવતાં નાટકો સર્જવાના વિચારથી લી સ્ટ્રાસબર્ગ, ચેરિલ ક્રૉફર્ડ અને હૅરોલ્ડ કલુરમેને પોતાની ત્રીસીમાં ‘ગ્રૂપ થિયેટર’ નામની સંસ્થા સ્થાપી હતી. આ ગ્રૂપ થિયેટર સંસ્થાનું તે જ દિશામાં એક આગેકદમ તે ઍક્ટર્સ સ્ટુડિયો.\nસામાન્ય રીતે પ્રસ્થાપિત થઈ ચૂકેલા અભિનેતાઓની મર્યાદિત સંખ્યામાં સભ્યપદ ધરાવતી આ સંસ્થામાં અભિનેતાઓ વાસ્તવદર્શી અભિનયનો સ્તર સિદ્ધ કરવા પ્રયાસ કરે છે. અહીં પ્રત્યુત્પન્ન નાટ્યાભિનય (improvisation) અને જૂથચર્ચા જેવી પ્રવૃત્તિ મહત્વનો ભાગ ભજવે છે. અભિનય વિષેના આ પ્રકારના વલણની ફલશ્રુતિ રૂપે નીપજતી અભિનયશૈલી ‘મેથડ’ અથવા ‘મેથડ ઍક્ટિંગ’ જેવા નામે ઓળખાવા લાગી. આ શૈલી રૂપેરી પરદા પર એલી વલ્લાહ, શેલી વિન્ટર, રૉડ સ્ટાઇગર, ઍન્થની ક્વીન, મૉન્ટગોમરી ક્લિફટ અને વિશેષ પ્રમાણમાં લાક્ષણિક સ્વરૂપે માર્લૉન બ્રાન્ડો અને જેમ્સ ડીનના અભિનયમાં જોવા મળે છે. ‘ઍક્ટર્સ સ્ટુડિયો’ના મર્યાદિત સભ્યોનું ‘ઑબ્ઝર્વર્સ’ નામનું એક પેટાજૂથ પણ છે, જેની અસર આર્થર મિલર જેવા નાટ્યકાર અને પટકથાલેખકો પર મુખ્યત્વે જોવા મળે છે. મેરિલિન મનરો, પૉલ ન્યૂમન, જેન ફૉન્ડાં જેવાએ પણ અહીં પ્રશિક્ષણ લીધું.\nઅમેરિકા ખાતે ‘મેથડ ઍક્ટિંગ’નું પૂર્ણ વિકસિત સ્વરૂપ સ્તાનિસ્લાવસ્કીના અભિનયના ખ્યાલથી થોડું દૂર નીકળી ગયું હોવાનું માનવામાં આવે છે; કેટલાક વિવેચકોની માન્યતા મુજબ તે વાસ્તવદર્શી અભિનયના ખ્યાલથી થોડું વિસંગત થઈ જાય છે અને તે પદ્ધતિ ક્યારેક પાત્રચિત્રણમાં મદદરૂપ થવાને બદલે અડચણરૂપ બની જાય છે.\n‘ઍક્ટર્સ સ્ટુડિયો’ના આદર્શ અને વિચારને લક્ષમાં રાખીને દિલ્હી ખાતે ‘નૅશનલ સ્કૂલ ઑવ્ ડ્રામા’માં તેના નિયામક અલકાઝીના સમયથી અભિનયની અપાતી તાલીમમાં ‘મેથડ ઍક્ટિંગ’ શૈલી અપનાવવાનો પ્રયાસ થયો છે. કંઈક અંશે તેવું જ વલણ રાષ્ટ્રીય ચલચિત્ર શિક્ષણ સંસ્થાન, પૂણે ખાતે અભિનયના અભ્યાસક્રમમાં પણ જોવા મળે છે. આ પ્રયાસનું પરિણામ નસીરુદ્દીન શાહ, ઓમ્ પુરી, અનુપમ ખેર, મનમોહનસિંઘ જેવા અભિનેતાઓ અને શબાના આઝમી તેમ જ દીપા સાહી જેવી અભિનેત્રીઓના અભિનયમાં જોવા મળે છે.\nDrama ઉષાકાન્ત મહેતા ઍક્ટર્સ સ્ટુડિયો નાટ્યકલા\n← ઍક્ટન (લૉર્ડ)


ફ્રેન્ક સિનાટ્રા ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » ફ્રેન્ક સિનાટ્રા ફ્રેનોલોજી માટે ચિત્રો, તસવીરો અને છબીઓ.\nપાઓ ફ્રેન્ક સિનાટ્રા ફોટો ગેલરી, ફ્રેન્ક સિનાટ્રા ચિત્ર, અને ફ્રેન્ક સિનાટ્રા છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે ફ્રેન્ક સિનાટ્રા જ્યોતિષ શાસ્ત્ર અને ફ્રેન્ક સિનાટ્રા જન્માક્ષર વચ્ચે જે તમે astrosage.com પર જોઈ શકો છો. આ ફ્રેન્ક સિનાટ્રા ચિત્ર વિભાગ નિયમિત રૂપે અપડેટ થાય છે.\nફ્રેન્ક સિનાટ્રા 2020 કુંડળી and જ્યોતિષ


કોરોના કેસમાં ઉછાળો ચાલુ છે ત્યારે વેક્સિન ટેસ્ટિંગનો પ્રારંભ | Avadhtimes\nHome અમરેલી કોરોના કેસમાં ઉછાળો ચાલુ છે ત્યારે વેક્સિન ટેસ્ટિંગનો પ્રારંભ\nકોરોના કેસમાં ઉછાળો ચાલુ છે ત્યારે વેક્સિન ટેસ્ટિંગનો પ્રારંભ\nભારતમાં કોરોનાના કેસો ઘટી રહ્યા હોવાના દાવા વચ્ચે ગઈકાલે સોમવારથી દેશમાં ચાર રાજ્યોમાં કોરોના વેક્સિસનું ડ્રાય રન શરૂ થયું. કેન્દ્રની નરેન્દ્ર મોદી સરકારે કરેલી જાહેરાત પ્રમાણે પંજાબ, આસામ, આંધ્ર પ્રદેશ અને ગુજરાત એ દેશનાં ચાર રાજ્યોમાં સોમવારે અને મંગળવારે કોરોના વેક્સિનનું ડ્રાય રન હાથ ધરાયું છે. ડ્રાય રન અંગ્રેજી શબ્દપ્રયોગ છે ને ભારતમાં લોકોને ડ્રાય સ્ટેટમાં જેટલી ખબર પડે એટલી ડ્રાય રનમાં નથી પડતી તેથી ઘણાં એવું માની બેઠાં છે કે આ ચાર રાજ્યોમાં કોરોનાની રસી લોકોને આપવાની ટ્રાયલ હાથ ધરાશે. આ માન્યતા ખોટી છે કેમ કે ડ્રાય રનમાં ક્યાંય રસી આવતી નથી.\nડ્રાય રનમાં કોઈને સાચે જ રસી નથી અપાતી પણ રસી તૈયાર હોય તો તેને લોકો સુધી પહોંચાડવાની તૈયારી પૂરી થઈ ગઈ છે કે નહી તેની ચકાસણી કરાય છે. કોઈ પણ રસી આપવાની હોય ત્યારે તેમાં ઘણી બધી બાબતો સંકળાયેલી હોય છે. આ રસી લાવીને તેને સાચવવાથી માંડીને તે ડોક્ટરો સુધી પહોંચે ને જેને રસી આપવાની છે તેમને અપાય ત્યાં લગીની આખી એક સાંકળ એટલે કે ચેઈન હોય છે. આ ચેઈનમાં રસી સાચવવા માટેનું કોલ્ડ સ્ટોરેજ પણ આવી જાય ને તેને છેક નીચલા સ્તર સુધી પહોંચાડવા માટે બનાવેલી વાન પણ આવી જાય. વાનમાં રખાતાં કોલ્ડ બોક્સ પણ આવી જાય ને રસી ઉતાર્યા પછી રસી અપાય નહીં ત્યાં સુધી સાચવવા માટે કરાયેલી વ્યવસ્થા પણ આવી જાય. ટૂંકમાં કોરોના રસીની ચેઈનમાં આવતી તમામ સવલતો અને તંત્ર તેમાં આવી જાય.\nઆ તંત્ર અને સવલતો બરાબર કામ કરે છે કે નહીં તેની ચકાસણી કરવી તેને ડ્રાય રન કહેવાય છે. અમેરિકા સહિતના વિકસિત દેશોમાં આ પ્રકારના ડ્રાય રન સામાન્ય છે. તેની પાછળનો ઉદ્દેશ એ જ છે કે, આ ચકાસણી કરી લેવાઈ હોય તો જ્યારે રસી હાથમાં આવે ત્યારે કોઈ તકલીફ ન પડે. ભારત ડ્રાય રન કરી લે તેમાં કશું ખોટું નથી ને આ ઉદ્દેશ સારો છે.\nઆ ડ્રાય રન કઈ રીતે કરાશે એ સમજવા જેવું છે. આ એક પ્રકારની મોક ડ્રીલ જ છે. સરકારનો દાવો છે કે રસી કઈ રીતે અપાય છે એ સિવાયની બધી બાબતોની ચકાસણી આ ડ્રાય રનમાં કરાશે. રસીના બદલે કોઈ બીજા સેમ્પલને રાખીને તેને જિલ્લા કક્ષાની હોસ્પિટલો, કોમ્યુનીટિ હેલ્થ સેન્ટર્સ, પ્રાયમરી હેલ્થ સેન્ટર્સ વગેરે સુધી પહોંચાડવામાં કેટલો સમય જાય છે તેની ચકાસણી કરાશે ને તેનો ડેટા એક ખાસ એપમાં ફીડ કરાશે. ટ્રાન્સપોર્ટેશન સિવાય જ્યાં રસીનો સંગ્રહ કરાવાનો છે ત્યાંનાં કોલ્ડ સ્ટોરેજ અને રસી અપાવાની છે તે સ્થળનાં કોલ્ડ સ્ટોરેજની ચકાસણી કરાશે.\nકોરોનાની રસીને લગતી તમામ બાબતોને આવરી લેવા માટે 2360 લોકોને ટ્રેઈનિંગ અપાઈ હોવાનો પણ સરકારનો દાવો છે. આ તાલીમ મેલા 2360 લોકો ડ્રાય રન કરશે. આ લોકોમાં રાજ્યોના ઈમ્યુનિકેશન ઓફિસર્સ, કોલ્ડ ચેઈન ઓફિસર્સ, કોમ્યુનિકેશન ઓફિસર્સ સહિતના બધા લોકો આવી ગયા. સરકારનું કહેવું છે કે, આ ડ્રાય રનના કારણે રસી પહોંચાડવામાં કેવી તકલીફો પડે છે તેની ખબર પડશે. આ કારણે દેશના ચાર વિભાગોનાં ચાર રાજ્યોને પસંદ કરાયાં છે. ઉત્તરમાં પંજાબ, દક્ષિણમાં આંધ્ર પ્રદેશ, પૂર્વમાં આસામ અને પશ્ર્ચિમમાં ગુજરાતની પસંદગી કરાઈ છે કે જેથી દેશના ચારેય ખૂણામાં રસી પહોંચાડવામાં પડતી તકલીફોની ખબર પડે.\nઆ ચારેય રાજ્યો મેદાન પ્રદેશમાં છે તેથી ત્યાં કશું પણ પહોંચાડવું બહુ મોટો પડકાર નથી. અસલી પડકાર તો પહાડી પ્રદેશોમાં ને જ્યાં ઈન્ફ્રાસ્ટ્રક્ચરની તકલીફ છે ત્યાં રસી પહોંચાડવામાં છે. ડ્રાય રન કરવું જ હોય તો ખરેખર એ રાજ્યોમાં કરવું જોઈએ કે જેથી સાચા પડકારોની ખબર પડે. ઉત્તરાખંડ કે કાશ્મીર જેવાં રાજ્યોમાં જવું જોઈએ પણ તેના બદલે આ તો એવાં રાજ્યો પસંદ કરાયાં કે જ્યાં ઈન્ફ્રાસ્ટ્રક્ચર સારું છે. ખેર, એ પાછો એક અલગ મુદ્દો છે કેમ કે મૂળ તો ડ્રાય રનનો વિચાર જ વિશિષ્ટ છે.\nઆપણા આ ભવ્ય પ્લાનની સામે અમેરિકા કે બીજા દેશોમાં ડ્રાય રન હાથ ધરાય ત્યારે શું થાય છે એ સમજવા જેવું છે. આ દેશોમાં વાસ્તવિક રીતે રસી કે દવા મોકલવામાં આવે છે કેમ કે રસી કે દવામાં મુખ્ય બાબત તો એ એન્ડ યુઝર સુધી પહોંચે ત્યાં લગીમાં અસરકારક રહે છે કે નહીં એ હોય છે. રસીને જે તાપમાને રાખવાની હોય એ તાપમાન રસી અપાઈ જાય ત્યાં સુધી જળવાય છે કે નહીં એ બધી બાબતો તેમાં મુખ્ય હોય છે. જરાક તાપમાન બદલાય તો પણ રસી બગડી જાય ને ઓડનું ચોડ થઈ જાય. રસી લેનાર માટે એ જીવલેણ સાબિત થાય તેથી ખરી જરૂર આ રસીને સાચવવાની સવલત બરાબર છે કે નહીં એ ચકાસવાની છે. એ ચકાસણી રસી હોય તો જ થઈ શકે પણ આપણી પાસે રસી નથી.\nઆપણે ત્યાં હજુ રસીનાં ઠેકાણાં નથી ને રસી ક્યારે આવશે એ ખબર નથી. સરકાર એવું કહ્યા કરે છે કે, જાન્યુઆરીના અંતમાં રસી આવી જશે પણ રસી અંગે જે વાતો બહાર આવી રહી છે એ જોતાં ખરેખર રસી ક્યારથી મળશે એ વિશે અનિશ્ર્ચિતતા જ છે. સરકાર કંઈક કહે છે ને રસી બનાવનારા કંઈક અલગ વાત કરે છે. મીડિયા આ બંનેની વાતો આપણને પિરસ્યા કરે છે તેના કારણે રસી ક્યારે આવશે એ નક્કી જ નથી. સોશિયલ મીડિયામાં વળી જાતજાતના ગપગોળા પણ ચાલ્યા કરે છે. તેના કારણે રસી વિશે સાચું ચિત્ર જ લોકોને ખબર નથી.\nઅત્યારે મીડિયામાં જે અહેવાલો આવે છે તે પ્રમાણે, ભારતમાં ઝાયડસ કેડિલા, સિરમ ઈન્સ્ટિટ્યૂટ અને ભારત બાયોટેક એ ત્રણ કંપની દ્વારા રસી પર કામ ચાલી રહ્યું છે. આ પૈકી સિરમ ઈન્સ્ટિટ્યૂટે બનાવેલી રસી સૌથી પહેલાં આવશે એવું મનાય છે. સિરમ ઈન્સ્ટિટ્યૂટ દુનિયામાં રસીના ઉત્પાદનમાં નંબર વન મનાય છે. કોઈ પણ રસી બને એટલે થોકબંધ ઉત્પાદનનું કામ સીરમ ઈન્સ્ટિટ્યૂટને મળે. કોવિશીલ્ડ જેનર ઈન્સ્ટિટ્યૂટ ઓફ ઓક્સફર્ડ યુનિવર્સિટી અને બ્રિટિશ-સ્વીડિશ ફાર્મા કંપની એસ્ટ્રેજેનેકાએ બનાવેલી કોરોનાની રસીનું ઉત્પાદન પૂણેની સિરમ ઈન્સ્ટિટ્યૂટ ઓફ ઇન્ડિયાને અપાયું છે.\nબીજી રસી અમદાવાદમાં ઝાયડ્સ કેડિલા દ્વારા બનાવાઈ રહેલી રસી ઝાયકોવ-ડી છે. આ રસીની ત્રીજા તબક્કાની ટ્રાયલ શરૂ થઈ ગઈ હોવાનું કહેવાય છે. ઝાયડસ કોરોનાવિરોધી રસી વિકસિત કરવામાં શરૂઆતથી જ કામે લાગી ગઈ હતી. સંપૂર્ણ સ્વદેશી ફોર્મ્યુલા અને સ્વદેશી નિર્માણ પ્રક્રિયા સાથે ઝાયડસે આ રસી વિકસાવી હોવાનું કહેવાય છે. આ વેક્સિન ટ્રાયલના છેલ્લા તબક્કામાં હોવાની અને હ્યુમન ટ્રાયલ માટેની અપ્રૂવલ મળી જશે તો બહુ જલદી લોકો સુધી પહોંચી જશે એવું કહેવાય છે પણ આ વાત કેટલા અંશે સાચી છે એ ખબર નથી.\nત્રીજી રસી કોવેક્સિન ભારત બાયોટેક અને ઈન્ડિયન ક્લિનિકલ એન્ડ મેડિકલ રીસર્ચ દ્વારા સંપૂર્ણ સ્વદેશી રીતે વિકસાવાયેલી કોવેક્સિન રસી છે. હૈદરાબાદમાં ભારત બાયોટેક અને આઈસીએમઆરના વિજ્ઞાનીઓ આ વેક્સિન પર કામ કરી રહ્યા છે. કોવેક્સિન વેક્સિનની હ્યુમન ટ્રાયલ પણ અંતિમ તબક્કામાં છે એવું કહેવાય છે. અમદાવાદ અને હાલ ભોપાલમાં બન્ને રસીના ડોઝ વોલન્ટિયર્સને અપાઈ રહ્યાં છે ને બહુ જલદી બીજાં શહેરોમાં પણ ટ્રાયલ ચાલુ કરાશે એવી વાતો છે. આ રસીનાં આરંભિક પરિણામો પ્રોત્સાહક છે એવી બધી વાતો આવ્યા કરે છે પણ ખરેખર પિક્ચર શું છે તે કોઈને ખબર નથી.\nટૂંકમાં રસીનું ડ્રાય રન ચાલે છે પણ રસી ક્યારે આવશે તે નક્કી નથી. આ પૈકી સિરમ ઈન્સ્ટિટ્યૂટે રસી માટે ઈમર્જન્સી એપ્રૂવલ માગેલી પણ એ મળી નથી. આ એપ્રૂવલ ક્યારે મળશે એ ખબર નથી. સરકારે કેમ ઈમર્જન્સી એપ્રૂવલ ન આપી તેની તેમને જ ખબર પણ આ રસીના ટ્રાયલમાં ડખા થયેલા જ છે. રસીના કારણે આડઅસરો થતી હોવાના આક્ષેપો વોલંટિયર્સે કર્યાં છે. તેના કારણે આ રસી કેટલી અસરકારક એ સવાલ ઊભો જ છે ત્યાં આપણ ડ્રાય રનની માંડીને બેસી ગયા છીએ. ટૂંકમાં કોરોનાની રસીને મુદ્દે ભેંસ ભાગોળે, છાસ છાગોળે ને ઘરમાં ધમાધમ જેવી હાલત છે.


3848 people were vaccinated at 10 centers | 10 સેન્ટરો પર 3848 લોકોએ વેક્સિન લીધી - Divya Bhaskar\n3848 People Were Vaccinated At 10 Centers\nરસીકરણ:10 સેન્ટરો પર 3848 લોકોએ વેક્સિન લીધી\nવેક્સિન લેવા જુદા જુદા સેન્ટરો પર થઇ પડાપડી : રસી લેવા માટે લોકોમાં જણાઇ રહ્યો છે ઉત્સાહ\nઆરોગ્ય વિભાગના સંકલન સાથે સંસ્થાઓએ પણ અભિયાન આદર્યું : અત્યાર સુધી 1.16 લાખ લોકોએ રસી લીધી : સામાજિક અંતર જળવાતું ન હોવાની બૂમ\nગાંધીધામ તાલુકા આરોગ્ય વિભાગ દ્વારા વેક્સિન આપવા માટે 10થી વધુ સ્થળો પર વ્યવસ્થા ગોઠવવામાં આવી હતી. ઝંડાચોક ખાતે સૌથી વધુ 1218 લોકોને વેક્સિન આપવામાં આવી હતી. આજના દિવસે 3848ને વેક્સિનેશન કરવામાં આવ્યું હતું. જ્યારે અત્યાર સુધી ગાંધીધામમાં જોવામાં આવે તો 1,16,000ને વેક્સિન આપવામાં આવી છે. વેક્સિન લેવા માટે ઓન ધ સ્પોટ કરાયેલા આયોજનમાં કેટલાક સ્થળો પર ભીડ પણ વધી ગઇ હતી. વેક્સિન લેવા માટે લોકોમાં ઉત્સાહ જોવા મળી રહ્યો છે. 18 વર્ષથી ઉપરના અને 18થી 45 વર્ષ બીજો ડોઝ કોવેક્સિન અને કોવિશિલ્ડનો આપવામાં આવ્યો છે.\nલાંબા સમય બાદ વેક્સિન આપવાની કામગીરી શરૂ કરવામાં આવતાં 10થી વધુ સેન્ટરો પર વ્યવસ્થા ગોઠવવામાં આવી હતી. કેટલાક સ્થળો પર અવ્યવસ્થા સર્જાય તેવી સ્થિતિ પણ ઉભી થઇ હતી. ચારેક દિવસ પહેલા પણ ગણેશનગર વિસ્તાર સહિતના સ્થળો પર કતાર લાગી હતી અને વેક્સિન મેળવવા માટે લોકોની ભીડ એકત્ર થતાં સોશિયલ ડિસ્ટન્સનો મુદ્દો પણ ચર્ચાસ્થાને રહ્યો હતો. આજે પણ શહેરના ઝંડાચોક વિસ્તારમાં વેક્સિન અંગેે મોટી સંખ્યામાં લોકો ઉમટ્યા હતા. વેક્સિન મેળવવા માટે હવે લોકોમાં ધીરે ધીરે જાગૃતિ પણ આવી રહી છે.\nજુદી જુદી સંસ્થાઓ અને આગેવાનો દ્વારા પણ આ બાબતની ગંભીરતાને ધ્યાનમાં લઇને વેક્સિન વધુને વધુ લોકો લઇ શકે તે માટે વ્યવસ્થા ગોઠવી રહ્યા છે. આરોગ્ય વિભાગના સંકલનથી આ આગેવાનો અને સંસ્થાઓ કામગીરી કરાવી રહ્યા છે. વોર્ડ નં.10ના નગરસેવક મનોજ મુલચંદાણીએ કોવિશીલ્ડ રસી 18 વર્ષથી ઉપરનાને મળે તે માટે સાત વાળી અંબે મા મંદિરમાં રસીકરણનું આયોજન કર્યું હતું. જેમાં 239 જેટલા લોકોએ વેક્સિન લીધી હતી. આ કાર્યવાહી તાલુકા હેલ્થ ઓફિસર દિનેશ સુતરીયા, ચૈતાલીબેન વિનોદભાઇ દ્વારા કરવામાં આવી હતી.


સૌથી વઘુ બંગાળી, મરાઠી અને અંગ્રેજી ભાષાની બુક્સને ગુજરાતીમાં વાંચવાનું પસંદ કરે છે\n- ગુજરાતીમાં બંગાળી, મરાઠી, અંગ્રેજી ભાષાના વઘુ પુસ્તકો અનુવાદિત થાય છે. આજે પણ ખાસ કરીને યંગસ્ટર્સ ટ્રાન્સલેટ થયેલાં પુસ્તકોને સૌથી વઘારે વાંચવાનું પસંદ કરે છે\nસરળ ભાષામાં ટ્રાન્સલેટ થયેલાં પુસ્તકો વઘુ પ્રભાવશાળી સાબિત થઇ રહ્યાં છે. ગુજરાત સાહિત્ય અકાદમી દ્વારા લોકોના રસરૂચિને કેન્દ્રમાં રાખીને અનુવાદિત થયેલાં પુસ્તક મેળાનું ગૂજરાત વિદ્યાપીઠ ખાતે આયોજન કરવામાં આવ્યું છે. ૨૦ જેટલી ભાષાઓના ૩૦૦૦ જેટલાં અનુવાદિત પુસ્તકોને રાખવામાં આવ્યાં છે.\nગુજરાતીમાં બંગાળી, મરાઠી, અંગ્રેજી ભાષાના વઘુ પુસ્તકો અનુવાદિત થાય છે. આજે લોકો પણ ટ્રાન્સલેટ થયેલાં પુસ્તકોને વઘુ વાંચવાનું પસંદ કરે છે. યંગસ્ટર્સમાં મોટિવેશનલ બુક્સ ફેવરિટ છે. આ મોટિવેશનલ બુક્સ અંગ્રેજી ભાષાની વઘુ હોય છે, આથી યુથને ટાર્ગેટ કરીને ગુજરાતીમાં ટ્રાન્સલેટ મોટિવેશનલ બુક્સનું વેચાણ વઘુ છે. આજનું વર્લ્ડ ગ્લોબલી ન રહેતાં આપણાં સ્માર્ટ હાથમાં આવી ગયું છે.\nઆજે દુનિયાની કોઇપણ બુક્‌સ વાંચવી હોય તો તેના માટે બુક્સ સ્ટોલમાં જઇને ખરીદવાની જરૂર નથી પરંતુ નામ સર્ચ કરો અને ઘરે બેઠા જ પુસ્તકને ડાઉનલોડ કરી શકાય છે. છતાં આજનો યંગસ્ટર્સ ભલે સ્માર્ટ વર્લ્ડને આંગળીના ટેરવે સર્ચ કરતો હોય પરંતુ બુક્સને પણ એટલાં જ રસપુર્વક વાંચે છે.\nઆ અંગે ગુજરાત સાહિત્ય અકાદમીના મહામાત્રા હર્ષદ ત્રિવેદી કહે છે કે ‘આજે વિશ્વ એકબીજાની નજીક આવ્યું છે અને દરેક પ્રાંતની પ્રાદેશિક ભાષા, કલ્ચર, રીતરિવાજો, વિશેષતાઓને લોકો સમજવા માંગે છે, જેથી આજે પણ લોકો ટ્રાન્સલેટ થયેલી બુક્સને વઘુ વાંચવાનું પસંદ કરે છે. ટ્રાન્સલેટ થયેલી બુક્સની ડિમાન્ડ જોઇને આજે વઘુને વઘુ લેખકો વિવિધ ભાષાઓની બુક્સને ટ્રાન્સલેટ કરી રહ્યાં છે.’ અનુવાદિત પુસ્તક મેળામાં બંગાળી, મરાઠી, ઉર્દૂ, અસમીયા, ઉડીયા, પંજાબી, તમિલ, કન્નડ જેવી ભાષાના લેખકોની ગુજરાતી ટ્રાન્સલેટ પુસ્તકો છે સાથે સાથે ગુજરાતી ભાષાના જાણીતા લેખકોની સાહિત્ય કૃતિઓનો અન્ય ભાષામાં અનુવાદ થયો હોય તેવા પુસ્તકો પણ છે.\nગુજરાતી ભાષામાં અનુવાદિત થતાં પુસ્તકોમાં મોટિવેશનલ બુક્સ, શોર્ટ સ્ટોરી, નોવેલ, વ્યક્તિ ચરિત્રો, નિબંધો, જનરલ નોલેજ લોકો વાંચવાનું વઘુ પસંદ કરે છે.\nઆ અંગે ગૂજરાત વિદ્યાપીઠના નેશનલ કો-ઓર્ડીનેટર છાયા ત્રિવેદી કહે છે કે ‘યુથમાં પણ એક એવો વર્ગ જેમને બંગાળી લેખકોના પુસ્તકો વાંચવા વઘુ ગમે છે. ટ્રાન્સલેટ પુસ્તક દ્વારા આપણે ભાષા, સંસ્કૃતિ અને સાહિત્યને શીખીએ છીએ.’


વિધા બાલનની શકુંતલા દેવી: અ હ્યુમન કમ્પ્યુટર રિલીઝ થશે 31 જુલાઇએ - Sanj Samachar\nનવી દિલ્હી: વિધા બાલનની શકુંતલા દેવી: અ હ્યુમન કમ્પ્યુટર 31 જુલાઇએ એમેઝોન પ્રાઇમ વિડિયો પર રિલીઝ થવાની છે. આ ફિલ્મને અનુ મેનને ડિરેકટ અને સોની પિકચર્સ નેટવર્ક પ્રોડકશન્સ અને વિક્રમ મલ્હોત્રાએ પ્રોડયુસ કરી છે. શકુંતલા દેવી ઇન્ડિયન મેથેમેટિકસ જીનિયસ હતાં. ઘડીના છઠ્ઠા ભાગમાં ગણિતના અઘરા દાખલા ઉકેલવામાં તેમની અનેરી હથોટી હતી.\nતેમને સમર્પિત આ ફિલ્મમાં વિધા બાલનની સાથે સાન્યા મલ્હોત્રા, જિશુ સેનગુપ્તા અને અમિત સાધ પણ જોવા મળશે. આ ફિલ્મને સંબંધિત એક વિડિયો વિધાએ ઇન્સ્ટાગ્રામ પર શેર કર્યો હતો. એ વિડિયોમાં તે ખૂબ જ ઝડપથી ગણિતના અઘરા પ્રોબ્લેમ્સ સોલ્વ કરી રહી છે. વિડિયોના અંતમાં તે 31 જુલાઇ, 2020 એમ બોલતી દેખાય છે.\nઆ વિડિયોને ઇન્સ્ટાગ્રામ પર શેર કરીને વિધાએ કેપ્શન આપી હતી કે ફિલ્મ શકુંતલા દેવી: હ હ્યુમન કમ્પ્યુટર નું પ્રીમિયર 2020ની 31 જુલાઇએ એમેઝોન પ્રાઇમ વિડિયો પર રિલીઝ થવાની છે. અદભુત દિમાગ ધરાવતી સ્ટોરીનો અનુભવ તમને મળશે.


પ્રેમ એક પરમ તત્વ -17-વતન ઝુરાપો- સપના વિજાપુરા | "બેઠક" Bethak\n← દ્રષ્ટિકોણ 14 – થેરાનોસ ની છેતરપિંડી – દર્શના\nહાસ્યલેખક જ્યોતિન્દ્ર દવેનો જન્મદિવસઃ →\nપ્રેમ એક પરમ તત્વ -17-વતન ઝુરાપો- સપના વિજાપુરા\nPosted on October 21, 2018\tby sapana53\nદેશ, વતન, માતૃભૂમિ, માદરે વતન જે મન ચાહે નામથી બોલાવો પણ આ બધાં ફકત શબ્દો નથી પણ હ્રદયને વલોવી ને નીકળતા ઊંહકારા છે જે વતનથી દૂર રહેતા લોકોના હ્રદયમાંથી નીકળે છે. વરસો થઈ જાય છે વતનથી દૂર રહેવાને પણ કેટલા લોકો વતનને ભૂલી શક્યાં છે?\nજેમ માદરના ઊદરમાંથી વિખુટા પડી આ દુનિયામાં આવીએ છીએ પણ મા થી ક્યારેય જુદાં થઈ શકતા નથી એજ રીતે વતનથીજુદાં થઈને પણ વતનને સાથે લઈને ફરીએ છીએ. એ જુનું મકાન, એ ગલી, એ શાળા. એ કૉલેજ એ ગામનો વડલો એ ગામનો પીપળો અને લીમડો..એ મહેકતા ફૂલો, અને બાવળના ઝાડ!! એક એક ગલી યાદ અને ગલીમાં આવતા પથ્થર પણ યાદ!! ઘરનાં ઓટલા અને ફળિયામાં જુનો કટાઈ ગયેલો હીંચકો અને હીંચકાનો કીચુડ કીચુડ અવાજ પણ યાદ!! એ ઊછળતો દરિયો હજુ મને હાથ ફેલાવી બોલાવે છે!! હા, મને ખબર છે એ મારા વગર એકલો પડી હયો છે!!\nવતનથી ૧૩૦૦૦ માઈલ દૂર આવ્યાં પછી પણ વતનનું આકર્ષણ એ રીતે હ્રદયને ખેંચે છે જે રીતે લોહચુંબક લોઢાને ખેંચે છે!! આવો પ્રેમ તો માનવ માનવને પણ નહીં કરતો હોય!! આવું આકર્ષણ તો બે યુવાન હૈયામાં પણ નહીં હોય!! નિર્જીવ વસ્તુ સાથે આટલો બધો પ્રેમ? એ વતન કોઈનું ચાહે કોઈ પણ હોય!! મેં બધાનાં દિલમાં આ મહોબત જોઈ છે!! મને ભારત માટે ખાસ કરીને મારા ગામ માટે છે!! જ્યાં હું મોટી થઈ અને પછી પરણીને અમેરિકા આવી!! પણ હું મારું ગામ મારું વતન મારામાં લઈને ફરું છું!!જ્યારે પણ યાદ આવી આંખમાં ઝળઝળિયાં આવ્યાં વગર રહ્યા નહીં!! પતિ ક્યારેક મજાકમાં પણ મારા ગામને કશું કહે તો રડી પડું છું!!\nવતનમાં હું બાવીસ વરસ રહી પછી અમેરિકામાં બાવીસ કરતા વધારે વરસ પણ હજુ સુધી હું અમેરિકાને મારું વતન કહી શકતી નથી!! એક ભીની ભીની યાદ મનને તરબતર કરે એ અમેરિકા નહી પણ મારું ગામ છે.હું વતન સાથેનો નાતો તોડી શકતી નથી એવો મારા ઉપર ઈલ્જામ છે જેને હું નતમસ્તકે કબુલ કરું છું. હજુ લતા મંગેશકરનું ગીત ,‘ એ વતન કે લોગો જરા આંખમેભરલો પાની,” મારી આંખમાં આંસું લાવી શકે છે.\nકેવો પ્રેમ હોય છે વતનની માટી સાથે!! કોઈ પૂછે ભારત જાઉં છું શું લાવું? તો તરત કહેવાનું મન થાય થોડી માટી લાવશો? પણકહી શકાતું નથી!! પણ આપણને માટી પથ્થર, ત્યાંના વૃક્ષ, ત્યાં ના પંખી, ત્યાનું આસમાન બધું બધું જોઈએ!! પણ ક્યાંથી લાવીએ!! એ જ આસામાન, એજ સિતારા, એજ ચાંદ, એજ સૂરજ, એજ જમીન અહીં પણ છે. ત્યાંનુ બધું કેમ વધારે વહાલું લાગે? આ સવાલનો જવાબ કોઈ નહી આપી શકે!! એ પ્રેમ છે પરમ પ્રેમ!! જે મારા શ્વાસોશ્વાસમાં ઘોળાઈ ગયો છે!! પ્રથમ શ્વાસ સાથે આ પરમ પ્રેમ મારા શ્વાસમાં શ્વસી રહ્યો છે!! કોઈ મને એનાથી અલગ નહીં કરી શકે!! સિવાય મૃત્યુ! મોત માણસને ગમે ત્યાં આવી શકે છે. પણ એ મોત જો વતનમાં હોય અને વતનની ખાતર હોય તો બીજું શ્રેષ્ઠ મોત ક્યું હોય શકે?અને મારી કવિતાની એક પંકતિ છે.\nદૂઆ કરૂ બે હાથ જોડીને ખુદા,\nસપનું છે મારું મોત હો આવાસમા.(વતનમાં)\nઅહીં મને ગીતાબેન ભટ્ટની વતન ઝુરાપાની કવિતા યાદ આવી ગઈ!!\nએ ઘર , ગલી , એ ગામ\nમાન્યું ‘તું રસ્તા ના ડોલે\nમુજને બોલાવી ઇજન કરે છે ?“\nબે પળ અહીં સંગે માંણી લઈએ !\nઅણદીઠેલી ભોમ જવા રસ્તો ખોળ્યો’તો!”\nThis entry was posted in ચિન્તન લેખ, પ્રેમ એક પરમ તત્વ, સપના વિજાપુરા and tagged "બેઠક ", Bethak, https://shabdonusarjan.wordpress.com/. Bookmark the permalink.\n8 Responses to પ્રેમ એક પરમ તત્વ -17-વતન ઝુરાપો- સપના વિજાપુરા\nOctober 21, 2018 at 6.18\nસપનાબેન ખુબ સરસ। …આપણે ભલે અમેરિકન થયા પણ વતન આપણામાં જીવે છે એ પ્રેમ નહિ તો બીજું શું ? મને આજે પણ વતનની માટીની મ્હેંક આકર્ષે છે.\nભાગી ભાગી ને ભારત જવું એ પરમ પ્રેમ નહિ તો બીજું શુઁ?\nકાલે ખેલતા,કૂદતાંતા જે ભૂમિમાં ,કરતા હતા કિલ્લોલ ……. શીદ વિસરેરે…..જે વતનમાં આપણું બાળપણ ને જવાની વિતાવ્યા હોય તે માટે કોને પ્રેમ ને લગાવ ન હોય? સપનાબેન બહુસરસ.\nSapnaben, tamara vicharo khub gamiya. Tamari vaatma derekna dilno padgo sambhdaiy che. Khub saras. Abhinandan.\nપ્રેમ એ પ્રેમ નો પડઘો છે આપણા હૃદયમાં એક નાનકડું ભારત શ્વાસે છે\nતમારી વાત સાચી જ છે..વતનની માટી જોડે જોડાયેલા મૂળિયા એમ કંઈ જલ્દી એના મૂળ છોડતા નથી.\nમારે 42 વરસ થયાં અમેરિકામાં આવ્યાને હજુ પણ મારા ગામનું નામ આવે હૃદય થડકો ચુકી જાય છે આ પરમ પ્રેમ નહિ તો બીજું શું ?\nખરી વાત સપનાબેન. અહીં હું આ વાત ને થોડી આગળ વધારતા ઉમેરીશ કે વતન કોઈ જગા નું નામ નથી. વતન વ્યક્તિઓના પ્રેમ અને વતનમાં રહેતા સમુદાય ના સ્નેહ થી બને છે. અને વતન આપણે આપણી ફરજ નિભાવતા બને છે. જેમ કેનેડીએ કહેલું કે — એ ના પૂછો કે તમારો દેશ તમારે માટે શું કરશે પણ તમે તમારા દેશ માટે શું કરશો? આજે આપણે પહેલા પારકો હતો તેવા આ દેશ ને આપણું વતન માન્યું છે. અને આ વતન ના આભાસી ભાગલા પડી રહ્યા છે જેમાં ઘણા લોકો ભડકાઈને ખોટી રીતે પ્રેરાઈને લોકોમાં ઝગડા નું બીજ વાવી રહ્યા છે. એવા સમયે હું માત્ર વાચકોને યાદ કરાવીશ કે આ ઉદાર દેશે આપણને પનાહ આપી છે તેની તરફ આપણી ફરજ નિભાવવાનો સમય નવેમ્બર6ના આવી રહ્યો છે. અને લોકશાહી દેશમાં આપણે સૌએ આપણો અવાજ વ્યક્ત કરીને મતદાન કરવુ જ જોઈએ — તે આપણા અપનાવેલા વતન પ્રત્યેની ફરજ છે અને ખાસ કરીને આ વાતાવરણ માં આ વતન ની મૂળ ભાવના અને વસિયત જાળવવા માટે આપણી જવાબદારી છે. આશા છે કે બધાજ મતદાન કરશે. કોઈને કઈ મદદ જોઈતી હોય તો જરૂર મારો સંપર્ક કરે.


કૃષિ બિલના વિરોધમાં રસ્તા પર ઉતર્યા ખેડૂતો, બંધનું એલાન | CN24NEWS\nHome દેશ કૃષિ બિલના વિરોધમાં રસ્તા પર ઉતર્યા ખેડૂતો, બંધનું એલાન\nતાજેતરમાં સંસદમાં ખેતી સુધારા વિધેયકો રજૂ થયા તેના વિરોધમાં દેશના કરોડો ખેડૂતો, ખેત મજદૂરો આંદોલનના માર્ગે ઉતાર્યા છે. સંસદમાં પાસ3કૃષિ બિલનાં વિરોધમાં આજે પંજાબ અને હરિયાણા સહિત દેશભરમાં ખેડૂતોએ બંદનું એલાન આપ્યું છે. જેના સમર્થનમાં કોંગ્રેસ સહિત અનેક રાજનીતિક પાર્ટીઓએ સમર્થન આપ્યું છે.\nખુદ સરકારના એક મંત્રી એ કૃષિ વિધેયકો નો વિરોધ કરી,તેની રજૂઆતને ધ્યાને ન લેવાતાં રાજીનામું આપ્યું છે. કેન્દ્રીય મંત્રી અને શિરોમણી અકાલી દળના સાંસદ હરસિમરત કૌર બાદલે કેબિનેટમાંથી રાજીનામું આપ્યું હતું. ઉલ્લેખનીય છે કે મોદી સરકારના પ્રસ્તાવિત બિલનો સૌથી વધારે વિરોધ તેલંગણા, આંધ્ર પ્રદેશ, પંજાબ અને હરિયાણામાં જોવા મળી રહ્યો છે.\nહરિયાણામાં ભારતીય કિસાન યૂનિયન સહિત અનેક સંગઠનોએ કહ્યું છે કે તેઓએ બિલોની વિરુદ્ધ કેટલાક ખેડૂત સંગઠનો દ્વારા રાષ્ટ્રવ્યાપી હડતાલનું સમર્થન કર્યું છે. પંજાબના મુખ્યમંત્રી અમરિંદર સિંહએ પ્રદર્શન દરમિયાન ખેડૂતોને કાયદો અને વ્યવસ્થાની સ્થિતિ કાયમ રાખવા અને કોરોના વાયરસ સાથે જોડાયેલા તમામ નિયમોનું પાલન કરવાની અપીલ કરી છે.\nખેડૂત સંગઠનોએ 1 ઓક્ટોબરથી અનિશ્ચિતકાલીન રેલ રોકો આંદોલન પણ શરૂ કરવાનો નિર્ણય લીધો છે. ખેડૂતોએ આશંકા વ્યક્ત કરી છે કે કેન્દ્રના કૃષિ સુધાર બિલોથી ન્યૂનતમ સમર્થન મૂલ્યની વ્યવસ્થા ખતમ થઈ જશે અને કૃષિ ક્ષેત્ર પર મોટા કોર્પોરેટ્સના હાથમાં જતું રહેશે.\nગુજરાતમાં પણ ખેડૂતો તાલુકા કક્ષાએ આવેદન આપશે. આ બંધને પગલે પંજાબમાં રેલવે ટ્રેક પર પ્રદર્શન જોતા 26 સપ્ટેમ્બર સુધી પંજાબ તરફથી જનારી અનેક ટ્રેનો રદ્દ કરી દેવામાં આવી છે. અનેક ટ્રેનોને અંબાલા કેન્ટ, સહારનપુર અને દિલ્હી સ્ટેશન પર જ ટર્મિનેટ કરવામાં આવી રહી છે. અંબાલાથી લુધિયાણા કે પછી ચંદીગઢથી અંબાલાના રેલ માર્ગ બંધ કરવામાં આવ્યા છે.2ડઝન ટ્રેનો રદ્દ કરાઈ છે.\nપંજાબ યુનિવર્સીટીમાં શુક્રવારે થનારી પરીક્ષા મોકુફ રખાઈ છે. હવે આ પરિક્ષા 14 ઓક્ટોમ્બર પહેલા નક્કી કરેલા સમય અનુસાર થશે. યુનિવર્સિટીએ આ આંદોલનને પગલે વિદ્યાર્થી, શિક્ષકો અને સ્ટાફને સમસ્યા આવી શકે છે જેને કારણે તેમણે પરિક્ષા મોકુફ રાખી છ. યુપીએસસી નવી દિલ્હી દ્વારા4ઓક્ટોમ્બરે સ્પર્ધાત્મક પરિક્ષા કરવામાં આવશે. જેને કારણે4ઓક્ટોબરે થનારી પરિક્ષા પણ મોકુફ રખાઈ છે હવે આ 13 ઓક્ટોમ્બરે થઈ શકે છે.\nPrevious articleવિડીયો : કોમોડિટી એક્સપ્રેસ : સોના-ચાંદીમાં હાજરમાં મંદીની આગેકૂચ, જ્યારે વાયદામાં વૃદ્ધિ\nNext articleપેટાચૂંટણી : બપોરે કેન્દ્રીય ચૂંટણીપંચ બિહારની સાથે-સાથે ગુજરાતની 8 બેઠકની પેટાચૂંટણીની તારીખ જાહેર કરી શકે છે\nહવે ‘બ્રાહ્મણચીકન’ પીરસાશે, તામિલનાડુની હૉટલે કરેલી જાહેરાતથી થયો હોબાળો\nદુર્ઘટના : ભૂસ્ખલનમાં મૃત્યુ પામેલી ડૉ. દીપા શર્માએ અડધા કલાક અગાઉ...


Priya Patel લિખિત નવલકથા ખીલતી કળીઓ | ગુજરાતી બેસ્ટ નવલકથાઓ વાંચો અને પીડીએફ ડાઉનલોડ કરો | માતૃભારતી\nPriya Patel લિખિત નવલકથા ખીલતી કળીઓ | ગુજરાતી બેસ્ટ નવલકથાઓ વાંચો અને પીડીએફ ડાઉનલોડ કરો\nખીલતી કળીઓ - નવલકથા\nઓગણીસ વર્ષનો છોકરો એટલે અનય મહેતા. તે તેના ગ્રૂપ સાથે ફોર્ચ્યુનર ગાડી લઈને વડોદરા-અમદાવાદ એક્સપ્રેસ વે પર સ્પીડમાં આમતેમ જતી હોય છે. તેની ગાડીમાં જોર જોરથી રોક સોંગ વાગે છે અને તેની આખી ગેંગ જોર જોરથી સોંગ ગાઈ રહી ...વધુ વાંચોઅને ચિચયારી પાડી રહી હોય છે. તેઓ વડોદરાથી અમદાવાદ ફક્ત આંટો મારવાં જ નીકળ્યા હોય છે કેમ કે અનય અને તેના ફ્રેન્ડ્સની બારમા ધોરણની બોર્ડની પરીક્ષા આજે જ પૂરી થઈ હોય છે અને તેઓ પરીક્ષા પૂરી કરી સેલિબ્રેશન કરવાં નીકળી પળ્યા હોય છે.\nખીલતી કળીઓ - 1\nનમસ્તે મારા પ્યારા વાંચકો, ‘પરાગિની’ અને ‘દિલની વાત ડાયરીમાં’ આ બંને નવલકથાને ભરપૂર પ્રેમ આપવા બદલ દિલથી ધન્યવાદ..! તમને કહ્યું એ રીતે પરાગિનીનો બીજો ભાગ હું જલ્દી પ્રસ્તુત કરીશ પરંતુ એ પહેલા હું નાની નવલકથા તમારી સમક્ષ મૂકવા માંગું ...વધુ વાંચોજેનું નામ છે ‘ખીલતી કળીઓ’..! આ એક પ્રેમકથા છે. મને આશા છે કે તમને જરૂરથી પસંદ આવશે. “ખીલતી કળીઓ” પરિચય: ખીલતી કળીઓ એક ટીનએજ લવસ્ટોરી છે. આ સ્ટોરીમાં તમને પ્રેમની પરિભાષા જાણવાં મળશે, કોઈ ટવીસ્ટ કે ટર્ન નહીં હોય.. હા, એક ટર્ન હશે..! આ સ્ટોરી કાલ્પનિક છે, કોઈ મૂવી કે સિરીઝ પરથી નથી લેવામાં આવી. તો હવે ચાલુ કરીએ નવી\nખીલતી કળીઓ - 2\nખીલતી કળીઓ - ૨ નમાયા તેની જગ્યા પર બેસી રહી હોય છે. જીયાને ગુસ્સો આવે છે તે તેની નજીક જઈને તેનો હાથ પકડવાં જ જતી હતી કે નમિત બોલે છે. નમિત દરવાજા પાસે ઊભો હોય છે જોવા કે પ્રોફેસર ...વધુ વાંચોછે કે નહીં..! નમિત- જીયા છોડી દે હમણાં... સર આવે છે. બધા પોત પોતાની જગ્યા પર બેસી જાય છે. જીયા- લકી ગર્લ... અત્યારે ભલે તું બચી ગઈ પણ પછી તો તને નહીં જ જવા દઉં... આખા લેક્ચરમાં અનય નમાયાને પાછળથી જોયા કરતો હોય છે. તે દિવસે જીયા અને કેયા કંઈ કરી શકતા નથી પરંતુ રોજ તેઓ નમાયાને બહેનજી બહેનજી કરીને\nખીલતી કળીઓ - 3\nખીલતી કળીઓ - ૩ બીજા દિવસે અનય કોલેજ પહોંચે છે.. તે અસમંજસમાં છે કે નમાયાને કહીશ કેવી રીતે કે તે મારી મદદ કરે..! જો મારા દોસ્તો સામે તેની સાથે વાત કરવા જઈશ તો મને જ ચીડવશે..! દિવસ આમ જ ...વધુ વાંચોજાય છે. લેક્ચર પત્યા બાદ પ્લેમાં જેને ભાગ લીધો હોય તે બધા ઓડિટોરીયમમાં ભેગા થાય છે. જેનિફર મેડમ બધાને તેમની પોઝિશન અને ડાયલોગ કેવી રીતે બોલવા તે સમજાવે છે. પ્રેકટીસ ચાલુ થઈ જાય છે. મેડમ બધાને પંદર દિવસ આપે છે તેમના ડાયલોગ્સ યાદ રાખવાં માટે... અનય તે વખતે પણ નમાયા સાથે વાત નથી કરી શકતો..! તે દિવસે અનય નમાયાને નથી\nખીલતી કળીઓ - 4\nખીલતી કળીઓ - ૪ અનય નમાયા માટે કંઈ અલગ જ ફિલ કરતો હોય છે. સામે નમાયાને હજી અનય માટે આકર્ષણ નથી હોતું પણ અનય સાથે રહીને તેને થાય છે કે અનય જેવો દેખાય છે તેવો નથી... તે સારો છે ...વધુ વાંચોતેના દોસ્તો સાથે રહીને તે અલ્હ્ડ, બિંદાસ બની ગયો છે. પ્લેની તારીખ નજીક આવી ગઈ હોય છે. બે દિવસ પછી તેમનો શો હોય છે. અનયએ ખાસી એવી મહેનત કરી હોય છે. કોલેજમાં લેક્ચર પત્યા બાદ પ્લેમાં જેમને ભાગ લીધો હોય છે તેઓ બધા રિહર્સલ કરે છે. અનય સારું એવું પરર્ફોમન્સ આપે છે, જેનિફર મેડમ અનયને કહે છે, બસ આવું જ\nખીલતી કળીઓ - 5\nજખીલતી કળીઓ - ૫ અનય નમાયાના પપ્પા પાસે જઈને નમાયાને ડેટ પર લઈ જવા માટે પરમિશન માંગવા જાય છે. નૈનેશભાઈ- તને એવું લાગતું હશે કે તે ડેટ પર લઈ જવાની વાત કરી તો હું તારી પર ભડક્યો કેમ નહીં? ...વધુ વાંચોહા, મને બીક હતી અને મને તો એમ હતું કે આજે હું ચોક્ક્સ માર ખાવાનો જ છું...એટલા માટે હું મારી જાતને તૈયાર કરીને લાવ્યો હતો..! પણ મને આશ્ચર્ય જરૂર થયું કે મેં તમને આવ્યું પૂછ્યું છતાં તમે એકદમ શાંત છો...! બાકી ભારતીય પિતા તો સામે છોકરાને મુક્કો જ મારે..! નૈનેશભાઈ હળવું હસે છે. નૈનેશભાઈ- ના.. મને એવું કંઈ નથી કેમ\nખીલતી કળીઓ - 6\nખીલતી કળીઓ - ૬ અનય તેની ગાડી રિસોર્ટમાંથી સીધી એક સૂમસામ જગ્યા પર લઈ જાય છે. નમાયા થોડી ગભરાય જાય છે. નમાયા- તું ક્યાં લઈ જાય છે મને? અનય- ગભરાઈશ નહીં.. હું તારી સાથે એવું કંઈ જ નથી કરવાનો... ...વધુ વાંચોએક જગ્યાએ ગાડી ઊભી રાખે છે જ્યાં વાહનોની અવર-જવર લગભગ નહીવત જેવી જ છે.. આજુબાજુ એકલા ખેતરો જ છે.. અનય ગાડીની હેડલાઈટ ચાલુ રાખે છે અને ગાડીમાંથી ઊતરી નમાયાને ઊતારે છે. નમાયા હજી ગભરાયેલી હોય છે. અનય- મારા પર તે થોડો વિશ્વાસ કર્યો છે તો થોડો વધારે કરી લે.. અને જલ્દી થોડું હા.. દસ વાગવાનાં જ છે. અનય નમાયાનો હાથ\nખીલતી કળીઓ - 7\nખીલતી કળીઓ - ૭ નમાયા તેની બિમારી વિશે અનયને જણાવે છે. અનય નમાયાને ઘરે મૂકી સીધો તેના પપ્પા પાસે જાય છે. તેના પપ્પાને ફોન કરી ઊઠાડે છે અને બહાર આવવા કહે છે. અનિષભાઈ દરવાજો ખોલી અનયને અંદર આવવા કહે ...વધુ વાંચોઅનિષભાઈ જોઈ છે કે અનયનો ચહેરો રડી રડીને લાલ થઈ ગયો હોય છે. અનિષભાઈ અનયનાં ખભે હાથ મૂકીને કહે છે, શું થયું બેટા? અનય તેના પપ્પાને ગળે વળગીને ધ્રૂસકેને ધ્રૂસકે રડી પડે છે. અનિષભાઈ અનયને શાંત પાડે છે અને પાણી પીવડાવીને પૂછે છે, શું થયું દિકરા? અનય તેને બધી વાત જણાવે છે કે તે નમાયાને પ્રેમ કરે છે અને તેને\nખીલતી કળીઓ - 8\nખીલતી કળીઓ - ૮ નમાયા અનયનાં ઘરે પહોંચે છે. અનય તેનું મન બીજે લગાવવા માટે તેના ગાડી સાફ કરતો હોય છે. નમાયા અનય પાસે જઈ અનયને બોલાવે છે. નમાયાનો અવાજ સાંભળતા જ અનય ગાડી માંથી બહાર આવે છે. અનય ...વધુ વાંચોસામે ઊભો રહી બસ નમાયાને જ જોતો રહે છે. બંને માંથી કોઈ કંઈ બોલતું નથી... બંનેને ઘણું બધુ કહેવું હોય છે પણ શું બોલવું તે જ તેમને ખબર નથી હોતી...! બંને દસ મિનિટ સુધી આમ જ ઊભા રહે છે. નમાયા ધીમે રહીને અનયને કહે છે, અનય.. આઈ એમ રીઅલી સોરી... મારે તને પહેલા બધી વાત કરી લેવી જોઈતી હતી... જ્યારે\nખીલતી કળીઓ - 9\nખીલતી કળીઓ - ૯ અનય અને નમાયા તેમના ક્લાસમાં જતા હોય છે કે નમિત, કરન, જીયા અને કેયા તેમનો રસ્તો રોકે છે. કેયા નમાયા પાસે આવે છે અને કહે છે, નમાયા આઈ એમ સોરી... મેં તને બહુ હેરાન કરી ...વધુ વાંચોશું આપણે ફ્રેન્ડ બની શકીએ છે? આ સાંભળી અનય અને નમાયા બંનેને નવાઈ લાગે છે. નમાયા- ઈટ્સ ઓકે કેયા... અને આપણે તો ફ્રેન્ડસ છીએ જ.. નમિત, કરન અને જીયા પણ નમાયા પાસે માફી માંગે છે સાથે અનયને પણ સોરી કહે છે. અનય બધાને ગળે લગાવી લે છે. કેયા - સોરી અનય... અનય- મેં તારી સાથે પણ ખોટું કર્યુ છે... મને\nખીલતી કળીઓ - 10\nખીલતી કળીઓ - ૧૦ અનય હોસ્પિટલથી નીકળી ક્યાંક જતો રહે છે. અનિતાબેન અને અનિષભાઈ બંને ચિંતામાં હોય છે અનય ઘરે પહોંચ્યો નથી હોતો અને ફોન પણ સ્વીચ ઓફ આવતો હોય છે. અનિતાબેન પહેલા નમાયાને ફોન કરવાંનું વિચારે છે પણ ...વધુ વાંચોકરતાં કેમ કે જો નમાયાને ખબર પડશે અને ચિંતા કરશે તો ક્યાંક એની તબિયત ના બગડી જાય..! અનિતાબેન તેના બધા દોસ્તોને ફોન કરે છે પણ અનય કોઈને ત્યાં નથી હોતો..! અનિતાબેન છેલ્લે મનનને ફોન કરે છે. મનન ફોન ઉપાડે છે, હા, આંટી.. અનિતાબેન- બેટા, શું અનય તારી સાથે છે? મનન- હા, આંટી મારા ઘરે છે. અનિતાબેનને થોડી હાશ થાય છે\nખીલતી કળીઓ - 11\nખીલતી કળીઓ - ૧૧ અનય તેની બર્થ ડે ગીફ્ટ નમાયા પાસે માંગે છે. નમાયા- શું જોઈએ છે તારે? અનય નમાયાનો હાથ પકડી કહે છે, નમાયા દવે, વીલ યુ મેરી મી? નમાયા- હેં.... નમાયા બે ઘડી આમ જ અનયને જોઈ ...વધુ વાંચોછે. અનય- મને ખબર નથી કે તું કેટલો સમય મારી પાસે રહીશ પણ હવેનો બધો સમય તારી પાસે રહેવા માંગું છું.. એ પણ તારો થઈને.... કાલે હું વીસ વર્ષનો થઈશ... મને ખબર છે કે આપણી ઉંમર નાની છે મેરેજ કરવા માટે... હજી હું કમાતો પણ નથી... પણ આ સમય મને ફરી ક્યારેય નહીં મળે...! નમાયાનાં આંખમાં આંસુ આવી જાય છે,\nખીલતી કળીઓ - 12\nખીલતી કળીઓ - ૧૨ અનય અને નમાયાનાં લગ્નની તૈયારીઓ ચાલુ થઈ જાય છે. આખાં કોલેજમાં અનય અને નમાયાનાં લગ્નની જ ચર્ચા ચાલતી હોય છે. બધાનાં મનમાં એક જ સવાલ હોય છે કે અનય અને નમાયા આટલી જલ્દી કેમ ...વધુ વાંચોકરતાં હશે? બધા અનયનાં દોસ્તોને પૂછતાં હોય છે પણ તેઓ કોઈને સાચું કારણ નથી જણાવતાં..! અનય અને નમાયાં તેમનાં સંગીત માટે નાનકડો ડાન્સ તૈયાર કરે છે. અનય અલગથી પણ તેનો ડાન્સ રાખે છે. કરન, નમિત, મનન, કેયા અને જીયાએ પણ તેમનો અલગ ડાન્સ અને ગ્રૂપ ડાન્સ તૈયાર કર્યો હોય છે. અઠવાડિયા બાદ લગ્નની વિધીઓ શરૂ થઈ જાય છે. બધી વિધી પાર્ટી-પ્લોટમાં\nખીલતી કળીઓ - 13 - અંતિમ ભાગ\nખીલતી કળીઓ - ૧૩ (અંતિમ ભાગ) લગ્નની સવાર આવી જાય છે એટલે કે આજે અનય અને નમાયાનાં લગ્નનો દિવસ છે. નમાયા સાથે લગ્ન કરવાની ઉતાવળમાં અનય આજે વહેલો ઊઠી જાય છે. ઊઠીને નાહી-ધોઈને તૈયાર થઈ બ્રેકફાસ્ટ માટે ટેબલ પર ...વધુ વાંચોજાય છે. અનયને આટલો વહેલો તૈયાર જોઈ અનિતાબેનને નવાઈ લાગે છે. અનિતાબેન- તું તો બહુ વહેલો ઊઠી ગયોને..! હજી લગ્નની વાર છે થોડો આરામ કરી લેવો હતો ને..! અનય- ના, મોમ... અનિતાબેન- ઓહ... બહુ ઊતાવળ છે મારા દિકરાને.... અનય- મોમ... હા.. મને તો છે જ... અનિતાબેન- હા.. બેસ તું હું નાસ્તો બનાવી દઉં.. અનય અને અનિતાબેન નાસ્તો કરીને સાંજની તૈયારીમાં\nશ્રેષ્ઠ ગુજરાતી વાર્તાઓ | ગુજરાતી પુસ્તકો PDF | ગુજરાતી પ્રેમ કથાઓ | Priya Patel પુસ્તકો PDF